
Profetiese Vergesigte 


God het aan sy profete vêrgesigte gegee en op 
dié wyse vir hulle 'n insae gegee in gebeurtenisse 
soms in die nabye toekoms, maar soms ook wat in 
verre eeue eers sal geskied. 

Die Gees van die Here het hulle verstand 
geopen en verlig in droomgesigte, maar ook wel 
op nog direkter wyse. 

Hierdie profetiese vêrgesigte het in die loop van 
die eeue die een na die ander in vervulling gegaan. 

God het byvoorbeeld gespreek met Abraham 
van die seën wat in hom al die geslagte van die aarde 
te beurt sal val. Dit was eers eeue daarna, dat Hy, 
die Christus, gebore is, ,,wat sy volk van hulle 
sondes sal verlos.” 

So het Jesaja, die profeet, deur die verligtende 
aanraking van die Gees van die Here, gespreek in 
sy profetiese vêrgesig van die teken wat God sal 
gee, naamlik: ,,Kyk, die maagd sal swanger word en 
'n seun baar en hom Immanuel noem.” 

Feue daarna het die profetiese woord eers in 
vervulling gegaan toe die engel van die Here aan 
Josef verskyn het en dieselfde woord van die pro- 
feet op sy lippe geneem het maar daar bygevoeg 
het: ,,Dit het alles gebeur, sodat die woord vervul sou 
word wat die Here deur die profeet gespreek het.” 

Profetiese vérgesigte is ook in die Nuwe Testa- 
mentiese tyd gegee onder andere aan Paulus en 
Johannes, terwyl Jesus self die gordyn, wat die 
toekoms vir ons afsluit, 'n paar keer 'n bietjie opsy 
geskuif het om ons 'n kykie in die toekoms te gee. 

Het Hy dan nie gespreek van die eindtyd en dit 
met die dae van Noag in sy profetiese rede vergelyk 
nie? 

In hierdie rede wys Jesus daarop dat die tyd 
van Noag 'n ligsinnige tyd was, 'n tyd van rustige 
slaap te midde van allerhande verwording en dat 
die tydgenote van Noag die tekens van die tyd nie 
verstaan het nie. 

S6, het Jesus gesê, sal dit ook met die eindtyd 
wees. Die mensdom van die tyd sal ook nie ver- 
staan nie. Die vyeboom sal wel bot, maar ook dan 
sal daar geen ag op geslaan word op die tekens 
van die tye nie. Inteendeel, vrolike bruilofsfeeste sal 

PROFETIESE ` VERISESIG TE 


C] Van vorige bladsy 


gevier word, terwyl die oordele van die Here staan 
voltrek te word. 

Dit is inderdaad ook 'n tekening van ons twin- 
tigste eeu. 


Die ongeregtighede waarvan Jesus in Sy pro- 
fetiese rede gepraat het, is aan die orde van die 
dag. Kennisname van die toestande in Wes-Europe- 
se lande bring onweerspreeklik aan die lig, dat vry- 
heid belowe word, terwyl hulle slawe van die 
verdorwendheid is, dat die massas ,,verlok deur 
begeerlikhede van die vlees en ongebondenheid” 
'n losbandige lewe van sedelose mense” lei. 


Daarby kom dat haat en vyandskap teen God 
volgens dr. M. Basilea Schlink in haar pamflet 
Wêreld in revolte” die plig is van elke Marxis, 
want die godsdiens staan volgens Marx, een van 
die grondleggers van die kommunisme, die verwerk- 
liking van die wêreldrewolusie in die weg. 


Daarom leer Marx en Lenin dat opstand teen 
God 'n opstand is waaraan geen grens te stel is nie 
en saam hiermee kom haat teen alle Christene. 

Die groot verdrukking van die volk van God, 
waarvan die profetiese rede in Mattheiis 24 getuig, 
het reeds 'n aanvang geneem in sekere kommunis- 
tiese lande. Dr. Schlink wys in haar bogenoemde 
pamilet daarop, dat in ateistiese-kommunistiese 
lande Christene by miljoene omgebring is, en dat 
Lenin volgens die kort tydjie van sy bewind onge- 
veer twee miljoen politieke teenstanders laat om- 
bring het, ,,waaronder, na 'n mens moet aanneem, 
'n hoë persentasie Christene was”, want juis omdat 
die godsdiens volgens Marx die verwerkliking van 
die wêreldrewolusie in die weg staan kan dit nie 
geduld word nie, maar moet onvoorwaardelik ver- 
nietig word. 

Wat veral sorg baar is die ,,skokkende'” feit by 
dit alles, ,,dat leidende figure van hierdie strominge 
dikwels uit studente van teologiese fakulteite voort- 
kom", volgens dr. Schlink. 

So was met die jongste verkiesing van die 
gemeenteraad (stadsraad) in Kampen, Nederland, 


'n Gereformeerde teologiese student 'n kandidaat 
vir die kommunistiese party. 

Laster teen God en teen die godsdiens, waarvan 
Openbaring getuig, is nou ook geen hoë uitsonde- 
ring meer nie. In linkse en in kommunistiese kringe 
kom dit keer op keer al voor. In Engeland en Neder- 
land om maar twee lande se name te noem omdat 
hulle van ons moederlande is, is hierdie godslaste- 
ringe geen seldsaamheid op die televisie meer nie. 
So deel dr. Ph. J. Huysers in sy jongste pennevrug') 
mee: 

,ln 'n telivisie uitsending is sodanig die spot 
gedryf met die wet van God, die gebed van die 
Here, die evangelie van Jesus Christus en die Chris- 
telike geloof, dat elke Christen hom daardeur in 
sy diepste godsdienstige oortuiging gekrenk moes 
voel.” (Ons vertaling). 

Dit alles wys in die rigting van die woord van 
Paulus, dat God hulle ,,die krag van die dwaling 
sal gee om die leuen te glo.” 

Profetiese vêrgesigte het eeue gelede reeds van 
hierdie dinge getuig. 

Is daar 'n masker op die gesigte van ons tyd? 

Tree die kerk, in die algemeen gesproke, op soos 
Noag, die prediker van die geregtigheid, om vol- 
hardend, ondanks spot en vyandskap, te vermaan, 
en te roep, soos Johannes die Doper van ouds, tot 
boete en bekering? Of het die wêreldkerk ʼn ver- 
wêreldlikte kerk geword, wat sonde deur die vingers 
sien, wat die wêreld napraat, wat selfs terrorisme 
en moord geldelik steun en ,,skandelike hartstogte” 
en onnatuurlike verkeer goedpraat? 

Die profetiese vérgesite het dit alles voorsê en 
ons sien dit voor ons oë gebeur. 

Dr. Schlink waarsku: ,As God tot 'n val gebring 
word, dan sit die antigode op sy plek.” 

Dan is die tyd ryp vir die koms van die antichris, 
wie se koms volgens die werking van die Satan is. 

— Joh. Dreyer. 

1) Het Verwordingsproses in de Gereformeerde 

Kerken. Bladsy 79. Uitgawe Buyten en Schip- 
perheyn. 





OORDENKING ...... 


Mattheiis 21:87-38 
Oplaas het hy sy seun na hulle 


Oplaas... . Gods Seun 


gestuur en gesê: Hulle sal my seun 
ontsien.” 


“Maar toe die landbouers die seun 
sien het hulle onder mekaar gesê: 
Dit is die erfgenaam; kom laat ons 
hom doodmaak en sy erfdeel in besit 
neem.” 


Die eise wat God aan ons stel, kom 
vir ons dikwels so onregverdig voor. 
Daar is die eis om in gehoorsaam- 
hoorsaamheid aan Sy Woord, en in 


die gemeenskap van die heiliges — 
dit is Sy Kerk — te leef. God ver- 
wag van ons om `n vrugbare en sin- 


DS. F. DU C. LABUSCHAGNE 


volle geloofslewe te handhaaf, en 
daarby eis Hy dikwels ook nog van 
ons ,goed en bloed.” 

Hierteenoor skyn ons eie lewens- 
wandel en houding vir ons volkome 
geregverdig te wees. Ons meen tog 
om op 'n verantwoordelike wyse ons 
daaglikse verpligtinge na te kom, en 
dit wat ons is en het, naamlik status 
en besit, sou dan die resultaat wees 
van ons breinkrag en liggaamlike in- 
spanning. In eie oë is ons outonoom 
en daarom duld ons dan ook geen 
inmenging in ons persoonlike en huis- 


] Na volgende bladsy 


OPLAAS — GODS SEUN 


] Van vorige bladsy 


houdelike lewe nie . . . nie deur 'n 
mens nie . . . en selfs nie deur God 
nie. Geen wonder dat ons hele wese in 
verset kom wanneer God deur middel 
van Sy Woord en Kerk in ons lewe 
ingryp en gehoorsaamheid van ons 
eis . . ., of selfs wanneer God deur 
uiterlike omstandighede ons buig na 
Sy wil. 


'n Aktuele vraag wat hom in die 
lig hiervan aan ons opdring is die 
volgende: Het God waarlik besitreg 
en beskikkingsreg oor ons lewe, soveel 
so dat Hy 'n vrugbare geloofslewe en 
onvoorwaardelike geloofsgehoorsaam- 
heid van ons kan eis: En indien wel, 
op grond waarvan laat hierdie aan- 
spraak hom geld? 


Hierop kom die Heilige Skrif met 
'n duidelike en onomwonde antwoord 
en wel in die lig van die gelykenis 
van die landbouers. Laat ons hierdie 
gelykenis vir 'n wyle van naderby 
beskou: 


a) Die eerste saak van belang wat 
voorop staan, is hierdie feit naamlik 
dat die wingerd aan die huisheer 
behoort en nie aan die landbouers nie. 
Dit is die huisheer wat self hierdie 
wingerd geplant het — meer nog 
met veel sorgsaamheid het hy `n 
heining daarom gesit, 'n parskuip daar- 
in gegrawe en 'n wagtoring gebou. 
Waarlik, die wingerd lê die huisheer 
baie naby aan die hart. Geen moeite 
en koste het hy ontsien om dit vol- 
kome in te rig en te beveilig nie. 


Hiermee word dan nou aan ons ge- 
sê: Die koninkryk van God, die Kerk, 
en ook die wêreld waarin dit ge- 
stalte moet kry, behoort nog al die 
tyd aan God self, en nie aan ons nie. 
Wat 'n eenvoudige en tegelyk mag- 
tige waarheid word hier aan ons 
geopenbaar. Met diepe wysheid en 
Vaderlike sorg het God alles beplan 
en in aansyn geroep. Sy Koninkryk, 
Sy Kerk en Sy wêreld lê Hom na aan 
die hart, dit is Syne alleen . . . Hy 
kan daarmee doen wat Hom behaag, 
en aan niemand is Hy enige verant- 
woording verskuldig nie. 


b) 'n Tweede belangrike aspek wat 
hier aangeroer word is dit naamlik 
dat die landbouers slegs huurders of 
pagters is — dit wil sê hulle het die 
wingerd alleen in leenbruik tot hulle 
beskikking. As sodanig is hulle ver- 
plig om hulle te hou aan die eise 
van die ooreenkoms naamlik om 'n 
,pro rata” deel van die vrugte-oes 
aan die huisheer te laat toekom. Hulle 
lewensbestaan is dus volkome afhank- 
lik van die goeie guns van die huis- 
heer. 


die wêreld stuur. . 


So is dit ook in ons lewe. Ons is 
slegs pagters of huurders — mense 
deur Gods genade begunstig om in 
Sy Koninkryk, Sy Kerk en Sy wêreld 
te mag arbei, en in die vreugde daar- 
van te mag deel. Alles wat ons is en 
het, het ons slegs in leenbruik tot 
ons beskikking. Nooit het ons regte 
wat ons kan afeis nie — slegs voor- 
regte waarvoor ons moet dank. Seer 
sekerlik het God dan nou ook die 
reg om van ons te eis wat Hom reg- 
matig toekom, naamlik vrugte van 
dankbaarheid. 

Maar nou lees ons in die gelykenis 
dat die huisheer op die bestemde tyd 
sy slawe na die landbouers stuur om 
sy vrugte te ontvang. Wat is egter 
hierop die reaksie van die land- 
bouers? Kan dit waar wees? Hier 
staan die berig so ontsettend skok- 
kend voor ons opgeteken: ,,. . . die 
landbouers het sy slawe geneem en 
een geslaan en 'n ander een dood- 
gemaak en `n ander een gestenig.” 
Hiermee wil Christus verduidelik dat 
God altyd op die regte tyd Sy profete 
na Sy volk gestuur het om vrugte 
van bekering en gehoorsaamheid by 
hulle te soek. In plaas hiervan het 
die volk nog altyd moord en dreiging 
teenoor die profete van God geblaas. 

Die Groot Huisheer gee die saak 
egter nie gewonne of ontvlam in toorn 
nie. O, nee, met eindelose geduld en 
lankmoedigheid stuur Hy weer en 
weer ander slawe .. . ander profete 
maar keer op keer word Sy lank- 
moedigheid met moord en doodslag 
begroet. 

En dan gebeur die onverwagte, die 
mees ongewone en ingrypende, ja die 
mees verregaande gebeurtenis ooit 
denkbaar: ,,Oplaas het hy sy seun na 
hulle gestuur en gesê: Hulle sal my 
Seun ontsien.” Het u goed na hierdie 
woorde geluister? Ons verneem hier- 
in die moeë sug van die uitgeputte 
huisheer — 'n huisheer wat dit tog 
so goed bedoel. Oplaas”, .. . so rede- 
neer hy by homself ,,sal ek my seun 
stuur, . . . miskien sal hulle met sy 
verskyning tot opregte inkeer kom...” 

Geagte leser die klanke wat u so 
pas verneem het, is klanke uit die hart 
van ons liefdevolle hemelse Vader. 
Gods Woord lig hiermee vir 'n wyle 
die sluier om ons 'n blik te gee in die 
gemoed van die Vader . . . 'n Sug- 
tende Vader wat by Homself sê: ,Ek 
sal nog My Seun Jesus Christus na 
, . Hy is nog die 
enigste wat Ek het, . . . Hy is My 
Deel .. . My Hart ... My Alles ... 
meer kan Ek nou nie, . . . dit is die 
ldastel. 


Die Iervormer 


Dan neem die Vader smartvol af- 
skeid van Sy Seun .. . en dan word 


dit Kersfees — vir die mense! God lê 


Sy Hart in doeke neer in 'n krib ... 
So sonder enige beskerming. God be- 
doel dit tog so goed. Die engele weet 
dit ook, en daarom sing hulle ook 
van Gods ,,welbehae in die mense.” 
Angstig wag die Vader op die reaksie 
van Sy volk . . . en dan gebeur dit 
waarvan die laaste gedeelte van die 
teks spreek: ,,Maar toe hulle die seun 
sien, het hulle onder mekaar gesê: 
Dit is die Erfgenaam; kom laat ons 
Hom doodmaak en Sy erfdeel in besit 
neem.” 


Geagte leser, laat ons onsself tog 
nie deur ons eie vrome illusies mislei 
nie. Hier het ons gekom by die spieël- 
beeld van ons eie-ek, want as u goed 
kyk na die figure rondom die kruis, 
dan sal u u eie gesig ook daar sien, 

-. én as u goed geluister het na 
die laaste woorde van ons teks dan 
verneem u die taal van u eie hart. 
Bewus of onbewus roep u dit ook uit: 
,God moet weg uit my lewe. Ek duld 
geen inmenging nie . . . ek is outo- 
noom en selfbepalend.” Ja, ons teks 
stel dit so treffend: Ons wil God se 
erfdeel in besit neem — dit wil sê 
ons wil leef asof die wêreld aan ons 
behoort .. . ons wil self ,,God” wees. 


Aanvanklik het ons ons besig gehou 
met die vraag: Het God waarlik besit- 
reg en beskikkingsreg oor ons lewe, 
soveel so dat Hy 'n vrugbare geloofs- 
lewe en onvoorwaandelike geloofsge- 
hoorsaamheid van ons kan eis? Nou 
ken u die antwoord en nou kan u 
nie anders as om die Vader van Jesus 
Christus opreg te dank vir die on- 
uitspreeklike voorreg dat dit ook u 
gegun is om nou en hier in Sy wêreld, 
Sy Kerk en Sy Koninkryk te mag ar- 
bei. Meer nog met die oog gevestig op 
die Gekruisigde Christus kan ons nie 
anders as om dankbaar saam met 
Paulus uit te roep .. . ,die wat lewe 
moet nie meer vir hulleself lewe nie, 
maar vir Hom wat vir hulle gesterf 
het en opgewek is.”! 


Amen. 





U het Uself tot in die dood gege- 
we, 


sou ek dan na my eie wil nog lewe! 


Sou ek nie, Heer, waar U so swaar 
moes ly nie, 


my hart U wy nie. 
Ges. 116:7. 

1. Die plek en naam van die Samuel- 
boek. 


Reeds deur te kyk tussen watter 
boeke ons die Samuelboeke van die 
Ou Testament aantref, kan ons 'n aan- 
duiding kry van hul boodskap. Hulle 
staan nl. tussen Rigters en Rut aan 
die cen kant, en 1I en II Konings aan 
die ander kant. Ons kan dus verwag 
dat ons hier gaan lees van die volk 
israel se geleidelike oorgang van die 
rigtertyd na die koningstyd. Ook die 
Ouer naam van hierdie boeke, wat 
ons in die Griekse en Latynse Bybels 
teenkom, toon aan dat die Samuel 
boeke opwerk na die koningskap: 
Sam. en Kon. is as eenheid beskou en 
genoem T, IT, II en IV Koninkryke. 
Maar ook die Hebreeuse benaming 
Samuel”, wat ons ook gebruik, wys 
in hierdie rigting. Samuel was nasi- 
reër, priester, profeet en rigter; en 
hy is deur die Here gebruik as in- 
strument om die koningskap in te stel. 
So groot was die indruk wat hy ge- 
maak het dat die tradisie hom as die 
hoofpersoon beskou het en so staan 
selfs die verhale van IT Sam., wat na 
sy dood plaasgevind het, nog onder sy 
naam: Hulle vertel hoe die koning- 
skap begin wortel skiet het. 

2. Inhoud. 


Ons kan die inhoud van I Sam. 
kortliks soos volg saamvat: 


Hfste. 1-7: Samuel se jeug; sy stryd 
teen die Filistyne. 


8-15: Samuel en Saul: die begin 
van die koningskap; Saul se verwer- 
ping. 


16-31: Saul en Dawid: Dawid se sal- 
wing, sy prestasie, sy verhouding tot 
Saul en sy familie, sy vlug vir Saul; 
Saul se ondergang. 

3. Die boodskap van die hooftema. 


Die verhale binne hierdie raam- 
werk vertoon 'n sentrale gedagtelyn, 
nl. die koms van die monargie; dit 
noem ons vir die gerief die hooftema. 
Daarnaas het kleiner gedeeltes ook 





hul eie bydrae om te lewer. Eg. word 
nou behandel, en 'n aantal van lg. 
volgende maand. 


2. Samuel was bestem om `n groot 
man in Israel te word. Dit word al- 
reeds aangetoon deur die eerste drie 
hoofstukke waar vertel word hoe hy 
gebore word as antwoord van die Here 
op die gebed van sy moeder Hanna, 
hoe hy aan die diens van die Here 
gewy word en hoe die Here self sy wil 
aan die seuntjie openbaar. Sulke bui- 
tengewone omstandighede kan alleen 
beteken dat daar iets ingrypends aan 
die kom is. 


DS. J. A. LOADER 


b. Dan kom dit ook inderdaad. Die 
verhale gaan voort om ons te vertel 
hoe Samuel betrokke was by die in- 
stelling van die koningskap. Dit is vir 
baie mense `n probleem dat I Sam. 
op twee teengestelde maniere van die 
koningskap praat; die een (8, 10: 
17-27) praat krities daarvan, en die 
ander (9, 10:1-16, 11) is dit goedge- 
sind. In die een meen Samuel dat die 
wens van die volk om ,,soos al die 
nasies” te wees, afvalligheid is, en in 
die ander word Saul as die ideale man 
vir die koningskap geteken. Hy is dan 
ook deur Samuel op bevel van die 
Here gesalf as koning. Die oplossing 
vir hierdie tweesydigheid is mooi aan- 
getoon deur die Duitse teoloog Ger- 
hard von Rad. Ons moet onthou dat 
die boeke van die Ou Testament nie 
almal direk meergeskryf is soos `n 
moderne boek nie. Die verhale het 
oms eeue lank apart van mekaar 
bestaan voordat hulle deur 'n redak- 
teur saamgebring is. Soms het sulke 
redakteurs verhale uit verskillende 
tye bymekaar gebring. In hierdie in- 
sig wat die literêre wetenskap ons 
gegee het, is die oplossing geleë. Die 
gunstige verhiai is veel ouer as die 

DIE BOODSKAP 
VAN DIÉ BOEK 
| SAMUEL 


(EERSTE AFLEWERING) 


kritiese verhaal. Die vroegste een 
praat van die koningskap soos die 
Here dit wou hê — `n instelling vir 
die beswil van sy volk te midde van 
hul vyande. Maar die latere verhaal 
is geskrywe nadat die volk veel van 
hul slegte konings moes verduur; 
daarom praat dit oor die koningskap 
soos hulle hom ken — 'n harde in- 
stelling gepaard met afvalligheid en 
leed. Ons kan dit `n vooruitgryp na 
die Koningsboeke noem. Die eerste 
sé dus wat die Here wou hê, en die 
ander sé wat die mense daarvan ge- 
maak het. 

C, Maar spoedig kom daar `n wemn- 
ding in die gebeure. Saul het onge- 
hoorsaam aan die Here geword en so 
al klaar iets anders van die koning- 
skap gemaak as wat die Here wou hé. 
Daarom verwerp die Here hom (15). 
Die koningskap word van hom afge- 
skeur om aan `n beter persoon gegee 
te word. Soms word die tragedie van 
Saul besonder fyn geteken. BV. in 
hfst. 14: Saul verbied sy manskappe 
om iets te eet sodat hy `n deeglike 
oorwinning oor die Filistyne kon be- 
haal (14:24), maar juis daardeur stort 
hy sy land (14:29) en sy eie familie 
(14:44) in die ongeluk. So begin die 
ondergang naderkom vir die een wat 
deur die Here verwerp is. 


d. As Saul verwerp word, kies die 
Here iemand anders. Hy toon Dawid 
aan as die nuwe koning en Samuel 
moet dit ook met die salwing gaan 
beseël soos hy met Saul moes doen. 
Vanaf hfst. 16 word die ontwikkeling 
van die situasie baie interessant. Da- 
wid is reeds gesalf, maar Saul is nog 
koning. Hulle kom met mekaar in 
kontak, en deurgaans is dit Dawid se 
lyn wat geleidelik styg en Saul s'n 
wat daal. As Saul nie vir Goliat kans 
sien nie, sien Dawid wel. 'n Merkwaar- 
dige fynheid in hierdie verhaal is die 
beskrywing van Saul wat sy oorlogs- 
klere aan Dawid gee en Dawid wat dit 
dan weer uittrek omdat hy dit nog 
nie voorheen probeer het nie (17: 
38-39). So suggereer die verhaal dat 
Dawid in Saul se skoene sal staan al 
het hy tans nog nie ondervinding nie. 

GELY ONDER PONTIUS PILATUS 


Artikel XXI1 — Nederlandse Geloofsbelydenis 


Tn ons belydenis dat Jesus die Chris- 
tus is, bely ons ook dat ly ,,gely het 
onder Pontius Pilatus.” In al die Be- 
lydenisskrifte van die Kerk word die 
lyding van Christus in alle duidelik- 
heid uiteengesit, so ook in die Neder- 
landse Geloofsbelydenis. Die Belyde- 
nisskrif spreek in `n duidelike taal 
die belydenis van die Protestantse 
Kerk van die sestiende eeu tot van- 
dag toe. Op 2 November 1561 toe die 
poort van die kasteel te Doornik o0p- 
gemaak is, is daar `n pakkie wat gedu- 
rende die nag oor die muur gegooi is, 
gevind. In hierdie pakkie was daar 
o.a. 'n brief aan Floris de Montiegny, 
die bevelvoerder van die kasteel, maar 
ook `n boekie wat baie gou bekend sou 
word as die Nederlandse (Geloofsbe- 
lydenis. Die datum 1561 val in die tyd- 
perk van die tagtigjarige oorlog tus- 
sen die state van die Nederlande en 
Spanje. Dit was `n stryd om onafhank- 
likheid, maar ook `n stryd tussen 
Protestantisme en Rooms-katolisisme. 
Die boekie was 'n geskrif om uit te 
spreek wat geglo moet word op grond 
van die Woord van God. 


Ook in die geskrif word bely dat 
Christus gely het en in duidelike taal 
word uiteengesit wat die Protestantse 
Kerk glo wat die lyding van Christus 
aan ons verkondig. Die een en twin- 
tigste artikel handel in die besonder 
hieroor. Hierin word bely dat Christus 
Homself in ons naam voor Sy Vader 
gestel het om Sy toorn stil te maak 
met volle genoegdoening deur Hom 
self aan die kruishout te offer en Sy 
dierbare bloed tot reiniging van ons 
sondes te vergiet . . .” Dit, sê die 
belydenis, is vervulling van die pro- 
fesië. Daar word terugverwys na Je- 
saja 53 dat Christus die straf wat vir 
ons die vrede aanbring op Hom ge- 
neem het, ,,deur Sy wonde het daar 
vir ons genesing gekom; dat Hy soos 
`n Lam na die slagplek gelei en by die 
oortreders getel is.” Die belydenis uit- 
gespreek word feitlik uit die Skrif 
aangehaal. Die lyding van Christus is 
daad wat gegrond is in die Woord van 
God en aan ons verkondig word as 
Sy Evangelie. 

Die kruis van Golgotha het 'n gro- 
ter betekenis as dat daar net 'n ,,Ge- 
kruisigde” aan gehang het. Daar is 'n 
offer gebring. Die offer was volkome 
met ,,volle genoegdoening” voor God 
die Vader .Die gedagte van die offer 
stam uit die sfeer van die kultus, Die 





kultus leef van die besef dat die mens 
geheel en al aan God toebehoort. Dit 
het besondere betekenis in die ver- 
houding God en mns, Regverdige en 
onregverdige. In hierdie verhouding 
is God die regverdige en die mens 
as sondaar die onregverdige. Maar dit 
beteken ook dat God in hierdie ver- 
houding ree het aan God se reg 

moet voldoen word — dan met volle 
genoegdoening. In die verhouding is 
God dan ook die Een wat toornig is 
oor die sondaar met sy ongeregtig- 
heid. Om nie onder die mag van God 
se troon te vergaan nie moet 'n offer 
gebring word. Daarom is die gedagte 
van `n offer die te kenne gee dat 
die versteurde verhouding tussen God 
'n mens gevaarlik is. Hierdie toorn 
van God is werklikheid, dit is die ja- 
loesie van Sy liefde. Dit is hierdie 
toorn wat in die woorde van die 
Nederlandse Geloofsbelydenis stil ge- 
maak word met volle genoegdoening. 
En dit het gebeur omdat Christus 
Hemself aan die kruishout as 'n offer 
gestel het. Die volkome offer wat vir 
die volle genoegdoening nodig was, 
is gebring. God het self hierdie nood- 
saaklike volkome offer gegee omdat 
Hy as volmaakte God die enigste is 
wat die volkome kan gee. In Christus 
as die volkome offer hoor ons dat ons 
nie so 'n offer wat goed genoeg is 
kan bring nie; dat ons ons nie met 
God kan versoen nie, maar dat Hy 
ons met Hom versoen het. Dit is die 
belydenis dat Christus in ons plek 
die volmaakte offer gebring het. Daar- 
om kan die offerpraktyke van alle 
godsdienste maar eindig, want ,,dit is 
volbring.” 

' Ons belydenis leer ons dat ons met 
God versoen moet word. Daarom is 
die sonde nie iets wat buitekant die 
mens staan en van buite inkom om 
die verhouding tussen God en mens 
te vertroebel nie. Die sonde, wat die 
toorn van God laat ontstaan, is nie 
los te maak van die mense nie. Dit is 
immers wat die Hervorming teen alle 
mensverheerliking geleer het. Voor 
die aangesig van God is die mens son- 
daar en kan hy alleenlik aan die 
ewige straf ontkom en weer tot ge- 
nade kom as God se toorn oor hom 


stil gemaak word. Die humanisme wat 
die mens wil stel as 'n wese onbeperk 
in vermoëns en hom goed wil plooi 
het daarom nie reg van erkenning in 
die belydenis van die Kerk van die 
Hervormine nie. 

In die sfeer van die kultus waar- 
uit die gedagte van die offer stam het 
die hoëpriester die offer om te ver- 
soen, gebring. Daarom bely die Neder- 
landse Geloofsbelydenis ,Ons glo dat 
Jesus Christus 'n ewige Hoëpriester 
is.” Die belydenis is: Christus is ons 
Hoëpriester wat `n offer (Homself) 
gebring het om ons te versoen en Sy 
bloed gestort het tot reinising van 
ons sondes. Dit word ook so bely in 
vraag en antwoord 31 van die Heidel- 
bergse Kategismus, nl. Christus is ons 
enigste Hoëpriester. Die Nederlandse 
Geloofsbelydenis het egter die interes- 
sante toevoeging dat Christus 'n ewige 
Hoëpriester is ,kragtens 'n eed en 
volgens die orde van Melgisedek.” Die 
opvallende is dat daar verwys word 
na Melgesedek en nie na die orde van 
Af#ron nie. Maar ook dit is gesê in 
belydenis op grond van die Skrif. Die 
skrywer van die brief aan die He- 
breërs het reeds hierdie verwysing 
gemaak. In hoofstuk sewe van sy brief 
vergelyk hy die hoëpriesterskap van 
Christus met die van Melsesedek Vir 
hom was daar genoeg aanleiding om 
die inhoud van die hoëpriesterskap 
van Christus duidelik te maak deur 
te verwys na Melgisedek. Hy is dié 
skrywer in die Nuwe Testament wat 
die Verband na tussen die Ou en 
Nuwe Testament wil beklemtoon. Dit 
wat deur God aan die vadere in die Ou 
Testament openbaar is, vorm 'n een- 
heid met die openbaring in Christus. 
Die Ou Testament is vir hom belang- 
rik en hy wil aantoon dat die hoë- 
priesterskap van Christus deur God 
reeds in die Ou Testament voorberei 
is. Christus het self in Tukas 24:97 uit- 
gelê .die dinge wat op Hom betrek- 
kine het.” Die Ou Testament is vir die 
skrywer van die Hebreërbrief geskie- 
denis van God se werke en spreke, 
maar die sin daarvan kan ons eers 
in en deur Christus leer. 

Ons lees op twee plekke in die Ou 
Testament van Melgisedek, nl. in Gen. 
14 en in Psalm 110. Tn Genesis 14 lees 
ons die historiese agtergrond. Abra- 
ham verslaan met 318 man die ko- 
nings van die Ooste omdat hulle Lot 

en sy huis weggevoer het tydens 'n 
oorlog tussen die konings van die 
omstreke. Hy verslaan hulle by Dan 
en agtervolg hulle tot by Hoba, noord 
van Damaskus. By sy terugkeer trek 
die koning van Salem, Melgisedek, 
,die priester van die Allerhoogste” 
hom tegemoet. Hy bied aan Abraham 
brood en wyn en seën hom: ,,Geseënd 
is Abraham deur God, die Allerhoog- 
ste, die Skepper van hemel en aarde. 
En geseënd is God die Allerhoogste 
wat u vyande in u hand gegee het.” 
Na die seën gee Abraham aan hom 
die tiende van alles. Psalm 110 is 'n 
uitgesproke Psalm oor die koms van 
die Messias. Daarom is dit ook een 
van die duidelikste Messiaanse pro- 
fesieë. Die styl van die psalm is soos 
die van 'n egte Godspraak en toon 
verwantskap met die profesieë. In die 
psalm verdwyn die historiese aanlei- 
ding en Christus word op voorgrond 
gebring. Hy word besing as Koning en 
Priester. In vers vier vind die tweede 
Godspraak plaas waar die Messias- 
koning ook priester genoem word: ,,U 
is Priester vir ewig volgens die orde 
van Melgisedek.” Die psalm is die 
psalm wat die meeste in die Nuwe 
Testament aangehaal word. Christus 
self verwys dikwels na die psalm, bv. 
Matt. 22:44 en 26:64. en gee dan 
self daaraan 'n Messiaanse verklaring. 
Hierdie twee skriftuurplase is vir die 
skrywer van die brief aan Hebreërs 
voldoende om `n breedvoerige uiteen- 
setting van die hoëpriesterskap van 
Christus na die orde van Melgisedek 
te gee. 

Melgisedek is 'n redelik onbekende 
figuur. Rondom sy persoon en tyd 
was daar al ywerige ondersoeke en 
interessante ontledings, maar dit bly 
nog in die duister. Dit gaan egter nie 
om die persoon van Melgisedek nie. 
Vir ons gaan dit uitsluitlik om dit 
wat daar van hom geskrywe is en dit 
is sy posisie, sy naam en sy waardig- 
heid. Hieroor handel die brief aan die 
Hebreërs baie breedvoerig. Melgise- 
dek beteken koning van geregtigheid. 
Hy is priester en koning en regeer oor 
die stad Salem wat volgens Psalm 
76:3 Jerusalem is. In sy persoon is 
koningskap en priesterskap nog saam 
verenig. Tn die volk Israel gebeur dit 
nooit nie. Vanweë die Messiaanse ver- 
klaring van dié name en titels in ver- 
band met talle profesieë en gesteun 
deur psalm 110:4 kom in die gestalte 
van Melgisedek na vore 'n volkome 
nuwe figuur te midde van die geroe- 
pene deur God in die Ou Verbond. 
Dit blyk dat daar 'n priester van God, 
die Allerhoogste los van Abraham 
bestaan het. Hy was `n koning van ge- 


regtigheid, wat in geregtigheid oor sy 
volk regeer het en sy stad is 'n stad 
van vrede. Dit is ook so dat Abraham 
hom eer, aan hom tiendes gee en hom 
erken as priester van die Allerhoog- 
ste. Is dit vreemd dat die skrywer van 
die Hebreërbrief in dit alles sien `n 
voorafskaduwing van dit wat eens 
deur Christus gesê is dat voor Abra- 
ham was, was Hy? Verder dat in die 
gestalte van Melgisedek `n priester- 
skap was wat eens die draende grond 
word vir die priesterskap na die orde 
van Af#ron. Daarom staan die priester- 
skap na die orde van Melgisedek bo 
die van Af#ron en dat Melgisedek gro- 
ter is as Abraham en Abraham se na- 
komeling, Levi uit wie se stam die 
priesters van die Ou Testament kom. 
Die Hebreërbrief beskryf hom ook as 
sonder vader, sonder moeder, sonder 
geslagsregister, sonder begin van dae 
of lewenseinde. Dan wil hy nie Melgi- 
sedek verhef tot `'n goddelike ver- 
skyning naas Christus nie. Daarteen 
spreek die Skrif tog duidelik dat 
Christus tog maar nut een maal ge- 
kom het. In die brief word Melgisedek 
beskryf as `n persoon wat net was en 
daarom verdwyn hy ook weer gou uit 
die gedagte van die skrywer. Maar 
juis hierin stel hy die verskil tussen 
die priesterskap na die orde van Mel- 
gisedek en die van Af#ron. Die levi- 
tiese priesterskap was gebonde aan die 
stam van Levi en die opvolging was 
van geslag tot geslag en dit het 'n 
menigte van priesters gelewer. By Mel- 
gisedek bestaan dit nie. Hy het dit nie 
vanweë afstamming ontvang nie 
(daarom sonder vader, moeder ens.) 
Dit het berus by die roeping van God. 
Geboorte en sterwe word nie genoem 
nie en daarom word dit nie bekend 
geag nie en daarom volgens beginsel 
van die wet ,,wat nie in die wet staan 
nie, bestaan nie” het hy nog geboorte, 
nog sterwe. Plotseling duik hy in die 
geskiedenis op soos 'n vlammeteken 
van God, dan soos 'n verenkelde ge- 
stalte soos 'n opflits van die ewige 
deur die tydelike heen. In die Ou 
Testament word ons geleer dat uit die 
ewige raad van God versoening be- 
werk sal word. Dit word bevestig in 
die verbond met Abraham en in sy 
saad sal dit werklikheid word. En juis 
in sy tyd verskyn die gestalte van 
Melgisedek. Hy seën Abraham met die 
seën van die Allerhoogste God — 
Abraham wat die verteenwoordiger 
van die tydelike was. En Melgisedek 
word gesien as vooruitwys na die 
Christus wat werklik sonder begin en 
sonder lewenseinde is. Sy priester- 
skap is nie ge-erf nie, maar deur God 
daartoe geroep. 

Dit is na aanleiding hiervan dat die 
Nederlandse Geloofsbelydenis Chris- 
tus bely as Hoëpriester na die orde 
van Melgisedek. In die Hoëpriester- 
skap van Christus bestaan die ewige, 
maar vir ons ook die enigste. Dit 
staan teenoor die tydelike. Ons ken 
nie meer die priesterskap wat die 
offer moet bring nie. Ons ken alleen 
die priesterskap van die gelowiges. 
Daarom is dit goed dat die Geloofs- 
belydenis na Melgisedek verwys, want 
in sy betekenis staan hy krities en op- 
heffend teenoor die tydelike priester- 
skap van die leviete. Die geloofsbe- 
lydenis hou ook vir ons 'n waarsku- 
wing is. Ons is Kerk van Christus en 
in Sy opdrag het die Kerk 'n profe- 
tiese en priesterlike taak. Maar nou 
hang dit af hoe ons hierdie priester- 
like taak aanvaar. Ons kan altyd nog 
die gevaar loop om ons priesterlike 
taak te gaan verrig na die wyse van 
Af#ron en die Leviete op 'n kultiese 
en 'n gewyde tempelatmosfeer. Dit 
moet altyd in gedagte gehou word dat 
ons 'n priesterlike taak het, maar nie 
priesters nie, want ons het maar een 
Hoëpriester, Jesus Christus. Daarom 
word Hy bely as die enigste Hoëpries- 
ter wat die een volkome offerande 
gebring het en dit was genoeg vir 
alle tye en alle geslagte. Met die bely- 
denis wys die Protestantse Kerk dan 
ook die Roomse priesterkerk af. Hulle 
wat nog steeds deur die priester die 
offer tot God wil bring. Ons behoort 
God te aanbid in gees en waarheid. 


VAKANSIEWOONSTELLE 
WARMBAD 
Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels: ingeboude kle- 
rekaste en kombuiseenhede; 
elektriese stowe, ketels an ys- 
kaste; beddegoed, kookge- 
reedskap en eetgerei word 
volledig voorsien. Brosjure 


gratis beskikbaar. 
SPA-VISTA 
VAKANSIEWOONSTELLE 
Voortrekkerweg 55, 
Telefoon 535, Warmbad, Tvl. 





SKRIFVERKLARING: Hosea 1:2-9 


Die tema van die profeet Hosea se 
prediking is die pynlike situasie wat 
geskep is deur die ontrou van Israel. 
Israel het die eksklusiwiteit van die 
verbondsverhouding tussen die Here 
en die volk deurbreek en veral tot `n 
veelgodediens. Die diens van die Here 
het voortgegaan, maar daarnaas het 
hulle die Kanainitiese gode gedien, 
en gewoonlik is die Here en die ander 
gode by dieselfde heilige plekke ver- 
eer. Dit was dus nie `n geval dat die 
volk en sy leiers die verbond met God 
verwerp het en ander gode gedien 
het nie. Hulle het Hom nog gedien, 
maar na4s die ander gode, en daar- 
mee het hulle Hom gedegradeer tot 
een van hulle baie gode. Hy was nie 
meer God en enige Here nie, maar 
god naas ander. 


Die verhouding tussen Israel en die 
Here is daarom vergelykbaar met die 
verhouding tussen `n man en `n on- 
tugtige vrou. Sy verlaat hom nie heel- 
temal terwille van `n ander man nie, 
sy bly sy vrou maar is gedurig op soek 
na seksuele verhoudinge met ander 
mans. Die man weet dus dat hy hom- 
self in die huweliksverbond aan 'n 
vrou gebind het vir wie hy nie die 
enigste is nie. Hy stel sy huis, sy bed 
en sy sorg beskikbaar vir iemand wat 
verkies om tuis te wees in baie huise 
en in baie beddens. So word nie net 
haar afwesigheid nie maar ook haar 
teenwoordigheid by hom 'n pynlike 
saak. Sy dartel rond in sorgelose on- 
tug en hy, wat homself aan een vrou 
en minnares verbind het en aan dié 
verbintenis trou wil bly, sit met 'n 
liefde en trou wat vertrap word. Hy 
is maar een van haar vele minnaars. 


So het Israel met die Here gedoen. 
Na die vestiging in Kanain het hulle 
tesame met die Kanainitiese kultuur, 
die Kanainitiese godsdiens oorgeneem 
en ter wille van politieke voordele 
allerlei bondgenootskappe gesluit. Die 
Kanaënitiese godsdiens was bowen- 
dien hoofsaaklik `n verering van die 
natuurkragte, veral die vrugbaarheid. 
Die Basls wat op die ,,hoogtes” vereer 
is, was voorstellings van die god wat 
in die laat herfs en in die winter reën 
gestuur het om so die land tot vrug- 
baarheid te bring. Hy was die ,,man” 
en die land die ,,vrou”, en Sy ver- 
ering en aanbidding het geskied deur 
seksuele bedrywe by die heiligdomme. 
Daar was tempelprostitute en daar is 
ook aanduidings dat jongmeisies hulle 
maagdelikheid aan die god moes offer 
voordat hulle in die huwelik kon 
tree, deur 'n bepaalde tyd as tempel- 


prostituut op te tree. Israel se verval 
tot die diens van die Bails was dus 
'n afskuwelike verval tot oorheersing 
deur die menslike lus. 


PROF. DR. J. P. OBERHOLZER 


Dit is te begrype dat die woord 
hoereer” gebruik is vir Israel se 
diens aan die ander gode. Hulle het 
SOOS 'n vrou van losse sedes die eks- 
klusiwiteit van die verbondsverhou- 
ding verbreek en vertrap, en ,,agter 
ander gode aan gehoereer”. Teen hier- 
die agtergrond moet ons Hosea 1:2-9 
verstaan. 

Hosea ontvang van die Here `n op- 
drag: Gaan heen, neem vir jou `n hoer- 
vrou en hoerkinders. Hosea gehoor- 
saam die opdrag en neem Gomer, 
dogter van Diblaim. Sy gee geboorte 
aan drie kinders wat name ontvang 
op bevel van die Here. Die oudste 
kind, 'n seun, heet na 'n stad, Jisreël, 
die tweede kind, `n dogter, heet Die- 
een-oor-wie-daar-nie-ontferming-is-nie 
(Lo-Rugama); en die seun wat daarna 
gebore is, heet Nie-my-volk-nie (Lo- 
Ammi). Hier was dus 'n hoogs uitson- 
derlike verbintenis tussen 'n man en 
'n vrou, en kinders met hoogs uitson- 
derlike name. 

Oor die verbintenis van Hosea en 
Gomer is die gegewens wat ons be- 
skikbaar het, baie min. Die totaal van 
wat ons het, kom op die volgende 
neer: 

1. Die verbintenis het tot stand ge- 
kom op bevel van die Here. Hosea het 
Gomer geneem omdat sy 'n ,,hoer- 
vrou” was in ooreenstemming met die 
opdrag wat hy ontvang het. 

2. Sy was `n ,hoervrou”. Wat dit 
presies beteken, is moeilik om te be- 
paal. In die Hebreeus staan daar eint- 
lik ,'n vrou wat geneig is tot hoere- 
ry”, dus nie 'n hoer in die gewone sin 
van die woord nie, maar iemand wat 
die geaardheid gehad het dat sy mak- 
lik losse seksuele verhoudings kon 
aangaan. Die spekulasies oor Gomer 
het deur die eeue allerlei wisselinge 
ondergaan. Sy is om die beurt beskou 
as 'n fiktiewe persoon wat nooit werk- 
lik bestaan het nie, `n gewone prosti- 
tuut, 'n tempelprostituut, `n meisie 
wat haar maagdelikheid aan die gode 
geoffer het ensovoorts. Met spekulasie 
kom ons egter niks verder nie. Al wat 
Hosea oor haar sê, is dat sy `n vrou 
met die geaardheid van 'n hoer was. 

3. Naas die ..hoervrou” moes Hosea 
,hoerkinders” neem. Ook hieroor ver- 
keer ons in die duister. Het sy reeds 


kinders gehad toe hy haar geneem 
het of word die kinders bedoel wat sy 
in die wêreld gebring het nadat Hosea 
haar geneem het? Die laaste lyk meer 
waarskynlik, want ons verneem niks 
van ander kinders nie. Met ,,hoerkin- 
ders” word bedoel kinders wat uit 
hoerery gebore is, en dit sou dan aan- 
dui dat die drie kinders waarvan ons 
die name het, nie Hosea s'n was nie 
maar ander minnaars s'n. Dat daar in 
vers 3 gesê word dat sy ,,vir hom” 
'n seun gebaar het, beteken nog nie 
noodwendig dat hy die vader van die 
kind was nie. 

Maar soos wat die spekulasie van 
ander nutteloos was, so ook ons eie. 
Laat ons liewer werk met die gege- 
wens wat ons het. Belangrik is dat die 
vrou en haar kinders as `'n eenheid 
beskou word, en dat van verwekking 
geen sprake is nie. Die vrou en haar 
kinders tesame staan teenoor Hosea, 
en hierdie verhouding bestaan ter 
wille van Hosea se profetiese taak. 
Hosea sou nie net met woorde profeet 
van die Here wees nie maar met sy 
hele persoonlike lewe. Die pynlike 
situasie wat geskep is deur die ontrou 
van die volk, sou deur hom deurleef 
word in sy verhouding teenoor die 
vrou en kinders. Hy sou die gerig van 
God oor 'n ontugtige volk aankondig 
met sy eie gesinslewe as teken van 
die gebroke en vertrapte verbonds- 
verhouding. 

Hosea se verhouding tot Gomer en 
haar kinders, sowel as die name van 
die kinders, moes teken wees van die 
verhouding tussen God en Israel. Die 
verbintenis met Gomer het as rede: 
want die land het grootliks owerspel 
bedrywe deur van die Here afvallig 
te word. Die naam van die oudste kind 
het as rede: want die koninkryk van 
die huis van Israel word beëindig; die 
naam van die tweede kind: want Ek 
sal My verder nie meer oor die huis 
van Israel ontferm . . . nie; en die 
naam van die derde kind: want julle 
is nie my volk nie, en Ek sal nie 
julle s'n wees nie. 

Hosea moes dus. nie net met woorde 
nie, maar met sy hele lewe, die gerig 
van God oor Noord-Israel aankondig. 
Die dinastie van Jehu sou beëindig 
word, dit wil sê die koningshuis van 
Jehu sou met Jerobeam TI eindig. w7* 
nie deur sy seun opgevolg sou word 
nie. Na Jerobeam TT vind ons in 
Maord-Tsrael 'n opeenvolging van Sa- 
meswering en moorde wat usurpators 
on die troon plaas totdat Samaria deur 
die Assiriërs verower en verwoes is. 


(Word vervolg). 

DIE BOODSKAP 
VAN 
| SAMUEL 


7] Van bladsy 4 


Telkens word Dawid nou geskets as `n 
groter held en van edeler inbors as 
Saul; telkens delf Saul die onderspit 
teen Dawid, selfs al is hy die vervol- 
ger en Dawid die vlugteling. Wanneer 
Saul besef dat Dawid sy koningskap 
gaan kry, verset hy hom nogtans hals- 
starrig teen sy beterwete (24:21, 
26:25). Dit onderstreep die tragiek 
van Saul — 'n verworpeling wat weet 
dat hy ondergaan maar nogtans `n 
onmoontlike stryd stry. Hierdie tra- 
giek gaan nog verder as die persoon 
van Saul alleen; dit brei uit oor sy 
seun Jonatan wat vir Dawid `n vriend 
is (18:1-4, 20). Geeneen uit die ge- 
slag van Saul mag koning word nie, 
want die Here het Dawid verkies en 
vir hom alleen is die troon gereser- 
veer. 


e. So word deur die verhale van 
Saul en Dawid naas mekaar geleidelik 
naderbeweeg na die vakature op die 
troon. Nê sy ontstellende besoek aan 
die heks van Endor sterf Saul in sy 
finale neerlaag by Gilboa. 


Dit is die verloop van die hooflyn in 
I Sam. Ons kan dit opsom deur te 
sê: Samuel die groot Godsman, en die 
besin van die koningskap; Saul die 
verkose maar verworpe koning wie 
se lie deur die boek heen verflou tot- 
dat dit uitgedoof word; Dawid die ver- 
kose wie se lig aangesteek word en 
helderder word totdat die punt bereik 
word waar die koningskap vir hom 
oopgaan. Op hierdie laaste lê die 
klem. As ons dus van die boodskap 
van die hooftema wil praat, kan ons 
sê dit is om te vertel dat die Here 
vir Israel 'n koningskap gegee het en 
hoe Hy n4 die ongehoorsaamheid van 
Saul die troon vir Dawid berei het. 
Hoe Dawid die troon bestyes het en 
die koningskap uitzeoefen het, volg 
in TT Samuel — die hooftema van 
I Sam. word daar ontplooi. Daarom 
kan die volheid van hierdie tema se 
boodskap eers omlvr word wanneer 
IT Sam. aan die beurt gekom het. Dit 
volg in Mei se Hervormer. 


Volgende maand handel ons weer 
oor die boodskap van | Sam., maar 
dan nie weer oor die hooftema nie. 
Dan wil ons aandag gee aan `n aartal 
van die kleiner eenhede in die boek 
met hul eie, besondere boodskap wat 
in die raamwerk van die groter ge- 
heel pas. 


n Vriendskapsbesoek 


Op 25 Januarie 1971 kon 'n aange- 
name verlede weer in herinnering ge- 
roep word toe twee persone uit 
Genevé `n besoek aan ons Kerkargief 
en Museum gebring het. 


Wyle ds. L. E. Brandt vader van 
ds. A. Brandt van Kaapstad was `n 
bekende en geëerde predikant van 
ons Kerk o.a. ook voorsitter van die 
Algemene Kerkvergadering, vanaf 





Mnr. Brandt en sy broer se dogter mev. Dunnant-Brandt. 


Die foto toon die twee besoekers op 
die dag van die besoek. Dit is Mnr. 
Andreas Brandt en 'n dogter van sy 
broer wyle ds. L. E. Brandt, mevrou 
M. Dunnant-Brandt. 


Mnr. Brandt is 'n broer van wyle 
ds. L. E. Brandt. Hy is 85 jaar oud en 
dit is sy eerste besoek aan Suid- 
Afrika. Hy wou graag al die plekke op- 
soek waar sy broer gewerk het en ook 
weer die kinders van sy broer opsoek. 


Mnr. Brandt was Meester in die 
Regte en het in Den Haag in die Dept. 
van Buitelandse Sake gewerk. 


Na sy aftrede het hy by die Inter- 
nasionale Rooikruis in Genevé gewerk. 
Hy het hom in Genevé, Switzerland 
gevestig n4 sy aftrede. 


Mev. Dunant, dogter van ds. Brandt, 
is saam met haar oom op besoek in 
Suid-Afrika. Sy woon ook in Genevé. 


Die sewe kinders van ds. Brandt was 
nou weer vir die eerste keer in Suid- 
Afrika saam, na 45 jaar. (Een broer 
Louis Dietlof, was in Skotland, maar 
het hom nou weer in Suid-Afrika kom 
vestig). 

1916. In die Almanak staan die vol 
gende van wyle ds. L. E. Brandt en 
van sy seun ds. A. Brandt: 


L. E. Brandt, georden te Niezijl 7 
Januarie 1901, Zoutpansberg, cs. 1904, 
Johannesburg 1908, Vereeniging cs. 
1923, 'ensington-Turffontein 1930, 
oorlede 1939. 


A. Brandt, BA. B.D., georden 15 
Maart 1936, Gos-Afrika 1936, Memel 
en Glencoe 1940, Bethal 1941, Kaap- 
stad 1945, emeritus 1968. 


— P. M. Smith. 


Dink aan julle voorgangers wat aan 
julle die woord van God verkondig 
het; aanskou die uiteinde van hulle 


lewenswandel en volg hulle geloof na. 


Hebr. 18:7, 


HERE LEER ONS BID 


doen nie, wat praat nog die lidmaat 


Wanneer die kerk van die eeue oor 
God iets te sê gehad het, en telkens 
weer en weer oor Hom iets te sê 
sal hé, sal die dinge wat gesê word 
net soos die dinge wat reeds gesê 
is, uit die WOORD gehaal moet word, 
die WOORD wat in die GEBEDE van 
die kerk beantwoord moet word. Buite 
hierdie Woord om, kan daar ook wel 
dinge oor Hom uitgespreek word, 
MAAR hierdie sêgoed kan uit die 
aard van die saak dan slegs menslike 
menings, spekulasies, beskouings, filo- 
sofieë wees. Die GROND waarop en 
waaruit laasgenoemde sêgoed voort- 
spruit, mag eerbiedwaardige, swaar- 
wigtige en geleerde aksente dra; dit 
is immers uitsprake wat voortvloei 
uit die menslike verstand (Logika, 
Wetenskap) en die ervaring. Siedaar 
'n netjiese kombinasie: Verstand en 
ervaring! Voeg hierby nog die ele- 
ment van die GEVOEL of die KUNS 
(nie dat die kuns nie wetenskaplik 
kan wees nie) sodat iemand kan skryf 
of sê: Ek dink so en so oor God omdat 
my gesonde verstand my so leer, om- 
dat die ervaring my daartoe genoop 
en omdat ek so VOEL oor God, dan 
klink so `n oortuiging onomstootlik 
en op graniet gegrondves. So praat die 
kerk en lidmaat van die kerk in elk 
geval nie oor God nie, om die simpele 
rede dat die God van wie die kerk 
praat, die God van die Bybel is, nader 
bepaald die Vader is van onse Here 
Jesus Christus. Die bidder bely hier- 
die God en geen ander god nie. 


Die kerk van die eeue BELY stame- 
lend dat God GENADIG is en dit wel 
seker nie op grond van logiese aflei- 
dinge, wonderlike ervaringe en fantas- 
tiese gevoelens nie. Die kerk bely `n 
GENADIGE (God eenvoudig omdat 
hierdie God van die Bybel Homself 
as GENADIG GEOPENBAAR HET. 
Omdat die kerk eers `n luisterende 
kerk is, 'n kerk wat die ore spits om 
goed te hoor wat daar in die WOORD 
omtrent Hom gesê word, `n kerk wat 
die oë wyd oopmaak om te lees wat 
daar in die Woord omtrent Hom ge- 
skryf staan, kon die kerk in grote 
dankbaarheid belydend uitstamel wat 
sy Godsbegrip is. `n Begrip van God? 
Wie kan God ooit begryp? Nee, God 
is GROTER as die begrip wat selfs die 
kerk in sy belydenisgeskrifte daarop 
nahou. God kan eintlik nie begryp 
word nie. Begrip of begryp veronder- 
stel, impliseer iets omvattends en 
deurdringend om 'n saak te begryp, 
volkome te begryp, moet dit gedefi- 
nieer kan word, afgegrens en omlyn 
kan word. Dit kan selfs die kerk nie 


van die kerk. 

Ons het voorheen gelet op die ver- 
band tussen gebed en belydenis. Die 
kerk bely biddend in artikel I van die 


DR. P. J. T. KOEKEMOER 


Nederlandse Geloofsbelydenis dat God 
GENADIG is en ons as lidmate sê dit 
biddend agterna. Ons sê dit nie agter- 
na in die eerste plek omdat die kerk 
dit sê nie. Ons beaam dit omdat die 
kerk die WOORD VAN GOD mnou- 
keurig beluister het. Daarom glo ons 
dit met die hart en bely ons dit met 
die mond. ,,Here, leer ons bid . . .” 
Die bidder sal dus van tyd tot tyd in. 
grote dankbaarheid hierdie genade 
van onse God met groot dankbaarheid 
bely. Dit is een van sy ,eienskappe”, 
Sy ,volkomenhede”! 

Die moderne mens, die twintigste 
eeuse mens, sal dadelik vra: wat be- 
teken hierdie snaakse woordjie, ,,ge- 
nade”? Goed, laat ons dit vertaal in 
ons alledaagse spreektaal. Genade be- 
teken ,,guns”. Nou weet almal. Ons 
gebruik dit elke dag wanneer ons sê: 
,doen my `n guns, asseblief”. Wanneer 
ons iemand om 'n guns vra, vra ons 
iets waarop ons eintlik nie geregtig is 
nie, iets wat die ander klaarblyklik nie 
verplig is om te doen nie, iets wat 
ons nie verdien het nie. Die persoon 
van wie ons die guns vra, staan nie 
onder die etiese eis dat hy dit behoort 
te doen nie. Die guns word ons bewys 
uit blote goedheid. Dit is dan inder- 
daad wat genade ook beteken: goed- 
heid. Dat God die mens wil begenadig, 
beteken dat Hy die mens wil begun- 
stig uit blote goedheid. Hy is dus 
goedhartig. Hy bewys Sy genade, guns 
goedheid hierin dat hy onder andere 
vergifnis van sonde skenk aan diegene 
wat totaal geen vergifnis van sonde 
verdien nie, geen reg op vergewing 
het nie. Pragtig word dit uitgedruk in 
Numeri 14 vers 19: ,,Vergeef tog die 
ongeregtigheid van hierdie volk na die 
grootheid van u goedertierenheid, en 
soos U hierdie volk van Egipte af tot 
hiertoe vergewe het”. Vergifnis word 
hier afgesmeek OP GROND VAN die 
goedheid (goedertierenheid) van God. 
Maar ... nou kan hierdie God van die 
Bybel, omdat Hy ook 'n regverdige en 
`n heilige God is, die sonde nie som- 
mer-maar-so ,,afskryf” nie. Nee, tyde- 
lik en ewiglik moet die sonde gestraf 
word. Dan kom Hy in Sy genade, guns, 
goedheid om aan die mens (wat Hy 
lief het) 'n guns te doen. Hy stuur 
en stel Sy geliefde Seun in die plek 
van die sondaarmens. `n Groter guns 


ONS AANBID 'N GENADIGE GOD 


kon Hy nooit doen nie. Dis werklik 
grasie van God. Dis loutere goeder- 
tierenheid. Beter kan dit nie. Presies 
so het die apostel Paulus geskryf aan 
die gemeente van Rome, die gemeente 
wat deur die eeue groot moeite sou 
hé met die absoluutheid van die ge- 
nade: ,,. . . veel meer het die genade 
van God en die gawe deur die genade 
van die een mens, Jesus Christus, vir 
baie oorvloedig geword”. Maar nou is 
daar 'n saak wat ons hier baie duidelik 
moet stel. Eintlik is genade nie IETS 
nie, maar IEMAND. Genade is nooit 
iets wat van God losgemaak kan word 
nie. Kom ons sien dit so: In Christus 
Jesus, Sy Seun, het God Self na ons 
toe gekom. Dit is Sy Openbaring, Sy 
bekendmaking aan ons. So het Hy 
Homself aan ons kom voorstel. God 
openbaar dus nie ,,iets”, byvoorbeeld 
'n sekere ,,waarheid” aan ons nie. Hy 
openbaar Homself, Hy GEE Homself. 
Die DAAD van God is dus verbonde 
met die Wese van God, met Sy Per- 
Soon, met Homself. So is en moet ons 
Sy GENADE dan ook verstaan. Hy is 
ons genadig, het ons begenadig in en 
deur Sy Geliefde. Deur hierdie GE- 
NADE, d.w.s. deur Sy Seun, mag ons 
in die gebed nader tot Sy GENADE- 
troon: 

,In God, die God wat ons beveilig, 
voel nou ons hart opnuut verblyd; en 
op Sy Naam, ontsaglik heilig, vertrou 
ons tot in ewigheid. 

Goedertieren Vader, hoor ons as ons 

nader met `n diep ontsag; 

slaan ons gunstig gade, skenk ons 

U genade as ons op U wag.” (Ps. 

3E) 

Bewys aan my genade, Heer, en 

sien op my ellende neer. 

U, wat my aan die dood ontruk het, 

kyk hoe my haters my verdruk het. 

Dan vind my tong weer nuwe stof, 

in Sions poort meld ek U lof. 

Dan sing ek bly van U genade, so 

groot in nuwe reddingsdade (Ps. 

9 verse 9, 10.) 

,Dank, Vader, dank vir die genade: 

dis onverdiende guns alleen. 

Slaan U na reg my sonde gade, waar 

berg ek my, waar vlug ek heen?” 

(Ges. 180:8). 

,Alles, alles is genade, onverdiende 

saligheid. 

Slegs ontferming slaan ek gade, 

vrug van Gods barmhartigheid. 

Ja, nog eer ek was gebore, eer God 

wat alom gebied 

iets gevorm het uit die niet, was 

ek deur Gods liefd verkore: 

God is liefde, roem Sy Naam . .. 

mense en engele tesaam”. (Ges. 

88:1). 

Potchefstroom in 
die ou Dae (v) 


Huweliksregisters 


Die wêreld word deesdae toegegooi 
met papiere. Tonne en nogmaals ton- 
ne papiere word daagliks gebruik in 
der duisende staats- en ander kantore, 






in drukkerye en uitgewerye, in fa- - Ee EE 

brieke en winkels, in huishoudelike GE AE ERA AE Pe 

en privaat gebruik. . EE 
JOH. DREYER 


Waar `n mens kom word daar dees- 
dae getik, afgerol en gedruk. Die 
posterye word al meer oorlaai. Al 4 
meer vorms moet ingevul word, nie 
meer net een nie, ook nie meer twee 
nie, nou begin dit al te word tripli- 
kate. 





Hoe meer die lewe gereglementeer 
word, hoe meer omsendbriewe en 
vorms en verklarings en rapporte. 


Hoe meer die kwaad toeneem, hoe 
meer reglemente. Hoe meer reglemen- 


Ee - od te hoe meer oortredings. Dit word `n 
jo af 
ad Aa bose sirkel. 


EE Ds 


bf 


se EA Ook in die kerklike lewe neem die 


reglementering toe: al moer vorms, al 
meer rapporte, al meer omsendbriewe. 


of AE ra 


Dit geld ook wat die bevestiging van 





EE ee ET AE RA HE huwelike betref. 
EE n A s Aa AA 
al ia . 7 2e ee Fe sy ' f 3 
2 ie 7 er T Ee ey. Es io Daar is eerstens die huweliks ge- 
EE ” EE ME # EG es Ee 7e booie. Al meer gegewens moet ver- 
mar dr Ee Sf Er AE. Ad AA strek word. Selfs moet die bruidspaar 
os ER s 

Gede E Sat AE AE MA teken dat hulle ,,aansoek doen om 
7 oo . ag ” os es EE hulle voorgenome huwelik te laat af- 
MEER de EL ELE EL kondig”, net asof `n mens dit sou kon 
ee AA SA Mek doen sonder hulle versoek en sonder 

Ad. AE, vrdfser en fee EE Bye die nodige gegewens wat hulle moet 

Fe os E , Tr Ee. verstrek. 

AE se As. Te AF . AE eer At 7 EE 
SO. 4 Z EA OP, BEE n AE N ef Ee ZA Ee eer e. Po . ie So was dit in die ou dae nie: minder 
p oe je wette wat oortree kon word, minder 
1 AL SET s “oe ra” i 2E ae MAY % vet AIR Aa " 

MR EK ” reglemente om mense en dinge vas 
AE se AIS AA AA MH. AA ea te lê. En as gevolg daarvan nie meer 
br Aa se . ie gere ie ss oortredings nie, inteendeel, veel 
rys” D Fe PR ar & EA. EE #. Ee ee s SE EE minder, Bid wel veel meer verant 

7 se woordelikheidsgevoel. 
Ma AA EL Aa RE. Ar Eed. ee EE. EA PERE Ee 
5 se : Ë RE. ' 

AE RA EE ea Met die huweliksbevestiging teen 

ë oo - woordig moet talle gegewens verstrek 

EA IE Er word. Dit word alles skriftelik vasgelê, 

ee : is ie s s F F s D 
BEE AA AA AA or ME PAR maar ondanks dit alles neem die on- 
ef Fa ig is EE P . - ge P . 
EL S.A A EA reëlmatighede en egskeidings in die 


7 oo Ge huwelikslewe toe. 
GALAD AMAEE pe ene BRA od MAP 
F s- Dit deel ons nie alles mee om te sê, 


er ! , dat alle reglemente nou maar afge- 

YE ek masels as skaf kan word nie. Miskien kan dit 
Fe Er se hier en daar wel verminder word. 
Ed ER dr SE ER Maar ons wys maar net daarop, dat al 


meer reglemente en reëls en vorms 
toestande en mense nie sal verbeter 





AE 

nie. Ons moet meer konsentreer op 'n 
ander punt om verbetering te bewerk- 
stellig, of om dit nog beter te stel: 
sal bekering die ware verbetering van- 
selfsprekend bewerkstellig. Innerlike 
vernuwing bring nuwe verhoudings, 
nuwe verantwoordelikheidsaanvaar- 
ding, nuwe bereidwilligheid tot ge- 
hoorsaamheid en diens. Dit is egter 
die moeilike en langsame weg, maar 
dit is die enigste sekere weg en dit is 
die taak van die kerk. 


Na hierdie lang aanloop kom ons 
nou by ons eintlike doel om ons lesers 
jets te vertel van huweliksbevesti- 
ginge uit die oudste huweliksregister 
in Transvaal. 


Dit is die eiendom van die moeder- 
gemeente van Transvaal, die Hervorm- 
de gemeente van Potchefstroom. 


Die eerste inskrywings het geskied 
nog voor die ou gemeente in Maart 
1849 gestig is en wel tydens die Groot 








LE. Pr 





Trek. Voor in die ou register staan: 
(ek put uit my geheue en vertaal in 
Afrikaans, maar plaas fotostatiese af- 
skrifte by die artikel). Hierdie 104 
name is die name van die 52 pare 
wat getroud is tydens die Groot Trek 
in die laer van generaal Andries 
Hendrik Potgieter. 


Die ouderling F. C. Eloff het my 
gevra om die name in ,,een gebonden 
boek” te skrywe. Blykbaar was hulle 
tevore op los velle geskrywe. 


Hierdie inskrywings in `n boek is in 
die handskrif van ds. Dirk van der 
Hoff en is ook deur hom onderteken. 


Op die eerste bladsy kom daar 19 
name van troupare voor naamlik een 
reël vir elke troupaar se name plus 
die datum van die huwelik. Dit is al 
wat destyds as nodig beskou is. 


Sy 


N 
Aa Aa 
# 


Pr 

ë # P 

2 - 
Ps # 7 Pak dT ELF 

In die loop van die jare het geleide- 
lik meer gegewens bygekom, dan dit 
en na enige jare weer dat. So bv. het 
met die loop van die jare die volgende 
gegewens nodig geword: of die trou- 
paar jonkman en jongedogter tevore 
was, of wewenaar en weduwee; die 
ouderdomme van die bruidspaar; hul- 
le adresse en nog later die name van 
die getuies. 


Die eerste paar wat in die Voortrek- 
ker trouregister ingeskryf is, is dié 
van 


Daniel Hendrik Kruger 
Cecilia Johanna Hendrina Erasmus 


Die eerste paar deur ds. Van der 
Hoff getroud is volgens die register: 


Hans Jurie Hendrik Wessel (sonder 
SE 


Anna Christina Wessels 

KRONIEK...... 


GOEIE 


AANKONDIGING 


Onder teoloë is alom bekend die 
onontbeerlike Wêrterbuch zum Neuen 
Testament van G. Kittel, en andere. 
So pas het daar nou op die gebied 
van die Ou Testament `n ewe waarde- 
volle hulpmiddel verskyn naamlik die 
eerste band van die Wêrterbuch zum 
Alten Testament onder redaksie van 
W. Eichrodt. Hierdie woordeboek is 
'n moet vir die studeerkamer van 
elke predikant. Die deeglike ontleding 
van elke Hebreeuse woord in die Ou 
Testament laat nuwe wêrelde oopgaan 
vir die teoloog. Die resultate van die 
@umranliteratuur is ook hierby in ag 
geneem en dra geweldig baie daartoe 
by om `n beter begrip van die tref- 
krag van elke woord te verstaan in die 
tyd en omstandighede van die Ou 
Testament. Uns kan waarlik hoop dat 
die aflewerirg van die onderskeie ge- 
deeltes mekaar spoedig sal opvois. 
Soos sy Nuwe 'Testamentiese Vvoor- 
ganger behoort dit `n groot bydrae te 
lewer tot `n meer verantwoordelike 
prediking. 


DIE GROEI VAN ONS KERK — 'N 
TWYFELAGTIGE WINS 


Die jongste uitgawe van ,Die Alma- 
nak” die jaarboek van ons Kerk, be- 
vat naas die nou reeds bekende Bybel- 
se Dagboek, talle interessante gege- 
wens. Van die interessantste gegewens 
in so 'n Almanak is die getalle wat 
daarin opgeneem is. Statistieke is dik- 
wels vir die lesers maar `n dooie saak 
— maar as 'n mens goed daarna gaan 
kyk, vertel dit `n besondere verhaal. 
In die geval van die groei van ons 
kerk vertel dit dat ons in die afgelope 
twintig jaar gegroei het van 62,487 
belydende lidmate (opgawe 1950) tot 
107,778 belydende lidmate (opgawe 
1970) en in sieletal van 112,453 tot 
179,315. Ten opsigte van die belyden- 
de lidmate dus `n groei van 44,891 
6or twintig jaar of 'n gemiddeld van 
bietjie meer as 2,000 lidmate per jaar. 
As 'n mens bloot na die syfers kyk, 
dan lyk dit na `n goeie, maar gesta- 
dige groei van ons Kerk. As ons dit 
vergelyk met die vorige twintig jaar 
se groei, dan blyk dit dat daar in ver- 
houding nou `n baie swakker groei 
is. In 1930 was die belydende lid- 
matetal 25,431 en in 1950 was dit 
62,487 — dit was dus 'n groei van 
meer as 100 persent. So was dit ook 
ten opsigte van die sieletal naamlik 
55,985 in 1930 teenoor 112,453 in 1950 
ook plus minus 100 persent groei. Tn 


BOEK / ONS GETALLE 


die laaste twee dekades groei ons lid- 
matetal met ongeveer 66 persent maar 
die sieletal groei slegs met 60 persent 
— 'n aanduiding dat die kindertal per 
huisgesin sterk afneem. 


DR. A. J. G. DREYER 


Die afname in kindertal kom sterk 
na vore vanaf die begin van die 
sestigerjare bv. in 1959 word onder 
81,611 belydende lidmate nog 5,744 
kinders gedoop. Maar met die statis- 
tieke van 1970 kom van 107,778 be- 
lydende lidmate (dus 26,167 meer lid- 
mate!) slegs 5,866 kinders vir die be- 
diening van die doop. `n Ekstra 26,167 
lidmate is verantwoordelik vir slegs 
122 kinders meer! 


Hierdie onrusbarende gegewens ten 
opsigte van die kindertal toon duide- 
lik dat daar rens in ons volkslewe `n 
ernstige skroef los is. `n Geroep om 
groter gesinne sal hierdie skroef nie 
vasdraai nie. Dikwels is diegene wat 
die hardste roep om esroter gesinne 
die wat self die kleinste gesinne het. 
Dit help nie om te verwag dat ander 
die verantwo.rdelikheid van die voik 
moet dra rie. Maar bierdie toestand. 
veral in ons volksituasie, via om be- 
hoorlike besinning aan die kant van 
die ouers maar ook aan die kant van 
die samelewing. Gemaksug en `n nei- 
ging om te ,,hoog” te wil lewe speel 
hier seker `n rol. Maar daar sal ook 
ernstig aandag gegee moet word aan 
die ekonomiese strukture van ons 
samelewing. Behoorlike huisvesting is 
'n belangrike bydrae in ons moderne 
samelewing tot die opbou van die 
gesinslewe. Die stygende grond- en 
eiendomsmark, ver buite verhouding 
en in baie gevalle al veel duurder as 
in die oorbevolkte Europa het dit vir 
beginners en vir die gemiddelde man 
bykans onmoontlik gemaak om sy eie 
huis te bekom. Iemand het hier te 
lank geslaap en dinge laat hand uit- 
ruk. 


Maar terug na die kerk. Nog veel 
meer skrikwekkend as die afname in 
kindertal, is die verval van die Kerk 
self. Meestal is ons Kerk se mense 
dood in hulle noppies oor die groei 
en vooruitgang van ons Kerk. Die ge- 
tal gemeentes binne die grense van 
die Republiek het gegroei van 126 
in 1950 tot 228 in 1970 — bykans `n 
verdubbeling. Dit dui daarop dat ons 

Kerk die lidmate veel beter kan be- 
reik en — die lidmate kan die Kerk 
veel makliker bereik. Die Kerk is nou 
landswyd in feitlik elke dorp of stad 
vlak naby die lidmate. Hier en daar 
is daar gedeeltes van ons land waar 
die lidmate ver van die Kerk af woon. 
Die getal predikante het gegroei van 
738 in 1950 tot 161 in 1970 sodat die 
gemiddelde aantal lidmate per predi- 
kant afgeneem het van 856 tot 669. 
Beter en meer gereelde kontak is dus 
moontlik. 'n Mens sou dus verwag dat 
hierdie meerdere kontak ook sou mee- 
bring `n vermindering in die afval van 
die Kerk. 


Was dit maar waar! Maar in die 
afgelope twintig jaar het ons Kerk `n 
ganse Kerk verlore laat gaan. Vanaf 
1950 tot 1970 het 87,760 persone in 
ons Kerk belydenis van die geloof ge- 
doen. Maar ons Kerk het in hierdie 
periode slegs met 44,891 lidmate ge- 
groei! Waar is hierdie ander 42,469 
persone wat belydenis afgelê het? Dit 
Is meer mense as die lidmatetal van 
ons hele Kerk in 1930! As hulle in 
dieselfde verhouding groei as ons 
Kerk, dan het ons Kerk alleen in die 
volgende twintig jaar gesorg vir onge- 
veer 100,000 lede van ons volk wat 
van die Kerk afgedwaal het! 

Hierdie mense van wie ons Kerk nie 
meer bewus is nie, het nog nie almal 
die band met die Kerk volledig ver- 
breek nie. Met die landswye sensus, 
meld hulle hulle nog as Hervormd. 
Maar hulle meld hulle by geen ge- 
meente van ons Kerk aan nie. Duisen- 
de van hierdie mense woon in gebiede 
waar ons geen gemeentes naby hulle 
het nie. Maar in plaas van kontak met 
die naaste gemeente op te soek en 
self te soek na ander Hervormers in 
die omgewing, verdwyn hulle in die 
onbekende massa. (Die pionierstipe 
onder ons lidmate wat Hervormers 
bly soek totdat daar `n gemeente tot 
stand kom, is teenswoordig ongeluk- 
kig slegs `n hoë uitsondering.) Hier- 
die ,,verskuilde” Hervormers bly dik- 
wels slegs lid van die Kerk met die 
oog op begrafnis, doop of troue. 


Dit is verbasend hoe min ouers nog 
belangstel in die doen en late van 
hulle kinders. Hulle doopsbelofte ein- 
dig blykbaar wanneer die kind die 
huis uitgaan. In Kaapstad en Stellen- 
bosch kry ek dikwels kinders van 
mense wat ywerige en belangstellende 
medewerkers in die Kerk is, maar wat 
nie vasstel of hulle kinders wel in die 


[] Na volgende bladsy 


ONS GEWALLE 

nuwe omgewing by hulle eie of enige 
Kerk ingeskakel is nie. Dit gebeur 
soms dat ek ouers raakloop wat nooit 
in die vyf of ses jaar wat hulle kin- 
ders aan een van die Kaapse Universi- 
teite was, hulle kinders by die Kerk 
aangemeld het nie en nooit van hulle 
kinders gevra het of hulle nog wel in 
die Kerk kom nie. Hierdie kinders is 
die toekomstige buitekerklike Hervor- 
mers. 

Maar afgesien van die jong mense 
is daar duisende volwassenes wat net 
so vir die Kerk verlore gaan wanneer 
hulle bv. na die Kaarprovinsie ver- 
huis. Omdat die Kerk miskien ver is, 
besoek hierdie mense miskien soms 
een van die ander Afrikaanse Kerke 
maar meestal word hulle kerklos en 
later kerkloos. 

As ons hierdie ,,gesigslose” Hervor- 
mers kan opspoor, sal ons nog baie 
bruikbare materiaal onder hulle vin1 
en ook `n groot arbeidsveld waar die 
evangelie opnuut weer verkondig moet 
word. 

Hierdie statistiese verhaal sal ons 
Kerk moet oproep tot `n deeglike be- 


” 


sinning oor die prediking, die kate- 
gese, die huisbesoek en geloofsbeloftes 
en die trou van ons lidmate om sy 
,ja” teenoor die Heer van die Kerk 
`n ,,ja” te hou. Hierdie probleem mag 
in `n lewende Kerk nie net oorgelaat 
word aan een of ander komitee of 
raad wat die saak moet bestudeer nie. 
Dit moet die erps word van olke lid- 
maat om om te sien na Sy huis, sy 
familie, sy broeder en suster in die 
Kerk. 


Ongelukkig is dit die kwaal van ons 
Kerk om in sulke gevalle eerder met 
beskuldigings oor en weer te kom ter 
selfverontskuldiging. Die Skrif roep 
ons op om eers die balk uit ons eie 
oog te verwyder voordat ons die splin- 
ter in die ander mens se 00e Sien. 
Dit moet ook hier gebeur. 


Ons Kerk moet opnuut leer dat dit 
by die geloof in Jesus Christus om 
veel meer gaan as om die predikant, 
kerkraadslid of gemeentelid wat my 
nie aanstaan nie. Dit gaan nie om 
mense nie maar om Christus en die 
ewige heil wat Hy aan ons Skenk. 








VOLLEDIGE 
VERSEKERING 





Vieru groot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 
Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 


Beefkaatoer Fontmeestergebeu, Bosmanstraat 218. Preterie. 
Tel. 3-1288 


BEPLANDE 
VERSKAF GEMOEDSRUS 






















LEWENS- 












Elke deel van u liggaam kry 
sy lewensenergie van die suur- 
stof en voedingstowwe in die 


bloedstroom. Bloed sirkuleer 
omdat dit gepomp word deur 
die hart—die wonderbaarlike, 
gespierde masjien wat jaar in 
jaar uit onophoudelik werk om 
lewe en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan `n ernstige hartkwaal 
(m saak vir die spesialis!) te 


Watersugpille belemmer nie 
enige ander behandeling wat u 
ondergaan nie, maar as u wel 
'n dokter raadpleeg. sê hom dat 
u hulle gebruik. 


Dr. Allens- 
 Watersug- 
Pille 


R1.00 BY APTEKE ORAL 

Prof. Dr. A. A. van Ruler: 


Ter gedagtenis aan `n groot Teoloog 


Prof. dr. A. A. van Ruler is op 10 
Desember 1908 gebore te Apeldoorn; 
hy studeer van 1927 tot 1983 te 
Groningen was predikant van die He- 
vormde Gemeente Kubaard (1933- 
1940) en Hilversum (1940-1947). Se- 
dert 1947 was hy hoogleraar van die 
Nederlandse Hervormde Kerk aan die 
Rijksuniversiteit te Utrecht. 


DS. M. W. PRETORIUS 


Op Dinsdag 15 Desember 1970 het 
prof. dr. A A. van Ruler, soos hy 
reeds die afgelope 25 jaar doen, die 
oggendwyding voor die mikrofoon van 
die Avro-radio waargeneem. By die 
geleentheid het hy gehandel oor Mar- 
kus 14 vers 39, waarin Christus sy 
dissipels by herhaling oproep tot 
waaksaamheid tydens sy gebedsstryd 
in Getsemane. Dit was prof. van Ruler 
se laaste publieke woord en getuienis 
gewees. Tuisgekom het prof. van Ru- 
ler `n koppie saam met Sy vrou 
geniet en daarna boontoe gegaan na 
sy studeerkamer. Daar het mev. van 
Ruler hom met sy hoof op sy skryf- 
tafel enkele minute later dood aan- 
getref. 'n Groot teoloog en bekende 
prediker is uit hierdie lewe wegge- 
neem. 

So het prof. van Ruler gesterf na 
die diens en in die diensverband 
waaraan hy sy lewe en denke ten 
volle en sonder enige terughouden- 
heid gewy het. Die diens was die open- 
bare bediening van Gods Woord en 
die arbeid in diens van die teologiese 
wetenskap waarin hy hom met hart 
en verstand verdiep het. Diegene wat 
by hom sy lesings in die Dogmateik 
bygewoon het, sal nooit vergeet hoe 
hy met die inset van sy hele persoon 
op `n besonder dinamiese manier ge- 
dogmatiseer het nie. Na twee hart- 
aanvalle moes prof. van Ruler hom in 
opdrag van die geneesheer rustig ge- 
dra. Hoewel hy in sy laaste lesing 
voor die Kersvakansie sittend die le- 
sing gegee het, was die kenmerkende 
geesdrif vir die dogmatiek en teolo- 
giese woord oor al die menslike pro- 
bleme nog daar. 

By die geleentheid waar dit oor- 
spronklik oor die toepassing van die 
heil in Christus gegaan het, het prof. 
van Ruler nog die volgende gesê: 
,Existenzerhellung tog moontlik en 
Daseinsanalise nodig” maar die eint- 
like omtrent die mens sal nie daarin 
gevind word nie. Die eintlike is hoe 
die mens homself aanvaar as 


sondige en begenadigde. Die wysheid 
van God het genade vir sondaars ge- 
word. Die dwaasheid van die kruis is 
reddende wysheid van God. Om die 
syn van die werklikheid en bestaan 


sover die laaste lesing. 

Wanneer mens ter gedagtenis aan 
iemand `n stuk moet skryf, bestaan die 
gevaar van ophemeling en verheerli- 
king. Tog is ek oortuig dat almal wat 





Wyle prof. Van Ruler 


van die mens te deurgrond is dwaas- 
heid van die kruis as wysheid van 
God volstrek nodig.” Soos so dikwels 
gebeur is van hieruit op 'n syspoor af- 
gedwaal en het dit gegaan oor die 
etiespolitieke implikasies van weten- 
skap en tegniek. ,,In sy wetenskaplike 
werk moet die mens isolement aan- 
gaan en puur alleen met die weten- 
skap besig wees, met die middele van 
die wetenskap. Die denkbeeld van 
Christelike wetenskap is `n hopelose 
saak waarvan niks tereg kan kom nie. 
Vir tegniek as tegniek en (natuur)- 
wetenskap as wetenskap, is Christus 
en die Heilige Skrif nie nodig nie. Tog 
is 'n wetenskapsmens ook mens wat 
vader en burger is, wat hom besig 
hou met etiek en politiek.” 


Verwysende na die maatskappykri- 
tiek vanuit die Universiteit en die 
Kerk, het prof. van Ruler gewaarsku 
dat kritiek sonder kennis van die 
waarheid nie net onmoontlik is nie, 
maar ook fataal. Dit is ook van toe- 
passing op Suid-Afrika wat deur die 
wêreld tot sondebok gemaak is. Tot 

prof. van Ruler geken het, persoonlik 
en deur sy werke, sal toegee dat hy `n 
rykbegaafde en geniale denker was. 
Tussen al die teoloë in Nederland en 
selfs wyer staan prof. van Ruler uit 
as `n man van allure en 'n werklik 
oorspronklike teoloog. Soos hy ander 
altyd gemaan het om ad fundum — tot 
op die fondament deur te dring, het 
hyself nooit teruggedeins nie. Hy ken 
geen halfheid nie. `n Geliefde woord 
was dat die mens sy ,,mannetjie moest 
staan.” Sy geweldige sistematiese 
denkkrag, in diens van die studie van 
die Heilige Skrif en van die Kerk, 
gaan by prof. van Ruler hand aan 
hand met 'n persoonlik deurleefde ge- 
loof. Op `n tipies, byna speelse manier, 
kon prof. van Ruler daarom sê dat 
Paulus, wanneer hy geloof, hoop en 
liefde noem iets vergeet het, naamlik 
die vreugde as die eintlike kenmerk 
van `n Christen se lewe. 

Dit sou onmoontlik wees om in so `n 
kort stuk soos hierdie die ongelooflik 
ryke gedagtewêreld van prof. van 
Ruler selfs opsommend weer te gee. 

[] Na volgende bladsy 


Die Amp van die dienaar van die Woord as 
lewenslange opdrag in die Reformatoriese 
Kerkreg: 


(Tydens die Algemene Kerkvergadering 1970 is daar besluit dat predikante 
in tydelik-deeltydse hoedanigheid beroep kan word. Dit het dan ook al geskied. 
Na aanleiding van verdere studie in die verband het die Kommissie van die 
Algemene Kerkvergadering besluit om tydens sy Junie-vergadering 'n eendaagse 
simposium oor die aangeleentheid te hou. Teneinde belangstellendes hiervoor 
voor te berei word verskillende standpunte hieroor gepubliseer sodat dit in die 
hande van deelnemers aan die simposium kan wees. Hieronder volg 'n gedeelte 
van die B.D.-verhandeling van ds. S. P. Pretorius in 1970. Net die laaste gedeelte 
word weergegee. Daarom is die numering en veral die voetnotas nie altyd volledig 
en logies nie. Ander studies en standpunte volg hopelik hierna) 


i. Beginsel van lewenslange diens. 


Soos reeds gesê, word by die orde- 
ning van die beginsel uitgegaan dat 
`n bedienaar van die Woord wat een- 
maal wettig beroep en georden is, 
lewenslank aan die kerkdiens vel- 
bonde bly. Kan hierdie beginsel uit 
die Heilige Skrif aangewys word? 

Daar is nie `n teks wat dit presies so 
stel nie, maar daar is aanduidings in 
die rigting en uitlatinge wat alleen 
SO verstaan kan word as ons die be- 
ginsel veronderstel. Hierdie beginsel 
is deur die Reformatoriese Vaders ge- 
handhaaf op grond van die Heilige 
Skrif en wel so, dat die amptelike 
diens al ons liefde (Joh. 21:15-17; 2 
Kor. 5:14), al ons tyd (Joh. 9:4), al 
ons bereidheid (Luk. 9:62; 1 Kor. 9: 
16-17), al ons volharding (2 Tim. 4: 
1-5, 10) en ons algehele afsondering 
tot en toewyding aan die werk van 
die bediening vra (Rom. 1:1: Hand. 
15:26). In hoeverre hierdie beginsel 
die toets van die eksegese van die 
tekste wat daarvoor aangevoer word 
kan deurstaan moet moontlik nog uit- 
gemaak word.57) 

Hierdie lewenslange diens moet nie 
in roomse sin opgeneem word asof 
die amp 'n character indelibis besit 
en nie weer van die persoon te skei 
is nie, want die amp kleef nie aan die 
persoon nie, maar dit is sawe van 
Christus aan die Kerk en middel waar- 
deur Hy die Kerk regeer. Volgens die 
reformatoriese kerklike reg is iemand 
wat tot die diens van die Woord be- 
vestig is, vir die res van sv lewe tot 
daardie diens verplig. In die Franse 
kerkorde van 1559 artikel 12, staan 
wat dit betref baie pertinent.) 


,Ceux dui sout eskus une fois au 
ministere de la parole. doivent 
entendre adwils sout esleus pour 
estre ministres toute leur vie.” 
Hierdie prinsipiële siening van die 
Franse kerk het 66k in die Neder- 
landse Kerk gegeld. Dit blyk uit die 
Kerkordes soos byvoorbeeld dié van 


die Sinode van Dordrecht 1578 waar 
gestel wordo9) 


,Dewijl de dienaars hun leven lang 
aan hun dienst verbonden zijn, zo 
is het niet geoorloofd dat zij zich 
tot een andere staat des levens be- 
geven, of ook hun dienst onder- 
(Aten. 

Presies dieselfde standpunt kom 
dan 66k na vore in die Kerkorde van 
Dordrecht 1618-19 waar in art. 12 ge- 
stel word:6o) 

,Dewijl een dienaar des Woords, 
eens wettelijk als boven beroepen 
zijnde, zijn leven lang aan de ker- 
kendienst verbonden is, zo zal hem 
niet geoorloofd zijn, zich tot een 
andere staat des levens te bege- 
ver dee, 


L. Goumaz by sy behandeling van die 

siening van ,,die amp by Calvijn” 

Sê:61) 
,de herder moet nog steeds en 
altijd werken tot het einde toe. 
Calvijn heeft het wel niet met deze 
woorden gezegd, maar hij heeft het 
SO verstaan gegeven. Onophoude- 
lijke arbeid — dat is de wet voor 
de dienaar van God”. 


H. Bouwmann sien die saak ook s0:62) 
Voor een dienaar des Woords ge- 
bolt een andere regel. Het ambt van 
bedienaar des Woords wordt iemand 
niet voor een bepaalden tijd, maar 
voor zijn leven opgedragen. Hij 
heeft vele jaren van voorbereiding 
voor het ambt noodig. De bediening 
des Woords eischt de geheele per- 
soonlikheid. Hij heeft zich bij de 
aanvaarding van zijn ambt onvoor- 
waardelijk gegeven aan der hemel- 

TAnster, en daarvoor mag hij 
des Meesters dienst nimmer verla- 

tep vv. 

Soos reeds gesien vind die ordening 
én ondertekening van die proponents- 
formule in die reformatoriese kerke in 
die 16de en 17de eeu maar éénmaal 
plaas wanneer die dienaar vir die 
eerste keer tot die amp toetree. Dit 


hang saam met die beginsel dat 'n 
dienaar vir sy hele lewe aan die kerk- 
diens verbonde is, en dat hy hom by 
die eerste ordening vir sy lewe aan 
die diens van die kerk verbind.63) 


CO] Na volgende bladsy 

Tog moet nog vermeld word dat Prof. 
van Ruler met krag en deursetting die 
teokratiese ideaal gestel en verdedig 
het. Vir hom het dit gegaan om die 
kerstening van die lewe en veral van 
die politiek. ie kerstening van die 
politiek was die hoogste waartoe die 
etiese kon kom. Die teokrasie as die 
kern en die murg van Gods be- 
doelinge en dade met die mens en die 
wêreld. Hierin was hy weerbaar en 
weerloos, soos 'n profeet. Onder mis- 
kenning en doodswyging het hy gely. 
Tog het hy, met die hulp van sy vrou, 
nie verbitter geraak nie en die blyd- 
skap tot die einde bewaar. 


Van prof. van Ruler se laaste werk 
is ,Ik geloof” — `n uitlegging van 
die Apostoliese Geloofsbelydenis. 
Hierin sluit hy hom aan by die eeu- 
oue tradisie, terwyl hy die moderne 
teoloë met hulle oppervlakkigheid tel- 
kens op 'n skerpsinnige wyse afwys. 


Ons gedenk prof. A. A. van Ruler 
as dogmatikus wat sy hele lewe diep 
geworstel het met die vreemde vry- 
spraak van die Evanselie van Jesus 
Christus. Ons gedenk hom as predi- 
ker wat op indringende wyse hierdie 
Evangelie aan alle mense, kerklik en 
onkerklik verkondig het. 


Sy werk is `n vreugde vir die hart 
en die verstand beide. Daarom sal sy 
werke ook altyd gelees word en dit 
is sy groot nalatenskap. 


Ek is vervul met groot dankbaar- 
heid dat ek die geleentheid gehad het 
om by prof. van Ruler te kon studeer. 
Enkele dae voor sy dood het ek met 
hom 'n gesprek gevoer oor die op- 
standing uit die dode. `n Volgende 
gesprek oor die oorsprong en bete- 
kenis van die dood kon nie plaas- 
vind nie — prof. van Ruler was dood. 


Ten slotte tipeer 'n woord van prof. 
van Ruler self sy lewe ,,Natuurlijk: 
de hoofdzaak is en blijft, dat men in 
gehoorsaamheid en dankbare vreugde 
met de bijbel omgaat, eruit leeft en 

erop sterft.” 

DIE AMP VAN DIE DIENAAR VAN DIE WOORD 


C] Van vorige bladsy 


Dieselfde beginsel word ook in die 
Lutherse kerkreg aangetref en dit is 
die moeite werd om hiervan kennis te 
neem omdat dit hieruit blyk dat dié 
beginsel `n algemeen-aanvaarde begin- 
sel in die reformatoriese ampsopvat- 
ting was. In hierdie verband stel H. 
Dombois:s4) 


,Den wenn die Berufung zum Amte 
eben keine Selbstverfigung ist, 
sondern eine Beschlagnahme durch 
die Erwihlung Gottes, so ergreift 
sie den ganzen Menschen und fiir 
die ganze Zeit seines Lebens, So- 
lange ihm die Krifte bleiden zu 
dienen.” 


Dieselfde opvatting word gevind by 
Martin Luther self, hoewel hy die 
gedagte van `n character indelibilis 
baie duidelik afwys. Die ampsopdrag 
van die dienaar van die Woord geld 
egter lewenslang en kan nie wille- 
keurig beëindig word nie omdat 
Luther dit as `n besondere roeping 
van God sien.s5) 


Dit is egter opvallend dat in Neder- 
land waar die ouderlingsamp en die 
amp van dienaar van die Woord sê 
nou geskakel is, dit uitdruklik bepaal 
word dat die amp van die dienaar van 
die Woord `n lewenslange diens sal 
wees terwyl dié van die ouderling net 
vir 'n omskrewe tyd sal wees.s6) Dit 
hang daarmee saam dat die diens van 
die dienaar van die Woord as 'n 
besondere dienswerk gesien word 
waartoe die mens deur God self ge- 
Toep word waar hy met bystand van 
die Heilige Gees begiftig word sodat 
Jesus Christus deur sy arbeid sy Kerk 
kan regeer en die ware Evangelie sy 
loop kan hê. Die feit dat die dienaar 
van die Woord `n bepaalde studie 
moet voltooi om in aanmerking vir 
die amp te kom. het met die feit 
dat dié amp as `n lewenslange roe- 
ping gesien is. nie veel te make nie. 
Want die D.K.O. 1618-1619 art. 8 
ken 66k die figuur van die predikant 
wat nié formeel opgelei is nie. Bui- 
tendien het die feit van die opleiding 
nooit beteken dat die teologiese stu- 
dent drom aanspraak op 'n kerklike 
beroep kon maak nie. Juis diérom is 
daar ook bepaal dat niemand hom mag 
indring” in die amp nie. 


Die beklemtoning daarvan dat die 
amp van dienaar van die Woord as 'n 
lewenslange taak gesien is, word ook 
beklemtoon deur die ander bepalings 
in die kerklike ordes. 


ji. Geen verandering van lewensstaat 
by die dienaar van die Woord 


Op die vraag of dit vir die dienaar 
van die Woord geoorloof is om tot `n 
ander lewensstaat oor te gaan, moet in 
die algemeen geantwoord word: Nee. 
Die amp van die dienaar van die 
Woord is `n taak wat lewenslank vol- 
voer moet word. Daarom kan die 
amp nie sonder `n besonder ernstige 
rede neergelê word sodat die dienaar 
van die Woord dan as `n private per- 
soon rustig kan gaan lewe nie.67) Dit 
wil sê dat `n dienaar sy predikamp 
nie mag neerlê om in die plek daar- 
van een of ander maatskaplike of 
wêreldlike beroep uit te oefen nie, 
bv. die van regter, burgemeester, boer, 
ens. 


By die Sinode van Dordrecht in 
1578, artikel 7, is bepaalss) 


,Dewijl de dienaars hun leven lang 
aan hun dienst verbonden zijn, so 
is het niet geoorlooft, dat zij sich 
tot een anderen staat des levens 
begeven, of ook hun dienst onder- 
laten”. 
Volgens die bepalings by die Sinodes 
van Middelburg 1581, S$'Gravenhage 
1586 en Dordrecht 1618-1619 was dit 
die algemene opvatting in die Neder- 
landse Reformatoriese kerkreg in die 
tyd.s9) Hierdie opvatting word onder- 
streep as gelet word op die strenge 
maatreëls wat neergelê is ten opsigte 
van diegene wat die diens van die 
Woord wil verlaat. 


In hierdie verband het die Franse 
,Discipline Ecclêsiastigue van 1559 
bepaal dat diegene wat die amp ver- 
laat deur die Provinsiale Sinode ge- 
ekskommuniseer moet word.zo) In 
Skotland het die Sinode van 1565 ten 
opsigte van die dienaars van die 
Woord bepaal: 

,but lawfully they may never 

change their vocation”. 

Tn 1570 is andermaal bepaal dat die 
dienaars van die Woord by die be- 
vestiging sal:71) 

,protest solemly, that they will 

never leave the said vocation at 

any time hereafter, under the 
paine of infamie and perjerie”. 

Ook die Skotse ,.Second Book of 
Discipline het bepaal:72) 

“They that ar anis callit be God, 
and dewlie electit be Man, after 
that they have anis accepted the 
charge of the Ministerie, may not 
leave their Funktioun. The Desert- 
ours sould be admonishit, and in 
case of Abstinancie finalhe excom- 
municate”. 

Uit hierdie gegewens is dit duide- 
lik dat die Reformatoriese visie was 
dat die amp van die dienaar van die 
Woord `n diensopdrag is wat vir die 
res van die lewe van die bevestigde 
sal geld. Wilhelm Niesel stel in sy 
Theology of Calvin die reformatoriese 
standpunt in hierdie verband n6g 
sterker as hy die mening uitspreek:75) 

If anyone, however, relinduishes 

his post deliberately, he is a trai- 

tor”. 


Ook Joh. Jansen stel in hierdie ver- 
band:72) 

,trouwlose verlating van den dienst 

ziet op een deserteur”. 
Hier gaan dit enersyds om die ver- 
breking van 'n kontrak of binding wat 
aangegaan is tussen die dienaar van 
die Woord en die kerk, en daarom 
al is die skuldige so sensurabel be- 
skou. 


Jansen sien ook die anderkant van 
die saak as sulks:75) 


,Het neerleggen van het ambt is 
een gelijksoortig geval als van 
een gewoon lid die voor zijn lid- 
maatschap bedankt, zoodat uit den 
aard der zaak de eigenlijke tucht 
geen vat meer op hem heeft, omdat 
door het bedanken zijn lidmaat- 
schap opboudt en de tucht alleen 
over de leden de kerk gaat”. 


Die kerkraad kan hom wel sterk daar- 
teen uitspreek, maar die kerk staan 
hier voor `n probleem wat hy sal moet 
duld omdat hy dit nie kan teengaan 
nie.76) 

Die diepste oorsaak waarom hier- 
die vrywillige verlating van sy diens- 
werk deur die dienaar van die Woord 
so ernstig beoordeel word, lê egter 
da&rin dat dit gesien word as `n ver- 
ontagsaming van 'n roeping van God. 
Want die amp is nêrens as 'n puur- 
menslike instelling waardeer nie maar 
juis primêr as 'n gawe van God aan 
die gemeente. Juis vanweë hierdie 
geladenheid van die amp, het die 
vadere dan ook Lukas 9:62 op die amp 
én die verlating van die amp betrek. 


In die verbygaan is dit 66k belang- 
rik om daarop te let dat nêrens in die 
reformatoriese kerkordes die moont- 
likheid van 'n tydelike dienaar van die 
Woord voorkom nie. Wat wél moont- 
lik is, is dat `n dienaar van die Woord 
vir 'n bepaalde termyn aan `'n be- 
sondere gemeente of werkopdrag ver- 
bind word. Maar dit het géén effek op 
sy amp as sodanig nie. Dié word kon- 
sekwent geag om 'n opdrag te wees 
wat vir die leeftyd van die dienaar 
van die Woord sal geld. 











Ook hier is dit andermaal opvallend 
dat waar dit vir die ouderling normaal 
geag word om na `n tweejarige diens- 
termyn sy amp neer te lê om dan 
later wéér in die amp gestel te word, 
daar ten opsigte van die dienaar van 
die Woord géén sprake van So `ʼn 
moontlikheid is nie. Dit is dus duide- 
lik dat, wat hierdie saak betref, in 
die reformatoriese kerkreg die ou- 
derlingsamp nié analoog behandel is 
ten opsigte van die amp van die die- 
naar van die Woord nie en dat die 
amp van die dienaar van die Woord 
ook nie bloot funksioneel gewaardeer 
is nie. Daar was dus, wat die reforma- 
toriese kerkreg op hierdie punt be- 
tref `n duidelike prinsipiële verskil 
tussen die amp van die dienaar van 
die Woord en die ouderling. 
jii. Beëindiging van die dienswerk by 
die dienaar van die Woord 

In die reformatoriese kerkreg is 
daar egter tog ook rekening gehou 
met die moontlikheid van 'n ,,wet- 
tige” beëindiging van die dienswerk 
van die dienaar van die Woord. In 
1571 is deur die Franse kerk bepaal 
dat `n Provinsiale Sinode iemand van 
die diens van dienaar van die Woord 
mag onthef vir spesiale en gewigtige 
redes .Hoewel die reformatoriese va- 
dere dus nie `n character indelibilis 
van die rooms katolieke teologie aan- 
vaar het nie, het hulle die uittrede uit 
die amp nie ligtelik opgevat nie. 

Afgesien van die bogenoemde, is 
daar nog ander moontlikhede van die 
wettige” beëindiging van hierdie 
dienswerk. Die eerste is dan die be- 
eindiging van die dienswerk deur die 
dood. Hier tree die dienaar van die 
Woord met eer uit die stryd aangesien 
hy dan aan sy lewenslange opdrag 
voldoen het. Die tweede moontlikheid 
is dat volgens artikel 7 van die Sinode 
van Dordrecht 157877) `n predikant 
die amp kan neerlê 


,tenware zij geen gemeente hadden 

om te bedienen”. 

As die dienaar van die Woord na 
maande en selfs jare se wag, geen 
beroep kry nie en dus genoodsaak is 
om 'n burgerlike beroep te kies, kan 
hy uit die diens van die Woord ont- 
slaan word. 

Maar hier is dit dus duidelik dat 
dit `n toestand is wat buite die be- 
heer van die dienaar van die Woord 
geskied. Self is en bly hy beskikbaar 
vir die dienswerk maar omdat hy 
géén beroep ontvang nie en daar dus 
geen uitwendige beroep volg op die 
inwendige roeping nie, oordeel die 
Kerk dat hy ontslaan kan word van 
die moodsaak om te wag op 'n be- 
roep. 

Die derde moontlikheid is dié van 
die uittrede na `n leeftyd se diens in 
die amp. Hier word dan ook besondere 
reëlings getref want die beroep van 


die gemeente wat die dienaar van `n 
behoorlike onderhoud voorsien, strek 
hom uit ook tot dié dienaars wat 
weens ouderdom, siekte of andersinds 
onbekwaam geword het om hulle diens 
uit te voer.zs) By die emeritaat kom 
dit hierop neer dat die betrokke pre- 
dikant slegs losgemaak word van sy 
gemeente of van sy vaste werkkring 
omdat sy liggaamskragte so afgeneem 
het of omdat vanweë oorwegings van 
ouderdom of siekte hy nie meer in 
staat is om nog ten volle die diens 
van die Woord waar te neem nie. 
Daarom behou hy die voorreg om nog 
die dienswerk van die predikant te 
verrig wanneer hy kan. Reeds by die 
Sinode van Dordrecht 1578 word die 
posisie saamgevat:79) 

,En zo het geschiedde dat zij door 

ouderdom of ziekte onbekwaam wer- 

den tot oefening huns dienstes, So 

Zullen zij nochtans desniettemin de 

ere en de naam eens dienaars be- 

houden”. 

Dit was ook die opvatting in die 
hele 16de en 17de eeu in die Neder- 
landse Reformatoriese kerkreg Soos 
dit vasgelê word by Middelburg 1581 
en daarna gehandhaaf word by die 
Nasionale Sinode van Dordrecht 
1618-19.50) Die emeritaat is dus nie 
losmaking uit die amp nie. Normaal 
weg geskied dit alleen na `n leeftyd 
van diens in die amp. Die redes vir 
emeritaat verlenging suggereer dat 
die ontvanger van die emeritaat nié 
na die losmaking, na 'n ander lewen- 
staat oorgaan of kan oorgaan nie.51) 
Die karakter van die emeritaat is vry- 
stelling van dienswerk met behoud 
van naam en ere. Die gevolg is ont- 
slag van die verpligting tot sy diens- 
werk met behoud van bevoegdhede 
daartoe.s2) 

Soos reeds behandel, word die diens- 
werk van die dienaar van die Woord 
beëindig by sy vrywillige uittrede, 
dus by die oorgaan na `n ander le- 
wensstaat. Wie tot `n ander lewens- 
staat oorgaan, verloor die amp met al 
sy bevoegdhede.s3) Dit het geskied 
omdat die betrokke predikant gesien 
word as iemand wat tog op `n abnor- 
male manier optree. Daarom is ge- 
durende die 16de en 17de eeu die 
moontlikheid ook genoem dat dié- 
gene wat vrywillig die diens verlaat 
onder sensuur geplaas moet word. 

Juis die feit dat hierdie optrede 
sensurabel geag word, is `n duidelike 
bewys daarvan dat die amp nié funk- 
sioneel gesien is nie. Hierdie optrede 
is sensurabel om diegene wat vry- 
willig die diens verlaat die Bybelse 
teologiese karakter van die amp van 
dienaar van die Woord aantas én om- 
dat dit die minagting van `n opdrag 
van God sélf is. Omdat hierdie op- 
trede sensurabel geag word da&rom 
het dit ook nooit voorgekom dat die 


Kerk sélf die toetrede tot die diens- 
werk van dienaar van die Woord as 
bloot tydelik beskou het nie. So `n 
opvatting sou dan ook ingedruis het 
teen die hele Bybels-reformatoriese 
Siening van die amp van dienaar van 
die Woord. 

Ten laaste kan die dienaar uit die 
amp onthef of afgesit word nadat `n 
tugsaak teen die betrokke dienaar 
gevoer is .Die gronde vir afsetting 
word 'die eerste maal in Calvyn se 
Geneefse Ordonnaces Ecclesiastidues 
opgesom en vandaar net so oorgeneem 
in die Nederlandse kerkordes. Die 
oudste formulering daarvan word ge- 
vind in die Artikels van Wezel 1568, 
Hoofstuk VIII, Artikel XIV wat as 
volg lui:s4) 

,Nu Zouden in dienaren geenzins 

te verdragen zijn, meest deze na- 

volgende: ketterij, scheuring, open- 
bare verachting van kerkelijke orde, 
openbare godslastering, en zelfs 
strafbaar bij de burgerlijke over- 
heid, Simonie, oneerlijke onder- 
kruiping van een andere plaats, ver- 
lating zijns dienstes en zijner ge- 
meente, Zonder wettelijke toestem- 
ming, falsarisschap, meinedigheid, 
hoererij, dronkenschap, gewapend 
geweld, waardig om bij de over- 
heid gestraft te worden, ongeoor- 
loofde woeker, spelen met dobbel- 
stenen en andere oneerlijke spelen, 
en die door de wetten verboden 
zijn; klaarblijklijke trachting naar 
tyrranie over de kerk, zijn kollega's 
en alle andere diergelijke zonden, 
die of oneer aanvrijven, of verdie- 
nen afscheiding van de gemeente”. 


Dit net gegeld in die reformatoriese 
kerkreg van die vroegste tyd af.s5) By 
die Sinode van Dordrecht in 1578 arti- 
kel 10 is verder gestel:s6) 


,De groven feiten en misdaden, die 
men acht, dat met opschorting of 
afzetting des dienstes moeten ge- 
straft worden, zijn onder andere 
deze de voornaamste: Valse leer 
en ketterij, verscheuring der ge- 
meente, openbare godslastering, Si- 
monie, trouweloze verlating zijns 
dienstes en indringing in eens an- 
ders, overspel, hoerdom, dierverij, 
gewoonlik dronkenschap, geweld, 
vechterij, schandelijke gewin, en 
korteliik alle zonden en grove feiten 
die anderen voor de wêreld eerloos 
maken en der afsnijding waardig 
gehouden worden”. 
Hierdie opvatting was dan ook min 
of meer algemeen in die reformatorie- 
se kerke van die 16de en 17de eeu. 
Dit is dan ook sê in die Nederlandse 
kerk gehandhaaf en het vanaf Dord- 
recht 1618-19 so ook in die Neder- 
landse kerk gegeld tot in 1816.57) 


] Blaai om 


Die Hervormer, Maart 1971, bladsy 17 


DIE AMP VAN DIE DIENAAR VAN DIE WOORD 


L] Van vorige bladsy 


Hier moet daarop gewys word dat 
,trouweloze verlating zijn dienst” 
taamlik bo-aan dié lys van ,,grove 
zonden” gestel word. Sover nagegaan 
kan word, is byna alle vrywillige uit- 
trede uit die amp as ,trouweloze ver- 
lating” aangesien. Die persoon was 
dus sensurabel. 

Die afsetting uit die amp van die 
dienaar van die Woord het gepaard 
gegaan met verlies van die amp met 
al sy bevoeedhede. 


SAMEVATTING 

Die ondersoek van hierdie onder- 
werp het die volgende aan die lig 
gebring: 

1. Die amp is `n diakonia, `n diens- 
werk wat deur Christus self opgedra 
word. Uitgaande van Calvyn se op- 
vatting oor die amp wat hoofsaaklik 
. berus op Ef. 4:11-12, kry die dienaar 
van die Woord sy roeping, aanstelling, 
opdrag en gesag regstreeks van Jesus 
Christus. 

2. Die handoplegging is by die 
Rooms Katolieke Kerk van die 16de 
en 17de eeu nie as die belangrikste 
deel by die ordening van die priester 
beskou nie, maar wel die oorhandi- 
ging van die instrumentalia wat aan 
die ordeningseremonie 'n sakramen- 
tele karakter gee. 


3. In die Rooms Katolieke Kerk 
word aanvaar dat die bevestiging tot 
die amp `n baie besliste effek het, 
naamlik die toediening van genade 
asook die verleen van `n character 
indelibilis. Die amp kleef dus lewens- 
lank aan die persoon wat georden 
word al sou hy hom aan enige misdaad 
vergryp, vrywillig uit die amp tree 
of uit die amp gesit word. 

4. Tn die Nederlandse reformato- 
riese kerkreg van die 16de en 17de 
eeu word die dienaar van die Woord 
self uit die gemeente geroep. Voor- 
waarde vir die amp is dus primêr dat 
die geroepe ampsdraer 'n geroepe ge- 
lowige sal wees. Naas hierdie ,,alge- 
mene” roeping tot geloof in Jesus 
Christus, ontvang die geroepe amps- 
draer egter 'n verdere roeping naam- 
lik die roeping tot die amp. Om tot die 
amp geroep te kan word, moet die 
gelowige ook aan sekere, duidelik om- 
skrewe voorwaardes voldoen wat sorg- 
vuldig in die Bevestigingsformuliere 
na aanleiding van die Heilige Skrif 
omskryf word. Calvyn onderskei hier 
duidelik 'n inwendige en uitwendige 
roeping. Dit is noodsaaklik om daarop 
te let dat die roeping of verkiesing 
steeds plaasvind onder die leiding van 
diegene wat reeds in die amp staan. 


5. Na die roeping vind die beves- 
tiging of ordening met handoplegging 
plaas. Die bevestiging in die amp ge- 
skied net éénmaal in die lewe van die 
dienaar van die Woord en kan alleen 
ongedaan gemaak word deur die dood, 
die verlening van emeritaat, die vry- 
willige verlating van die amp én ont- 
heffing of afsetting uit die amp. Die 
bevestiging of ordening in die amp 
is die intrede in die amp as sodanig. 
Dit het egter `n dubbele karakter. 
Enersyds is dit bevestiging in die 
amp as sodanig en in dié sin is dit `n 
bevestiging van die skriftelike onder- 
neming (binding) wat die proponent 
gegee het toe hy die Belydenisskrifte 
van die Kerk, en na Dordt 1619 die 
Ondertekeningsformule, onderteken 
het. Dit is die bevestiging van die 
aanvaarding van die roeping tot die 
dienswerk van die amp van dienaar 
van die Woord. Andersyds is die be- 
vestiging ook die bekragtiging van 
die proponent se aanvaarding van Sy 
dienswerk in 'n bep4ëlde gemeente. 
Hierdie bevestiging is in die reforma- 
toriese tyd 66k as `n permanente ver- 
bintenis beskou,*S) maar die moontlik- 
heid is tog wel oopgelaat dat hierdie 
verbintenis verbreek en deur 'n ander 
vervang kan word. Dit het egter nié 
die toetrede tot die amp of die aan- 
vaarding van die dienswerk van die 
dienaar van die Woord affekteer nie. 


In hierdie ordeningsplegtigheid is 
die handoplegging nié as 'n prinsi- 
piële saak waardeer nie aangesien dit 
ook van tyd tot tyd aanleiding gegee 
het tot misverstande, drom het die 
reformatoriese vadere dit dikwels 
weggelaat of vervang met die gee van 
die regterhand van gemeenskap. 


6. Die effek van die handoplegging 
by die eerste bevestiging of orde- 
ning by die Nederlandse Reformato- 
riese kerkreg is gesien as 'n gebaar 
van afsondering tot die bepaalde amp 
wat as sodanig sy voorbeeld het in 
die gebruik van die apostels. Hier is 
geen sprake van `n oordrag van die 
gawes vir die amp soos by Rome 
nie. Die handoplegging is nooit `n 
sakramentele karakter toegeken in die 
roomse of anglikaanse sin van die 
woord nie. Die dogma van die ver- 
lening van 'n character indelibilis aan 
die amp van die dienaar van die 
Woord is deur die reformatoriese va- 
dere verwerp. Immers hulle het die 
algemene priesterskap van alle ge- 
lowiges geleer en die geestelike karak- 
ter van die priesterskap is gelyklik 
aan alle Christus-celowises geskenk, 

Daarom is in die Nederlandse refor- 
matoriese kerklike reg ook geoordeel 
dat iemand wat tot die diens van die 
Woord bevestig is, nê moontlike neer- 
legging van die diens, weer ,,gewone 
lidmaat” sal wees. Die reformatoriese 
kerke het dit egter nie aangemoedig 
nie, want volgens hulle opvatting is 
iemand wat tot hierdie diens van die- 
naar van die Woord geroep en geor- 
den is, vir die res van sy lewe tot 
daardie diens geroep. 

7. Die algemene reformatoriese op- 
vatting was dus dat die amp van 
die dienaar van die Woord as lewens- 
lange opdrag aanvaar moet word. Van- 
af die Sinode van Dordrecht 1578 
word dit bepaal dat: 


,Dewijl de dienaars hun leven lang 

aan hun dienst verbonden zijn, Z0 

is het niets geoorloof dat zij tot 
een anderen staat des levens be- 
geven.” 

Hierdie opvatting word ook in die 
Formulier vir die Bevestiging van 
dienaars van die Goddelike Woord 
verdiskonteer. Na die bevestiging lui 
die vermaning: 


“Hou aan met voorlesing, verma- 

ning en lering ... Let op die leer 

en volhard daarin .. . En wanneer 
die Opperherder verskyn, sal u die 
onverwelklike kroon van heerlik- 
heid ontvang”. 

Ook die slotgebed stel: 

,Verleen hom dapperheid in alle 
moeilikhede en swarighede wat hom 
in sy diens mag teenkom, sodat hy, 
deur die troos van u Gees versterk 
en tot die einde toe standvastig, 
saam met die getroue diensknegte 
ontvang mag word”. 

Daarom is ook in die Nederlandse 
reformatoriese kerklike reg geoordeel 
dat die verkiesing van 'n ander lewen- 
staat, bo die amp van dienaar van die 
Woord deur die dienaar self in wese 
sensurabel is en neerkom op troue- 
lose verlating van die diens. Immers 
in die eerste bevestigingsvraag het die 
dienaar van die Woord bevestigend op 
dié vraag geantwoord: 

Ten eerste vra ek u of u gevoel in 

u hart dat u wettig deur die ge- 

meente van God, en daarom deur 

God self tot hierdie heilige diens 

geroep is?” 

Met sy versoek dus om na 'n ander 
lewensstaat oor te gaan, gee die die- 
naar feitlik te kenne dat hy 'n be- 
roep bo 'n roeping en taak van God 
verkies. Dit bly egter opvallend dat 
in die Nederlandse reformatoriese 

VROUERUBRIEK 





'n Moeder is vir so baie eerste dinge 
in 'n kind se lewe verantwoordelik. 
Die kindjie leer die eerste woordjies 
van die moeder. Die woordjies word 
lateraan sinnetjies en later vorm die 
sinnetjie `n eerste gebedjie. So ook 
word die eerste veiligheidslessies deur 
die moeder geleer. 'n Handjie wat na 
`n warm oond toe uitgesteek word, 
word afgeweer met twee waarsku- 
woordjies: ,,Soe, eina!” Later word 
die sinnetjie langer: ,,Pasop my 
kindjie, jy sal brand!” 

Voorbeelde soos hier genoem kom 
elke dag in die moeder-kind verhou- 
ding voor. Sy leer kleintjies om nie 
goed in die mond te steek nie; om nie 
op hoë voorwerpe te klim nie; om nie 
lelik te praat nie; om die handjies en 
gesiggie skoon te hou; om mooi tafel- 
maniere te hê; om nie kwaai, eiege- 
regtig en selfsugtig te wees nie. Die 
moeder se vermaninge en die voor- 
beeld wat sy stel, 1ê met ander woorde 
die grondslag vir die volwasse mens 
van mêre. 

Wanneer die kindjie `n bietjie gro- 
ter is, kom hy vir die eerste keer in 
aanraking met verkeer. Sodra hy self 
kan loop, beweeg hy as 'n padver- 
bruiker (voetganger) op straat. Op die 
ouderdom van vier en vyf jaar is hy 
as passasier in 'n motor 'n persoon op 
wie die handelswyse van volwassenes 
'n groot indruk maak. Dit is hier in 
die kleuterstadium waar die belang- 
rike grondslag vir goeie, veilige en 
ordelike padgebruik gelê word. En 
die persoon wat hierin die belang- 
rikste rol het om te vervul — is die 
MOEDER. 


Die padongeluksprobleem is vandag 
een van die neteligste nasionale pro- 
bleme in Suid-Afrika. Om jaar na jaar 
6000 en meer persone op die paaie 
te verloor en duisende meer vermink 
in hospitale te hê, kan 'n klein land 
soos Suid-Afrika beslis nie bekostig 
nie. As daar 6000 mense in `n jaar in 
hierdie land aan polio sou sterf, sou 
die voorkoms van die siekte deur alle 
rassegroepe en op alle vlakke beveg 
word. Die grootste stryders sou die 
moeders gewees het, wat geen steen 
onaangeroer sou laat om hulle kinders 
te laat immuniseer nie. 


Ons probleem is egter nie polio 
nie maar padongelukke en die afme- 
tings wat die slagting op Suid-Afrika 
se paaie aanneem, is groter as wat 
enige polio epidemie kon wees. Weet 
die moeders van Suid-Afrika hoe 'n 
groot taak hulle ten opsigte van hier- 
die probleem het om te vervul? Die 
lesse wat 'n kleuter by sy moeder leer 


'n Moeder speel ʼn groot rol hy haar 
Kind se Padveiligheidsopvoeding 


oor hoe om `n pad of straat veilig te 
gebruik, sal hy nooit vergeet nie. Dit 
is lesse wat nie net van die kind 'n 
netjiese, aangename en suksesvolle 
volwassene sal maak nie — nee, dit 
gaan veel verder as dit; dit is lesse 
wat die kind sal help om sy lewe te 
behou. 

In hierdie tyd van snelle ekono- 
miese en tegnologiese ontwikkeling, 
waar die hele lewenstempo al hoe 
meer op spoed en hoër spoed ingestel 
word, mag geen ouer, en veral nie 'n 
moeder nie, haar oë sluit vir die plig 
wat op haar skouers rus om haar kind 
vir die hoofstraat en grootpad voor 
te berei nie. 

Wat is die praktiese taak van die 
moeder? Moet sy net vermaan en 
preek en dit daarby laat? Geensins! 
Dit sou nie veel indruk maak nie, 
veral nie op die kleuter nie. Sy moet 
prakties les gee, en nog meer, die 
voorbeeld wat sy stel, moet altyd reg 
wees. 

Waar die Padveiligheid tans besig 
is met 'n landswye veiligheidsveldtog 
vir voetgangers, kan Suid-Afrikaanse 
moeders vanjaar daadwerklik `n by- 
drae lewer. 

Die padgebruiker is in die eerste 
plek `n voetganger. Die eerste paar 
treetjies wat `n kleuter by sy huis se 
hek uit gee, maak van hom 'n pad- 
gebruiker. Die moeder se eerste taak 
is dus om toe te sien dat die hekke 
om haar huis goed toe is sodat die 
onverantwoordelike maar hoogs avon- 
tuurlustige kleuter nie per ongeluk 
in die straat beland nie. 'n Kind van 
twee jaar kan baie maklik oor 'n 
straat loop, want sy voetjies is meer 
as gewillig om hom na vreemde plek- 
ke te dra sodat hy die wêreld kan 
gaan verken. Maar van die gevare 
wat daar op die groot straat skuil, 
weet so 'n kleuter niks en al word dit 
ook aan hom verduidelik, kan hy dit 
nie verstaan nie. Gedurende die eerste 
jaar van die kind se lewe, is die moe- 
der se taak dus hoofsaaklik besker- 
mend — om toe te sien dat haar kind 
nie in gevaarsituasies beland nie. 

As die outjie vier jaar oud is, kan 
die moeder met daadwerklike oplei- 
ding in verkeer begin. Die eerste les- 
sie kan heel eenvoudig wees. Sy koop 
miskien vir hom roomys by die room- 
yskarretjie en sy gee vir die roomvys- 
joggie opdrag om sy karretjie op die 
sypaadjie te stoot. Aan die kleuter 
wys sy hoe vinnig motors in die 


straat verby ry en dat `n kindjie dus 
nooit in die straat moet staan nie. 
Hierdie praktiese lessie kan aan talle 
Situasies geknoop word. 

Die volgende lessie gaan gepaard 
met `n wandeling na die hoekkafee 
om 'n koerant of `'n pond botter te 
koop. Die noodsaaklikheid van op die 
sypaadjie loop, word die hele pad be- 
klemtoon, maar nou is dit ook nodig 
om `n straat oor te steek. Eers regs 
kyk, dan links en dan weer regs, en 
dan flink oorstap as dit heeltemal vei- 
lig is. Hierdie oorstap oor 'n straat is 
die heel belangrikste ding wat aan die 
kind geleer moet word en dit moet 
dikwels herhaal word. Die moeder 
moet nie na die winkel gaan wanneer 
die kindjie slaap nie, sy moet reeds 
geleenthede soek om haar kind die 
belangrike verkeersreëls prakties te 
leer. 

'n Oggend in die stad saam met die 
kleuter skep vrugbare situasies vir 
padveiligheidslessies. Jn die eerste 
plek moet die moeder onthou dat 
voorbeelde baie meer tel as die sede- 
prekies wat sy in `n leeftyd kan af- 
steek. Dit sal min help om vir die 
kleuter te vertel hoe daar oor 'n straat 
geloop moet word en net daarna die 
arme dingetjie op 'n heel verkeerde 
plek tussen die verkeer deur te sleep. 
Leer die kind dat die veiligste plek 
om te kruis by die robot is. Moet nie 
net by die robot oorstap as die lig 
groen is nie, maar verduidelik aan die 
kleuter waarom u dit doen en waarom 
'n mens wag as die lig rooi of geel 
is. 

Die moeder se verantwoordelikheid 
hou nie op wanneer die kind die dag 
skool-toe gaan nie. inteendeel, dit 
neem eerder toe. Haar kind sal nou 
meer dikwels aan verkeer op straat 
blootgestel wees en wat meer is, son- 
der haar toesig. Die moeder moet dus 
baie seker maak dat die kind toege- 
rus is om die situasies wat hy op 
straat mag teëkom die hoof te bied. 
Die eerste praktiese bydrae van die 
moeder is om gedurende die vakansie 
voordat die skool begin die veiligste 
roete na en van die skool vas te stel. 
Kies liewer 'n roete wat effens langer 
is. maar maak seker dat die kind op 
veilige plekke die strate sal kruis. So- 
dra so 'n roete uitgewerk is. behoort 
die moeder dikwels met die jong kind 
die pad te stap en die kind te leer 

Moeder en Kind 
se 
Padveiligheid 

waarom dit veilig is om op sekere 
maniere op te tree. 


In die geval waar die moeder die 
vinders met `n motor by die skool 
gaan aflaai, behoort sy in die eerste 
plek as bestuurder van die voertuig 
altyd korrek in verkeer op te tree. Sy 
stel `n voorbeeld wat haar kinders een- 
dag as hulle self bestuurders van 
voertuie is, gaan navolg. Tweedens 
kan sy `n praktiese bydrae tot pad- 
veiligheid lewer as sy altyd die kin- 
ders aan die skoolkant van die straat 
aflaai sodat hulle nie die straat hoef te 
kruis nie. 


Dit is baie belangrik dat 'n kind nie 
net oud genoeg nie, maar ook ryp ge- 
noeg moet wees voordat hy of sy 
toegelaat word om met `n trapfiets in 
verkeer te ry. Die moeder kan seker 
maak dat haar seun of dogter al die 
padreëls ken voordat hulle op trap- 
fietse in die straat waag. `n Positiewe 
boodskap sal ook dien om die kind 
aan sy verantwoordelikhede te herin- 
ner wanneer hy op straat is. 


'n Kind se lewe bly vir 'n moeder 
kosbaar — of hy nou 'n suigeling, `n 
kleuter, `n laerskoolkind, 'n tiener, of 
selfs `n volwassene is. Die bydrae wat 
'n moeder lewer om haar kind veilig- 
heidsbewus op straat of pad te maak, 
kan net daardie bykomende iets” 
wees, wat sorg dat sy lewe op die pad 
behoue bly. Geen moeder sou tog wou 
nalaat om so `n bydrae te maak nie? 


—Die Hoofbestuurder van die Suid- 
Afrikaanse Padveiligheid. 


— (Uit Jaarboek 1970 N.H.S.V.) 


Wanneer kan `n ouer gesag aan `n 
kind oordra? Sodra die kind nie meer 
Smag na gesag nie maar na verant- 
woordelikheid. — (R.D.) 


Rondom jou ruis die eng'levoet 
met liggewiekte treë, 

hul kom die wand'laar tegemoet 
en lei hom op sy weë. 

Hul bied op Gods bevel hom aan 
die hulp van willge hande, 


en dra hom, waar die reispad gaan, 
Oor ruwe rotserande. 


Ps. 91:6. 


AMP VAN DIE TES VAN DIE WOORD 

kerkreg slegs gehandel word oor die 
dienaar wat vrywillig sy diens wil 
verlaat. Nêrens egter word die toe- 
trede tot die amp as `n tydelike aange- 
leentheid beskou nie. Selfs nie die 
aanvaarding van `n beroep word be- 
skou as slegs `n tydelike verbintenis 
met die betrokke gemeente nie! Dit is, 
in die kader van die Nederlandse 
reformatoriese kerkreg onmoontlik om 
die dienswerk van die dienaar van die 
Woord as `n tydelike toetrede tot die 
amp te sien — of dit vandaar uit te 
regverdig. 


8. Die dienswerk van die dienaar 
van die Woord kan in die Reformato- 
riese kerkreg beëindig word op vier 
maniere, nl. 


a. Die dood. 


b. Die verkryging van emeritaat na- 
dat hy vir die tydperk van sy lewe 
in die diens van die kerk gestaan het, 
of vanweë siekte die amp moet neerlê. 


c. Die afsetting uit die amp van- 
weë die feit dat hy hom in leer en 
lewe misgaan het. 


d. Die vrywillige uittrede uit die 
amp om oor te gaan na `n ander le- 
wensstaat. 

In die geval van emeritaat verkry- 
ging gaan dit gepaard met die behoud 
van die opdrag om die dienswerk of 
deel daarvan te verrig, terwyl dit in 
die laaste twee gevalle gepaard gaan 
met die verlies van die amp en sy 
bevoegdheid. 

die Kerkorde, Potchefstroom 1966, 

PAAR E Ro 


Wil, o God van mededoë, 
voortgaan met u heilreik werk; 
leer ons lewe en vermoë 
U te wy en aan u Kerk! 
In die wond're heilsaanskoue 
sterk U ons geloofsvertroue, 
dring u liefde ons al meer 
in u diens te staan, o Heer. 
Ges. 156:5. 

JEUGRUBRIEK...... 


3:11 (vervolg) 


In ons vorige bespreking het ons 
nog nie gehandel oor die uitspraak 
van Johannes die Doper dat Jesus 
Christus met die Heilige Gees en met 
vuur sou doop nie. Voordat ons egter 
probeer vasstel wat die betekenis van 
hierdie uitdrukking is, is dit nodig om 
te wys op die groot onderskeid wat 
hier gemaak word tussen die doop van 
Johannes en die Doop van Jesus. 


Johannes doop as voorloper en weg- 
bereider van Jesus, terwyl Jesus doop 
as die Voleinder van wat Johannes 
aangekondig het. Daarom is die doop 
van Johannes slegs voorbereiding vir 
wat deur die Doop van Jesus vervul 
sou word. Soos Johannes se verhou- 
ding tot Jesus vergelyk kan word met 
`n slaaf-heer verhouding, So is ook 
die verhouding van sy doop tot die 
Doop van Jesus. Hy doop slegs met 
water, Jesus doop met die Heilige 
Gees. Johannes kon gedink het aan 
beloftes uit die Ou Testament soos 
Joël 3:1 v.v., Jes. 42:1 v.v. en 6:1 V.V., 
waar die gawe van die Gees verbind 
word met die Messias of die messiaan- 
se tyd. 


Volgens die Evangeliste is hierdie 
woorde deur Johannes die Doper ge- 
uiter (Matt. 3:11, Mark. 1:8, Luk. 3:16, 
Joh. 1:33), terwyl dit in Hand. 1:5 en 
11:16 voorkom as `n belofte deur Jesus 
self gegee. Dit is vir ons moeilik om 
te sê of Jesus oorspronklik hierdie 
uitspraak gemaak het en of Hy hier- 
mee aangesluit het by wat Johannes 
aangaande Hom verkondig het. Aan- 
gesien al vier die Evangelies daarmee 
eens is dat dit woorde van Johannes 
was, moet ons dit so aanvaar. Hierdie 
uitdrukking van ,,doop met die Heili- 
ge Gees”, is egter iets nuuts en `n 
uitdrukking wat tot op hierdie tydstip 
nie gebruik is nie. 


Die vraag is nou, wat die betekenis 
van hierdie uitdrukking is. Soos reeds 
aangedui kom hierdie uitdrukking in 
die Evangelies en in Handelinge al- 
leen voor in verband met die oorle- 
wering aangaande die Johannes-doop 
In elkeen van hierdie gevalle word 
daar `n vergelyking getref tussen 
Johannes se doop en Jesus Christus se 
doop met die Heilige Gees. Dit is uit 
die Nuwe Testament self duidelik dat 
hierdie uitdrukking betrekking het op 
die Pinkstergebeure of die uitstorting 
van die Heilige Gees op alle vlees. 


Hierdie gawe van die Heilige Gees 
of doop met die Heilige Gees sou ook 
die einde beteken van die Johannes- 
doop en die betekenis daarvan. Hier- 
die feit word 'duidelik onderstreep 


Bybelstudie—Mattheus 


deur die gebeure wat beskryf word 
in Hand. 19:1-7. Hiermee verklaar 
Paulus onomwonde dat die doop van 
Johannes slegs voorbereidende doop 
tot bekering was en geen geldingskrag 
meer het in die nuwe bedeling van 

die Gees nie. Eers nadat die manne 
wat hier ter sprake is, gedoop is in 
die Naam van die Here Jesus, ontvang 
hulle die Heilige Gees, dit wil sê 
word hulle gedoop met die Heilige 
Gees. Met die optrede van Jesus 
Christus het Johannes se werk tot `n 
einde gekom en so ook sy doop. In 
Christus en Sy werk breek die 
Koningsheerskappy van God aan en 
is die nuwe eeu daar, die eeu of die 
tyd van die Gees. In Jesus Christus 
het God begin met `n nuwe skepping 
en hiervan is die Heilige Gees, die 
Skeppergees, gegee as 'n seël en ʼn 
waarborg. (Rom. 8:23, II Kor. 1:22; 
5:5, Ef. 1:14). Dit is Hy wat die be- 
kering werk waartoe Johannes opge- 
roep het en wat die geloof in Jesus 
Christus deur Sy Woord in ons harte 
laat ontbrand en dit ook voed. (I Kor. 
12:3). Dit is onmoontlik om hier op 
die volle betekenis in te gaan van die 
gawe van die Gees aan die gelowiges. 
Om iets meer te begryp van wat dit 
beteken om met die Heilige Gees ge- 
doop te wees kan ons bv. Rom. 8 lees, 
en dan het ons slegs maar 'n klein 
deel van die omvangryke getuienis 
van die Nuwe Testament oor die Per- 
soon en Werk van die Heilige Gees te 
wete gekom. Dit is inderdaad so dat 
ons te min erns maak met die Heilige 
Gees en Sy werk in die gemeente en 
in die lewe van die gelowige. Wie 
hiermee erns wil maak sal baie gou 
onder die besef kom van die groot 
werk wat in hierdie bedeling van die 
Gees gedoen word en sal dan iets 
meer verstaan van hierdie woorde van 
Johannes oor die Een wat n4 hom 
sou kom. Die Doop waarmee ons ge- 
doop is en wat tot vandag toe in die 
kerk bedien word, is nog steeds die 
seël van die Heilige Gees om ons te 
verseker dat Hy ons, deur Sy inwoning 
in ons harte, tot lidmate van Christus 
wil heilig. 


Slegs Mattheiis en Lukas voeg en 
met vuur by hierdie uitspraak. Die 
vraag watter betekenis aan hierdie 
woorde geheg word. Sommige is van 


oordeel dat dit dui op die reinigende 
werking van die Heilige Gees, en an- 
der weer wil dit in verpand bring met 
die tonge soos van vuur met die uit- 
storting van die Heilige Gees op die 
Pinksterdag. (land. 2:3). Veral laas- 
genoemde verklaring is nie aanvaar- 
baar nie, want as ons die woorde nie 
losmaak van die verband waarin dit 
Staan nie, dan word dit duidelik dat 
dit op die oordeel betrekking het. In 
Matt. 3:9-12 het ons te doen met die 
oordeelsprediking van Johannes en 
hierdie woorde het met dieselfde oor- 
deel te doen wat Johannes aankondig. 
Vuur is vir die Bybel `n bekende en 
gebruiklike beeld waarmee die laaste 
oordeel geskilder word, maar hierop 
sal ons in vers 12 terugkom. Ons wil 
hier slegs verwys na Maleagi 3:2 waar 
aangekondig word dat die ,Engel van 
die verbond” sal wees soos die vuur 
van die smelter en soos die loog van 
die wassers. Hy sal louterend en rei- 
nigend werk en dit sal die betekenis 
van Sy koms wees. Dit laat ons dink 
aan die woorde van Paulus in I Kor. 
3:15 aangaande diegene wat gered sal 
word soos deur vuur heen. Maar nou 
lees ons ook in Maleagi 4:1 dat die 
vermeteles en goddeloses sal wees 
SOOS 'n stoppel voor die vuur. 


Hieruit moet ons egter nie tot die 
slotsom kom dat Jesus Christus se 
koms na die wêreld `n willekeurige 
verlossing en vernietiging beteken het 
nie. Ons kan Sy oordeel hoogstens die 
skadusy noem, van Sy verlossing. JOo- 
hannes verkondig hier nie in die 
eerste plek die oordeel en verdoeme- 
nis nie. Hy verkondig Christus die 
Verlosser en hy verkondig die gawe 
van die Gees van Christus wat heil 
vir die wêreld beteken. Johannes is 
nie 'n doemprofeet nie, maar 'n heils- 
profeet. Soos egter reeds gesê kom 
sy prediking tot die mense in die 
dringende oomblik van die eindtyd. 
En, net so seker en so positief as wat 
die heil van God in Christus deurge- 
breek het, net so seker het die oordeel 
en die einde aangebreek vir hulle wat 
op hierdie prediking nie reageer nie 
en nie glo in Jesus Christus nie. God 
het Sy Seun nie in die wêreld gestuur 
om die wêreld te veroordeel nie, maar 
dat die wêreld deur Hom gered kan 
word. (Joh. 3:17). Hy wat nie in Hom 
glo nie, is alreeds veroordeel omdat 
hy nie geglo het in die Naam van die 
eniggebore Seun van God nie. (Joh. 
3:18). 


[7] Blaai om 


Die Hervormer, Maart 1971, bladsy 21 


MATTHEUS 3 
VIR DIE JEUG 


] Van vorige bladsy 


Ons kan dus afsluit deur te sê dat 
die woorde en met vuur eintlik nie in 
een asem met doop met die Heilige 
Gees genoem kan word nie. Wat op 
die voorgrond staan en wat God op 
die voorgrond wil laat bly is die vol- 
voering van Sy heilswil met die men- 
se, deur die gawe van die Heilige 
Gees. Wat God nie wil nie, is die oor- 
deel met vuur, omdat Hy nie lus het 
in die dood van die sondaar nie. Hier 
word Gods genade verkondig, maar 
ook Gods geregtigheid wat die godde- 
loosheid en die ongeloof nie kan en 
nie sal toelaat nie. 


Romeine 8:11-17. 


En as die Gees van Hom wat Jesus 
uit die dode opgewek het, in julle 
woon, dan sal Hy wat Christus uit die 
dode opgewek het, ook julle sterflike 
liggame lewendig maak deur sy Gees 
wat in julle woon. Daarom dan, broe- 
ders, is ons skuldenaars, nie aan die 
vlees om na die vlees te lewe nie — 
want as julle na die vlees lewe, sal 
julle sterwe; maar as julle deur die 
Gees die werke van die liggaam dood- 
maak, sal julle lewe. Want almal wat 
deur die Gees van God gelei word 
hulle is kinders van God. Want julle 
het nie ontvang `n gees van slawerny 
om weer te vrees nie ,maar julle het 
ontvang die Gees van aanneming tot 
kinders, deur wie ons roep: Abba, 
Vader! Die Gees self getuig saam met 
ons gees dat ons kinders van God. is; 
en as ons kinders is, dan ook erfge- 
name, erfgename van God en mede-erf- 
gename van Christus, as ons naamlik 
saam met Hom ly, sodat ons ook saam 
met Hom verheerlik kan word. 


'N GOEIE GEWOONTE 


Die gewoonte maak `n baie groot 
deel van ons lewe uit. Ons gaan uit 
gewoonte op 'n bepaalde tyd slaap, 
staan op op 'n bepaalde tyd, haal elke 
oggend dieselfde bus, stap dieselfde 
pad skool toe of werk toe ens. Ons 
word so gewoond aan `n bepaalde le- 
wenspatroon, dat ons uiteindelik al- 
leen maar met die grootste moeite 
uit 'n bepaalde groef losgewikkel raak. 


DS G. C. VELTHUYZEN 


Sommige mense het ook die ge- 
woonte om kerk toe te gaan. Hulle 
gaan maar net eenvoudig Sondag na 
Sondag. Sondagoggend en Sondag- 
aand. Week na week, maand na 
maand, jaar na jaar. Klink dit ver- 
skriklik vervelig? Ek het doelbewus 
probeer om dit vervelig te laat klink. 
Want die meeste mense beskou dit 
as die toppunt van sleur. Hulle vra die 
vraag: Hoe kan mens jouself in so `n 
gewoonte vasspin? Om so na die kerk 
te gaan is sonder enige sin hoege- 
naamd. Dan gaan dit nie meer om 
innerlike oortuiging nie, maar dood- 
eenvoudig om uiterlike vertoon. Om 
te gaan sonder dat die behoefte om te 
gaan aanwesig is, is eintlik om van 
die diepere sin en betekenis van die 
kerkgang niks te laat word nie. Voor- 
dat ek uit gewoonte kerk toe moet 
gaan, gaan ek liewer nie. 


Die een saak is dus duidelik: Alhoe- 
wel hulle hele lewe volgens die ge- 
woonte georden is — ontken hulle die 
waarde van die gewoonte ten opsigte 
van die kerkgang. `n Mens moet die 
behoefte om te gaan voel — anders 
moet jy liewer wegbly. 


Dit klink natuurlik pragtig. Baie 
vroom en diep inneriik. Maar ek het 
ernstige bedenkinge teen so `n hou- 
ding. Dit mag eerlik bedoel word in 
baie gevalle, want daar is talle mense 
wat 'n baie diep innerlike lewe lei, 
en vir hulle is dit die grootste 
erns. En hulle gaan ook gereeld om- 
dat hulle behoefte ernstig is. Maar 
vir die grootste meerderheid mense 
is dit niks anders nie as 'n gerieflike 
verskoning. Hulle het die gewoonte 
om nie kerk toe te gaan nie. Sonder 
motief, sonder rede, bly hulle maar 
net domweg weg. Eintlik is dit so dat 
ons dit as `n algemene waarheid kan 
stel: Die kerkvolk kan (met die nodige 
uitsondering) in twee groepe verdeel 

word; diegene wat uit gewoonte na 
die kerk gaan — diegene wat uit 
gewoonte wegbly. 


Maar watter voordeel het dit nou as 
'n mens bloot maar uit gewoonte kerk 
toe gaan? Met apologie aan prof. dr. 
A. A. van Ruler van wie se gedagtes 
ek gebruik gaan maak, wil ek die 
volgende antwoorde gee: 


Die gewoonte hoef nie noodwendig 
'n kwessie van sleur te wees nie. Toe- 
gegee; dit kan in sleur ontaard, maar 
nie noodwendig nie. Dit kan ook `n 
kwessie van lewensstyl wees. Dit is 
sekerlik ongewensd dat `n mens se 
lewe totaal en al sonder enige vorm 
sal wees. Dit lyk vir my noodsaak- 
lik dat daar bepaalde vaste vorme, 
bepaalde strakke lyne in die lewe ge- 
trek moet wees. Anders gebeur dit so 
maklik dat jou lewe lyk, na 'n herfs- 
blaar wat heen en weer, volgens die 
willekeur van die wind, rondgedwarrel 
word. Vorm en styl gee `n bepaalde 
vastigheid aan die lewe. En die reël- 
matige en gereelde kerkgang is 'n ui- 
ters merkwaardige stukkie stilering 
van die lewe. `n Mens kan daaraan 
werk. Om van Ruler se pragtige woor- 
de te gebruik: ,Daardeur bring ons 
die melodie van die ewigheid, in die 
musiek van die tyd.” 


Die gewoonte kan ook 'n kwessie 
van pligsbesef wees. Maar nou is dit 
ongelukkig so dat, die oomblik wan- 
neer mens die woord ,,plig” gebruik, 
daar 'n kreet van verontwaardiging 
na bowe styg. Die mense van ons tyd 
wil nie meer hierdie woorde hoor nie. 
,Ons het regte!” Dit klink mooi, dit 
val soet op die oor. Maar ons moet 
weer gewoond daaraan word om te 
besef dat ons ook pligte het. Dat ons 
ook ten opsigte van ons kerkbesoek 
'n verpligting op onsself geplaas het, 
ten tye van ons openbare geloofsbe- 
lydenis. Daar het ons onsself daartoe 
verbind om die aangesig van God op 
te soek — dit kan ons doen deur ons 
plek in die erediens nie leeg te laat 
nie. 


Die gewoonte kan in die derde plek 
ook 'n kwessie wees van antwoord op 
`n roeping. Die gelowige mens kan sy 
hele lewe, sy hele bestaan as `n roe- 
ping belewe. Hy is in die eerste plek 
in aansyn geroep — hy word ook tot 
sy bestemming geroep. Hy word ook 
tot die heil geroep. Want daar is `n 
Stem wat roep. Daar is `n Stem wat 
altyddeur, in alle omstandighede roep. 
Dit val alles saam in die gelui van die 


C] Na volgende bladsy 








GOEIE GEWOONTE 

kerkklokke op Sondag. Ook my kerk- 
gang is `n saak van roepingsbesef. 

Hierdie baie dinge. styl, plig en roe- 
ping, behoort wesenlik tot die begrip 
sSewoonte”. Maar as dit nou te ge- 
strengd klink, kan ons die volgende 
ligpunte daaruit aflei: 


In die eerste plek bevry `n vaste ge- 
woonte ons van die verskriklike nood- 
saak om altyd weer te moet kies — 
om altyd weer `'n beslissing te neem. 
Dit is so dat ons van tyd tot tyd be- 
slissings moet neem. Maar mens moet 
dit nie vir jouself moeiliker maak as 
wat dit is nie. Om elke oomblik, ten 
opsigte van elke ding in die krisis 
van beslissing te staan is eenvoudig 
om van gek te word. Maar dit is nie 
altyd nodig nie. Dit is ook moontlik 
om plooie in jou lewe in te stryk. En 
as So `n plooi eers eenmaal daar in is, 
gaan hy nie weer so maklik daar uit 
nie. Die styl bly, maar die plig ver- 
sag, en word saandeweg tot `n lus, en 
die roeping word 'n eggo van die be- 
staan. So ook op die Sondag. Gaan ons 
kerk toe of nie? Die vraag bestaan 
eintlik nie. Dit is Sondag, en daarom 
gaan ons vanselfsprekend kerk toe — 
en dan ook na dieselfde kerk, en nie 
'n sinnelose gejaag agter bepaalde 
dominees aan nie. 


Verder gee die kerkgang as gewoon- 
te 'n bepaalde ritme aan die lewe — 
'n mens beleef die ritme van die tyd 
dan op sy beste. Daar kom ook reël- 
maat in die verloop van die dinge — 
die duursaamheid van die lofprysinge 
word gewaarborg. Die ewige lig moet 
skyn — en God ,,woon op die lofpry- 
singe van Israel.” 


En dan sit daar ook nog die kwessie 
van die gemeenskaplikheid in die ge- 
woonte. Die gemeenskap, en dit is die 
gemeente, moet ook op my kan reken. 
'n Mens kan net op die getroue lede 
bou — en dit is nogal iets werd om `n 
eie gemeenskap, met 'n eie styl, op te 
bou en in stand te hou. Van Ruler 
druk dit so uit: Wie maar net af en 
toe na die kerk gaan, verlaag die kerk 
— die kerk word tot `n stukkie gees- 
telikheid, `n soort van winkel, waar 
ons as die publiek so 'n bietjie genade 
kan koop. Maar dit verwring die hele 
wese van die kerk. Ons is die kerk — 
ons wat glo. Ons moet daar wees waar 
die kerk vergader. Gereeld. Uit ge- 
woonte. 


'n Laaste gedagte. Ons het `n luister- 
ryke voorbeeld om na te volg. Dit 
word van Jesus getuig dat Hy op 'n 
Sabbat na die sinagoge gegaan het 
SOOS Sy gewoonte was.” 


DIÉ KINDERS SE 
HERVORMER 


KINDERS UIT DIÉ BYBEL 


DIE SEUN — SAMUEL 


Die aandluggie waai heerlik koel op 
die stoep, waar Ouma Elizabeth met 
haar vier kleinkinders sit. Hulle ouers 
is pas weg Kerk toe en hulle is besig 
om reg te skuif vir hulle vertel aand 
soos hulle dit noem. 

Herman en Betsie sit elkeen op 'n 
aparte stoel. Ouma Elizabeth is bly 
daaroor, want Herman het nie veel 
geduld met sy woelige klein sus se 
rondskuiwery nie. 

Met hulle blinkgewaste gesiggies sit 
hulle nou in afwagting. 'n Gevoel van 
gewydheid, net soos wanneer 'n mens 
in die aand in die Kerk sit en wag dat 
die diens `n aanvang moet neem, spoel 
oor Ouma. 

,Ouma het belowe om vir ons van 
Samuel te vertel, toe hy so groot was 
SOOS . . . Soos Fanie,” herinner Her- 
man vir Ouma op sy ernstige manier. 
As mens agt jaar oud is, is twaalf jaar 
al baie groot! 

,Goed! Dis 'n baie mooi verhaal 
van `'n soet seun.” Ouma glimlag. 
,Julle onthou mos nog van Elkana 
en sy twee vrouens, Hanna en Pen- 
nina? Hanna het nie kinders gehad 
nie ens: sy” 

,Toe het sy vir die Here gebid en 
sy het vir klein Samuel gekry!” 

Mooi, Betsie, nou weet ek dat julle 
altyd mooi luister! Die klein Samuel 
het by die hoëpriester gebly. Hulle 
was baie lief vir mekaar en Eli kon 
die kleintjie stuur om vir hom iets 
aan te dra. Eli se oë was baie swak 
en hy kon nie goed sien nie. So het 
Samuel vir Eli onmisbaar geword. 
Samuel was gehoorsaam en getrou en 
Eli het al meer op hom gesteun. 

Samuel het in die Tempel geslaap 
waar die ark van God was en die 
lamp heelnag gebrand het.” 

,Het Hanna nog elke jaar vir Sa- 
muel gaan sien, Ouma?” 

,Ja, Betsie. Samuel het `n lang wit 
rok gedra en om sy skouers die 
manteltjie wat sy mamma vir hom ge- 
maak het. Dink net hoe trots en dank- 
baar Hanna was om haar seun in diens 
van die Here te sien! 

Eli se twee seuns — wat al groot 
manne was, het stout en slegte ma- 
niere gehad. Hulle was ook priesters 
en het misbruik van die amp gemaak. 
Die volk het gereeld by Eli gaan kla, 





Samuel luister 


maar hy het net mooi met sy seuns 
gepraat en het hulle nooit gestraf 
nie. Eli het nie sy plig teenoor die 
Here gedoen nie, want hy het toege- 
laat dat sy seuns `n bespotting van 
Gods huis maak. 


Die Here het 'n man na Eli gestuur 
en aan hom laat weet dat hy en sy 
seuns swaar gestraf gaan word. Hulle 
het skande oor hulleself gebring. Die 
twee seuns sou op een dag sterf en 
Eli sou van sy amp onthef word. 
God sou iemand in sy plek aanstel 
wat goed en getrou is. Weer het Eli 
net mooigepraat met sy seuns.” 


,Was die volk tevrede met Eli, 
Ouma?” vra Fanie. 


,Nee, Fanie, maar hulle het self 
ook gesondig en afvallig geraak. Om- 
dat Eli so 'n swakkeling was, het God 
selde met hom gepraat en boodskappe 
aan die mense gestuur. Hulle het die 
Here bedroef. 


Die jong Samuel het een nag wak- 
ker geword, want hy het gehoor dat 
iemand na hom roep. Hy het dadelik 
opgestaan en na Eli gegaan. 


CC] Blaai om 

SAMUEL 


Hier is ek, want u het my geroep.” 

Maar Eli sê: ,,Nee, ek het jou nie 
geroep nie, gaan slaap maar weer.” 

Samuel het weer gaan slaap. Hy 
word weer wakker en nou is hy seker 
dat iemand hom geroep het. Eli het 
hom tog nodig. Hy gaan na hom toe. 
,U het my geroep. Hier is ek!” 

“Ek het jou nie geroep nie, my 
seun. Gaan slaap maar weer.” 

Samuel staan besluiteloos en stap 
stadig terug na sy kamer. Hy het nog 
nie geweet dat die Here met mense 
praat nie . . . Hy het net elke dag 
die Here getrou gedien. Hy lê en won- 
der. Hy is so seker dat iemand hom 
geroep het. 

Vir die derde keer daardie nag hoor 
Samuel sy naam. Hy sit en luister. 
Samuel, Samuel!” Vir die derde 
keer gaan hy na Eli toe. ,Hier is ek, 
want u het my geroep!” 

Eli sukkel orent. Nou weet hy met- 
eens dat dit die Here is wat vir 
Samuel geroep het! Hy sê dadelik: 
,Gaan lê weer, Samuel. Dit is die 
Here wat jou geroep het. As Hy weer 
roep moet jy sê: ,,Praat met my, Here. 
U kneg hoor.” Samuel is ontsteld en 
opgewonde. Hy gaan weer terug na sy 
bed en gaan lê.” 

Die vier kinders sit doodstil en al 
het Ouma Elizabeth hierdie wonder- 
like Bybelverhaal al so baie keer ge- 
hoor, deel sy weer in die wonder van 
Gods Woord. 

,Samuel, Samuel!” Die Here roep 
weer na hom. 

,Praat met my, Here, U kneg hoor.” 
Samucl antwoord in `n fluister-stem 
met diep ontsag. 

“Kyk,” sê die Here aan Samuel, , Ek 
gaan `n ding doen wat elkeen in Israel 
sal verstom. Die straf wat Ek oor Eli 
se huis uitgespreek het gaan gebeur. 
Eli het die goddeloosheid toegelaat en 
niks sal ooit die straf van hom en sy 
huis kan afweer nie.” 


Samuel het, nê die Here met hom 
gepraat het, lank so stil gelê. Die 
vreeslike oordeel het hom stom gelaat. 
Toe dit lig word het hy opgestaan en 
diep ingedagte het hy die Tempel- 
deure oopgemaak. Hy het daarna met 
sy ander werkies begin en het nie 
Soos gewoonlik na Eli toe gegaan nie. 
Hy was jammer vir die ou man. Hoe 
kon hy hom van die straf van die 
Here vertel? 

Maar Eli was ook vroeg wakker 
want hy was onrustig. Toe Samuel nie 
na hom toe kom nie, het hy hom ge- 
roep. 


DIÉ KINDERS 


Hier is ek,” sê Samuel stil. 

,Wat het die Here aan jou gesê, 
Samuel? $teek niks vir my weg nie. 
Mag die Here jou straf as jy vir my 
iets terughou.” 

Samuel het alles vertel soos die 
Here dit aan hom gesê het en hy het 
niks teruggehou nie.” 

Ouma, het Eli toe vir die Here 
gebid om hulle te vergewe? Die Here 
vergewe mos altyd as mens jammer 
is?” Herman sit regop en sy blou oë 
lyk blouer as gewoonlik. 

Nee, Seuntjie, Eli het die vrees- 
like woorde gehoor en hy het geweet 
dat alles waar is. Hy het onthou dat 
God hom al meermale gewaarsku het. 
Hy het nooit geluister nie. 

Eli het sy kop vooroor gebuig en 
gesê: ,Hy is die Here. Wat Hy doen 
is goed gedoen.” 

Eli het geweet dat hy gefaal het. 
Hy het ook geweet dat God altyd die 
sonde straf. Maar Eli het wéér nie sy 
seuns gestraf nie. Hulle sondes het net 
erger geword. 

Samuel was opreg en 'n getroue 
dienaar van die Here en die Here het 
meermale met hom gepraat. Samuel 
was nou 'n jong man. Die hele volk 
het erken dat hy die Here se profeet 
was en hulle het geweet dat die woor- 
de wat hy vir hulle gesê het van God 
self gekom het.” 

,Wanneer het die Here toe vir Eli 
en sy seuns gestraf, Ouma?” 

,Die straf het later eers gekom, 
Fanie. Die Here het weer in die Tem- 
pel aan Samuel verskyn en hy het 
gesê dat die tyd van straf oor Eli, sy 
Seuns en die volk van Israel nou aan- 
gebreek het. Samuel het die volk by- 
mekaar geroep en vir hulle daarvan 
vertel. God het gepraat en Samuel 
moés vir hulle sê wat hulle straf gaan 
wees. Alles het net so gebeur. 


So het die seuntjie van Hanna `n 
groot profeet geword. Sy het hom van 
God afgesmeek en weer teruggegee 
soos sy belowe het. Samuel het oor 
Israel as priester geheers tot sy dood. 
Hy het God getrou gedien tot dan 
toe.” 


Almal sit `n rukkie doodstil. Toe 
klim klein Willie op Fanie se skoot 
en gee `n lang gaap. 

,Nee, jongie, Boeta kry te warm. 
Kom ons gaan lê jou op jou lekker 
bedjie neer en ek sit nog 'n rukkie by 
jou tot Pappa-hulle kom.” 


,Baie dankie vir ons ,vertel-aand', 
Ouma,” sê die kinders een na die 
ander. 

— M. B. 

DIÉ VERHAAL VAN 
ISRAEL 


Julle weet seker almal dat die land 
wat vandag Israel genoem word, en 
waar die Jode of Israeli's woon, die- 
selfde ou Palestina is waar Christus 
gewoon het, en dieselfde Kanain van 
Abraham, Isak en Jakob. Abraham is 
mos deur die Here beveel om na 
Kanain te trek en sy nageslag was die 
Jode of Israeliete. Julle ken almal die 
verhaal van Isak, Jakob, Josef, Moses 
en so aan tot by die konings Saul, 
Dawid en Salomo. N4 Salomo se dood 
het dit egter begin sleg gaan met die 
volk van Israel. Die konings was 
goddeloos en het die volk geleer om 
afgode te dien. Die Here het hulle 
gestraf deur toe te laat dat groter 
volke soos die Babiloniërs, Assiriërs 
en Perse hulle land verwoes en die 
Israeliete wegvoer. Hulle het egter 
nooit hulle godsdiens heeltemal ver- 
geet nie en die profete het hulle al- 
tyd herinner aan die Messias — die 
Verlosser — wat gebore sou word. As 
'n groep van hulle dan kon terugkeer, 
het hulle maar weer die tempel en 
die stad Jerusalem begin opbou en 
probeer om weer `n vrye volk te 
word. 


Eindelik het die Romeine baas ge- 
word oor die land en in die tyd is 
Christus gebore. Die meeste Jode wou 
egter nie glo dat Hy die Messias is 
nie en julle weet hoe Hy toe gekruisig 
is, opgestaan het en opgevaar het na 
die hemel. 


Nie lank daarna nie. het die Jode 
probeer om die Romeine te verdryf, 
maar hulle was te swak. Duisende van 
hulle is doodgemaak en Jerusalem is 
heeltemal verwoes. Die meeste het uit 
die land gevlug en oral oor die wêreld 
gaan woon. Hulle het egter nooit hulle 
godsdiens en gewoontes vergeet nie en 
altyd gehoop dat hulle weer na hulle 
land sou kon terugkeer. 


Kort voor die Eerste groot Wêreld- 
oorlog het hulle begin saamstaan en 
hulle land begin terugkoop van die 
Arabiere, wat toe daar gewoon het. 
Na die Tweede Wêreldoorlog is `n 
klein deeltjie van die land weer aan 
hulle teruggegee, sê klein dat 'n mens 
in één uur van die een end na die an- 
der kon vlieg. Op party plekke was 
dit net 10 myl breed en die grootste 
deel daarvan is `n droë woestyn. Die 
Jode het egter nie omgegee nie, want 


SE HERVORMER ve vise vaas 


na sewehonderd jaar het hulle weer 
hulle eie stukkie land gehad. Hulle 
het in hulle duisende begin terugkeer 
en stroom vandag nog terug. Hulle 
kom uit 70 lande en praat 70 tale, 
maar dit hinder hulle nie — almal 
werk ewe hard om hulle land voor- 
spoedig te maak en So tussenin leer 
hulle almal — groot en klein — He- 
breeus, die ou taal van die Jode. Baie 
van die ouer mense wat van ander 
lande na Israel kom, is so bly dat 
hulle die grond soen wanneer hulle 
in die land aankom. Baie van hulle 
gaan bly op gemeenskaplike plase wat 
kibboetse genoem word. Andere gaan 
werk in die stede of in fabrieke. Oral 
word nuwe dorpe aangelê en selfs die 
woestyn word bewerk, al moet water 
ook honderde myle ver met pype ge- 
bring word. 

Noudat hulle weer saam in hulle 
eie land woon, word die ou feeste en 
gewoontes wat van geslag na geslag 
oorgedra is, met nuwe ywer gehou — 
die Sabbat, die Paasfees, Loofhutte- 
fees en die Fees van die Liggies en 
nog steeds glo hulle dat die Messias 
eendag sal kom om hulle te verlos. 

Natuurlik is die Arabiere in en 
rondom die landjie woedend en daar 
is gedurig gevegte tussen hulle en die 
Jode. Die Jode is egter vasbeslote om 
hulle land, waarvoor hulle so lank 
gewag het, te behou. Noudat hulle dit 
het, sal hulle dit nie maklik weer af- 
staan nie. 


PROBEER WEER!! 


Maats ons plaas weer die blokkies- 
raaisel wat in Desember verskyn het. 
Dit lyk asof julle nie die vrae mooi 
verstaan het nie. Ons het dit nou `n 
bietjie duideliker gestel, maar julle 
sal nog mooi moet dink en in die 
Bybel naslaan as julle nie weet nie. 
Die maats wat wel antwoorde inge- 
stuur het, of wat geskryf het om meer 
duidelikheid te kry, moet maar ook 
weer probeer. Die pryse 1êé nog en 
wag. 

Stuur julle antwoorde so gou moont- 
lik aan: 

Oom Mike Roos, 
Hercules, Pretoria. 


Onthou netheid kan dalk net die 
deurslag gee wanneer pryse uitgedeel 
word! 

DWARS 

1. Hy het 95 stellings teen die kerk- 

deur van Wittenberg geplak. 

2. Sy moeder het hom na Eli ge- 

bring. 
7. Die eerste een se 
Adam. 

naam was 

8. Een van Noag se seuns. 

9. Jesus moes Sy dors hiermee les. 

12. Sy het Jesus oor `n tapyt van 
palmtakke in Jerusalem ingedra. 

14. `n Goeie vrou is meer werd as 
hierdie kosbare juwele, sê Salomo 
in Spreuke 31. 

16. `n Maaltyd. 

17. Die goddelose is soos iets wat 
deur die wind verstrooi word 

(PSTiDE 

18. Hiervandaan het die besetene na 
Jesus gekom en is genees. 

20. Hy was die skoonvader van die 
Hoëpriester voor wie Jesus ver- 
skyn het. 

24. Die losser wat met Rut getrou 
het. 

25. In die hof moet 'n getuie 'n ..... 
aflê, dat hy net die waarheid sal 
praat. 

26. Jesus het die kindertjies nie weg- 
gestuur nie, maaripa oe s 

27. Daar was sewe van hulle en een 
se naam was Stéfanus (Tand. 6) 

98. Die verraaier. 

1. Die vyf verstandige meisies het 
genoez olie hiervoor saamgeeneem. 
2, Woestynwonings, 











Es 
X 
x 


6. 


23. 





In die sterfjaar van hierdie ko- 
ning het Jesaja 'n gesig gesien. 
Die materiaal waarvan die pries- 
ters se klere gemaak is. (Ex. 28: 
29). 

Jesus het gesê die lande is al wit 
en reg hiervoor, maar die arbei- 
ders is min. 
Regeerders oor 
konings. 

Die kinders het uitgeroep ,, 
vir die Seun van Dawid.” 
Een van Dawid se broers. 
Die geneesheer wat die boek ITan- 
delinge geskryf het. 

Onse Vader. 

Die godin van die Efesiërs (Hand. 
19). 

Sodat jou jeug weer nuut word 
soos die van hierdie groot voël 
(Ps. 103). 

Honderd jaar. 

Jesus sê die Fariseërs gee tiendes 
hiervan maar die reg en barm- 
hartieheid laat hulle na (Matt. 
92asABDl 


Israel voor die 


[] Blaai om 

BYBELSE SPREEKWOORDE 


As 'n sekere gesegde dikwels ge- 
bruik word om iets kenmerkends te 
beskryf dan sê ons dit is `n spreek- 
woord. Ons taal is ryk aan spreek- 
woorde. Van ons Voortrekkers se osse- 
wa kry ons spreekwoorde soos ,,nou- 
stroptrek”, (as iemand swaarkry; gesê 
van `n os waarvan die strop aan die 
jukskei nou is) ,,agteros kom ook in 
die kraal; (gesê as `n sekere ou darem 
ook iets regkry), ens. En het julle 
maats al getel hoeveel spreekwoorde 
uit die Bybel kom? Kom ons kyk `n 
bietjie. 

1. Is ek my broer se wagter? Ons sê 
dit wanneer ons nie graag as opsig- 
ter of polisieman oor iemand wil op- 
tree nie. Maar kan julle nog onthou 
waar die spreekwoord vandaan kom? 
Ja, Kain het dit vir die Here gesê toe 
God hom gevra het waar Abel is. In- 
tussen het hy natuurlik al vir Abel 
doodgeslaan. Die spreekwoord verraai 
dus ook sommer terselfdertyd `n skul- 
dige gewete. Genesis 4:9. 


2. Daar heers 'n Babelse verwarring 
— wanneer dinge baie deurmekaar 
loop. Julle onthou seker nog die to- 
ring van Babel en hoe God die mense 
se spraak verander het. Genesis 11:7 
en 8. 


3. Die plek is `n regte Sodom en 
Gomorra — 'n slegte plek waar baie 
sondes plaasvind. God het die stede 
van Sodom en Gomorra met swael en 
vuur verwoes omdat hulle so sondig 
was. Genesis 19:24. 


4. Hy het so groot geskrik dat hy 
daar soos 'n soutpilaar gestaan het. 
Onthou julle nog hoe Lot se vrou in 
'n soutpilaar verander het? (Genesis 
19:26. 


5. Suid-Afrika is die Benjamin van 
al die volke — dit beteken Suid-Afrika 
is die jongste van al die nasies. Ben- 
jamin was die jongste van die twaalf 
seuns van Jakob. Lees die hele hoof- 
stuk van Genesis 42. 


6. Werp jou brood op die water en 
na verloop van baie dae sal jy dit 
terugkry. Hierdie spreekwoord bete- 
ken dat as jy aan iemand goed doen 
sonder om iets terug te verwag, jy 
tog na vele dae beloon sal word. Die 
Ou Egiptenare het hulle koringkorrels 
oor die vlak water langs die Nyl ge- 
strooi. Na 'n paar maande het hulle 
dan goeie oeste gemaak. Hulle het dus 
ook hulle brood op die water gestrooi. 


7. Temand sal sy Moses teëkom. Hy 
sal die neerlaag ly. Julle weet almal 
hoe Farao vir Moses teë gekom het 
en na tien plae die neerlaag gely het, 
omdat God met Moses was. 


8. Gods water oor Gods akker laat 
loop. As iemand baie lui is en niks 
vir homself wil doen nie, dan laat hy 
maar Gods water oor Gods akker loop. 

9. Iemand is `n regte Simson. Ons 
sê dit as iemand baie sterk is. Onthou 
julle nog die geskiedenis van Simson? 
Onthou julle ook nog watter vrou vir 
Simson so verkul en verraai het? 

10. Iemand is `n regte Delila. Ja, 
die vrou wat vir Simson verkul het se 
naam was Delila. Ons gebruik dus die 
spreekwoord as ons wil sê dat `n 
meisie haar kêrel verkul. Lees bietjie 
weer in Rigters 16 van Simson en 
Delila. 

11. As jemand baie geduldig is, dan 
sê ons so iemand het `n geduld soos 
Job. Ja, Job was baie geduldig met 
Sy vriende wat hom so vals beskuldig 
het. Lees sommer die hele boek van 
Job. Dit kom net voor die boek van 
die Psalms. 

12. As twee vriende baie geheg aan 
mekaar is en gedurig in mekaar se 
geselskap is, sê ons die twee is soos 
`n Dawid en `n Jonatan. Jonatan was 
die seun van Saul, die eerste koning 
van Israel. 


13. Ek sal hom wys waar Dawid die 
wortels gegrawe het. Die beteken jy 
sal iemand ʼn les leer, om byvoorbeeld 
nie weer van jou kwaad te praat nie. 
Dit beteken ook om iemand 'n pak 
slae te gee. Miskien het Dawid toe hy 
die skape opgepas het, wortels uitge- 
grawe om te eet. 

14. Temand het die wysheid van 
Salomo — So sê ons vir iemand wat 
baie slim en ervare is, iemand wat `n 
slim plan vir alles het. Salomo was die 
slimste man wat ooit op die aarde ge- 
lewe het. 


Lees bietjie die Spreuke van Salo- 
mo en die boek Prediker, dan sal 
julle sien watter mooi verse hy ge- 
skryf het. 

Daar is nog baie spreuke uit die 
Bybel, byvoorbeeld: 

15. 'n Fariseër — iemand wat baie 
skynheilig is. 

16. 'n Dissipel van iemand wees — 
iemand oral volg. 

17. Van Pontius na Pilatus stuur — 
iemand baie rond stuur. 

18. `n Ongelowige Thomas wees. 

19. Moenie teen die prikkels skop 
nie — moenie vir jou onnodige moeite 
en verdriet veroorsaak nie. 

20. Kole op iemand se hoof strooi 
— goed doen aan iemand wat kwaad 
aan jou gedoen het. 

Goed so maats! Vir die ou wat die 
eerste vir my nog tien (10) Bybel- 

spreuke kan stuur, wag daar 'n lekker 
prys van 50e. 

Hoe lyk dit? Gaan die wenner 'n 
meisie of `n seun wees? 

Stuur aan: 


Oom Mike Roos, 
Hercules, Pretoria. 


WATTER WERK 


Wie van julle weet watter soort 
werk hierdie mense, van wie ons in 
die Bybel lees, gedoen het. 

1. Lukas. 

2. Demetrius (Hand. 19) 
3. Dawid (Sam. 16) 

4. Tubal-Kain (Gen. 4) 
5. Paulus 

6. Dorkas (Hand. 9) 

7. Petrus (Joh. 21) 

8. Rhoda (Hand. 12) 

9. Aduila (Hand. 18) 

10. Gamalisl (Hand. 22) 

11. Saggeus 

12. Josef van Nasareth 

13. Jubal (Gen. 4) 

14. Martha (Luk. 10) 

15. Zenas (Titus 3) 

— Tannie Tat. 


Kuyper losgelaat deur Berkouwer 


Die 17de deel van prof. Berkouwer 
van die Vrye Universiteit in Amster- 
dam se Dogmatische Studiën het ver- 
skyn. Daarin draai hy weg van die 
weg wat dr. Abraham Kuyper be- 
wandel het. Kuyper het probeer om 
die bestaan van verskillende kerke te 
regverdig op grond van die verskillen- 
de opvattings van Christene wat die 
verstaan van die evangelie betref. Dit 
is juis vir Berkouwer weer die ver- 
pligtende rede vir die eenheid van die 
een kerk, waarin daar `n pluraliteit 
(meervoud) van opvattings oor die 
evangelie sal wees. 

Volgens Berkouwer sou die les van 
die geskiedenis wees dat die meer- 
voud van opvattings die pleidooi vir 
eenheid en gemeenskap juis versterk. 

RE.S. 

Ons voeg by: So word die een groot 
verenigde kerk dan 'n egte modali- 
teitskerk ('n kerk met baie teologiese 
rigtings) soos die Hervormde Kerk 
van Nederland. 


Wat is eintlik geloof? Nou heel 
eenvoudig: Om te glo is dat 'n mens 
'n belofte gehoor het en gesê het: So 
is dit, so sal dit wees, daar hou ek 
my aan. 

— Prof. Miskotte. 


Die ewolusieteorie is `n enorme 
gevaar vir die gelowiges. As die mens 
homself steeds beter sou ontwikkel, 
dan het hy Christus nie meer nodig 
nie. Dan kan hy homself red. 

— Dr. De Ru. 


WAT KAN ONS LEES 


DE ZONDVLOED deur A. M. Re- 
winkel. 


Uitgegee deur Buyten en Schipper- 
heyn, Amsterdam. Prys f19.50. 


Hierdie hoogs belangrike boek deur 
prof. Rewinkel is geskrywe in die lig 
van die Bybel, die geologie en die 
argeologie. Die skrywer is daarvoor 
uitermate bevoeg. Eers het hy in die 
geologie gestudeer en gedoseer. Daar- 
na het hy in die teologie studeer en 
doseer nog aan die Concordia Semi- 
nary, Missouri in die V.S. Sy belang- 
stelling in die geologie het hy egter 
behou. 

In hierdie waardevolle publikasie 
gaan dit nie om botsings tussen die 
Bybel en die natuurwetenskappe nie, 
maar wel oor die interpretasie van die 
resultate van die wetenskap. Die skry- 
wer doen dit op populêre wyse, sodat 
die boek deur 'n wyer kring lesers 
kan gelees en geniet word. 

Dit bestaan uit vier hoofstukke: 


Die wêreld voor die sondvloed; 

Die Bybelse verhaal van die sond- 
vloed; 

Bewysmateriaal vir die sondvloed 
buiten die Bybel en 


Die wêreld na die sondvloed. 


In die verdere onderverdeling van 
hierdie groot hoofstukke word stilge- 
staan by onder andere die volgende 
interessante punte: 


Oorleweringe aangaande die sond- 
vloed onder die volke van die wêreld; 
geologiese bewys vir 'n universele 
sondvloed; fossiele oor die hele 
wêreld bewys vir 'n universele sond- 
vloed; harmonie tussen (Genesis en 
geologie. 

Die skrywer is geen bewonderaar 
van die evolusie teorie nie en wil 
deur sy werk studente en andere oor 
'n moeilike en gevaarlike periode 
heenhelp, waarin hulle soms beland 
deur professore wat aanhangers van 
die evolusieleer is en die Skrifbeskou- 
ing in verband met die skepping ver- 
werp. 

Sterk wil ons hierdie deeglike 
publikasie, wat al tien drukke in die 
V.S. beleef het, aanbeveel by ons 
lesers. 

— Joh Dreyer. 


“Die Jeug se aandeel in Rasse- en 
Volksverhoudinge.” 


Jaarboek van die Suid-Afrikaanse 
Buro vir Rasse-aangeleenthede. 


Nrs. 4-5 (1968/69.) 


Uitgegee deur Sabra, Posbus 2768, 
Pretoria. 


Hierdie kosbare werkie van 156 
pagina's, bevat `n vyftiental referate 
wat handel oor die verskillende as- 
pekte van afsonderlike ontwikkeling. 
Die referente is welbekende figure, en 
dra groot kennis van die betrokke 
terreine wat aan hulle opgedra was. 
Hulle het hierdie referate gelewer 
voor Jeugkongresse van Sabra gedu- 
rende die jare 1966-1969. Die gege- 
wens is dus op datum. 


Die studies van die verskillende re- 
ferate is geplaas onder sewe hoofde: 
1. Historiese Agtergrond. 2. (Goeie 
Rasseverhoudinge: Die Jeug se By- 
drae. 3. Verhoudings tot die Bantoe. 
4. Metodes om die blanke Staat te 
handhaaf. 5. Die Kerk en Rassever- 
houdinge. 6. Buitelandse Opvattings 
oor die Rasseverhouding. 7. Geeste- 
like weerbaarheid van die Jeug. 


Ons kry hier 'n werklik wetenskap- 
lik gefundeerde oorsig oor feitlik elke 
aspek van ons landsbeleid. Ek wil 
hierdie werkie sterk aanbeveel by elke 
landsburger wat meer op hoogte wil 
kom met ons grootste vraagstuk. Veral 
wil ek ons jongmense wat in die buite- 
land studeer, en voortdurend reken- 
skap moet gee by hul professore en 
medestudente, aanraai om hulle te 
wapen en toe te rus met die rykdom 
van kennis wat hier meegedeel word. 


— Dr. L. M. Le Roux. 


Het hoogste Woord” 


Verhalen uit de Bybel naverteld 
door Riet Tigchelaar Tekeningen van 
Jennie Dalenoord. 


Deel 2. 
Nieuwe Testament. 


Boekencentrum 'N.V.-s-Gravenhage. 

Hierdie vertellinge uit die Bybel vir 
kinders is besonder geslaagd. Die 
skryfster vertel die Bybelgedeeltes ge- 
trou na. Daar is nie `n neiging om 
allerlei fantasieë by te voeg nie. Die 
Bybelse agtergrond met die omstan- 
dighede van daardie dae, is korrek 
ingewerk. Die boekie lees besonder 
aangenaam. 


Die vertelling sal telkens ook die 
kinders direk met die Bybel self in 
aanraking bring, omdat daar sekere 
verse uit die Bybel gelees moet word 
om die verband tussen die Ou 'Testa- 
ment en die Nuwe te verduidelik, 


of om `n bepaalde aspek van die ge- 
skiedenis te beklemtoon. 


Die laaste hoofstuk is besonder 
waardevol. Daar is aanwysings vir `n 
gesprek of `n riglyn vir ekspressie in 
verband met elke hoofstuk van die 
boekie. 


Ek beveel die werkie graag aan vir 
ouers, kategete as ook vir onderwy- 
sers(esse) wat godsdiensonderrig in 
die dagskole vir kinders van 5-12 jaar 
moet gee. 

— Dr. L. M. Le Roux. 


,Woord en Diens” 


Prof. dr. B. J. Engelbrecht. 
`n Besinning in die jaar van die ByY- 
bel oor: 


Die amp van die predikant, 
Die amp van die ouderling en 
Die amp van die diaken 

As diens van die Woord 


H.A.U.M., Pretoria, 1970. 


Hierdie hooggeleerde professor in 
die Dogmatiek is bekend vir sy deeg- 
likheid en bekwaamheid om op 'n be- 
sondere heldere wyse diepsinnige sake 
te behandel. 


In hierdie brosjure van 45 pagina's 
beskrywe hy op 'n grondige maar 
bondige wyse, die dienswerk van die 
predikant, ouderling en diaken vanuit 
Gods Woord. Hy begin met agt stel- 
lings oor die wese van die Woord, en 
die fundering daarin van die diens- 
werk. Elke bewering word gestaaf met 
Bybelse gronde. Vervolgens gaan dit 
oor die ampte, en hier word op die- 
selfde voortreflike wyse vier stellings 
oor die verband tussen Woord en 
Amp gemaak. 


Daarna word die verskillende ampte 
in besonderhede, met al hul aspekte, 
Volgens die Bybelse gegewens, be- 
skrywe. 


Ek wil hierdie klein juweel sterk 
aanbeveel. Dit sal vir elke predikant, 
ouderling en diaken en ook vir ons 
lidmate van besondere waarde wees 
om hierdie klein werk dadelik te 
koop, en die gegewens wat daarin ver- 
vat is tot ons verryking te laat word. 


— Dr. L. M. Le Roux. 
[7] Vervolg op bladsy 28 

ISRAEL: VOLK, LAND EN STAAT 


(Handreiking voor een theologische 
bezinning) 


Boekencentrum N.V. 1970, 36 bladsye 
prys 63 sent. 


Die volk, land en staat van Israel is 
elke dag in dié nuus. Met belangstel- 
ling luister elke Suid-Afrikaner wat 
daar gebeur, seker met `n ondeurdagte 
simpatie vir Israel en hulle stryd. Mis- 
kien omdat hulle stryd verwant aan 
ons s'n is. Wat moet die Kerk en die 
gelowige lidmaat van Israel dink? Het 
die staat Israel vir die Christcne 'n 
besondere g7i0oofsdimensie? T,aasge- 
noemde is die vraag waarmect hierdie 
Handreiking” van die Si .,de van 
die Nederlandse Hervormde Kerk hom 
wil besig hou. Weens di: aktualiteit 
van die onderwerp word die inhoud 
van die boekie kort weergegee: 


Die joodse volk in die Ou Testament 


Op grond van die verkiesing van 
God neem Israel in die Ou Testament 
'n besondere plek in; dit plaas ook `n 
besondere verantwoordelikheid op 
hulle. Hierdie verkiesing egter is nooit 
'n besit waaroor hulle eiemagtig be- 
skik nie. Juis die verkiesing maak 
hulle tot volk. Die land, Palestina 
hoort volgens die Ou Testament we- 
senlik by die verkiesing as sigbare te- 
ken en konkretisering van die heil. 
Daar is egter nie sprake van 'n afson- 
derlike verkiesing van die land nie, 
tog vorm dit `n onlosmaaklike aspek 
van die verkiesing van Israel. Uit bui- 
te die land word die band met God nie 
verbreek nie. 


Die ware identiteit van Israel is ge- 
bonde aan sy verkiesing en word ge- 
kenmerk deu; (i) ontvang van die 
Openbaring van God; (ii) woon in die 
beloofde land” om daar `n heilige 
samelewing te vorm; (iii) sy univer- 
sele betekenis. 


Jesus, die joodse volk en die volkere 


Belangrike vrae is: Is daar konti- 
ruiteit met die Israel uit die Ou 
Testament? Ts wat in die Ou Testa- 
ment van die joodse volk gesê word 
nog van krag vir die huidige volk. Met 
die koms van Jesus Christus het daar 
'n breuk plaasgevin ! 


Het Israel met die verwerping van 
Christus as Messias Sy identiteit as 
volk verloor? Paulus het hierdie vraag 
uitdruklik gestel en dit ontkennend 
beantwoord. As die verkiesing en hier- 
mee die belofte aan Israel van krag 
bly, volg hieruit dat ook die band 
tussen volk en land sehandhaaf bly. 
Al word dit in die Nuwe Testament 
nie uitgespreek nie. 


Dit is duidelik dat Jesus Christus 
vir Israel fundamenteel iets anders 
beteken as vir die volkere. 


Hoewel daar reeds in die Kerk van 
die Nuwe Testament se tyd tekens 
van afval was, het die Kerk die Gods- 
volk geword: eenheid van jode en 
heidene in Christus. Vir die Kerk lê sy 
ware aard in die bestemming waartoe 
God hom geroep het. 


DS. M. W. PRETORIUS 


Die joodse volk in ons tyd? 


Dit is duidelik dat nog die joodse 
volk nog die nie-jode hulle, deur God 
gewilde bestemming, bereik het. Die 
geskiedenis gaan nog voort. Solank 
die vervulling nog nie daar is nie, mag 
ook die joodse volk met sy eie identi- 
teit daar wees. Selfs in sy vervreem- 
ding, is dit nog die besondere volk 
waarmee God hom verbind het. Die 
verkiesing bly van krag. Ten spyte 
van verspreiding oor die aarde, het 
die volk nog altyd `n bestaande sig- 
bare feitelikheid gebly. Selfs in die 
vervreemding het die identiteit van 
die joodse volk gebly om 3 redes: (a) 
wetsgetrouheid van die ortodokse 
jode; (b) betrokkenheid op die land 
as teken van die ware wese van die 
volk; en (c) antisemitisme het die 
volk byeengehou. As die Kerk ver- 
geet dat die joodse volk danksy Gods 
trou in sy identiteit as uitverkore 
volk bewaar bly, stel die Kerk sy eie 
bestaan op die spel. Weinige Jode- 
christene word as merkwaardige uit- 
sonderinge beskou, waarmee die Kerk 
nie goed raad weet nie. 


Die staat Israel 


In die terugkeer na Palestina het 
die joodse volk 'n nuwe duidelik sig- 
bare gestalte gekry. Dit wys op be- 
sondere betekenis van hierdie volk te 
midde van die volkere en op die 
bewarende trou van God. Hierdie te- 
rugkeer beteken nie dat die finalé 
van die eindtyd aangebreek het nie; 
dit hou ook 'n besondere bedreiging 
vir Israel in — 'n Vrye staat is die 
enigste moontlikheid om die volksbe- 
staan te waarborg en wat die geleent- 
heid aan die joodse volk gee om werk- 
lik hulleself te wees. Wie vanuit die 
geloof die hereniging van die joodse 
volk en land aanvaar. moet ook eie 
staatsbestel vir die volk aanvaar. Maar 
die verkiesing van die volk beteken 

die roeping om die volkwees eksem- 
plaries te verwerklik. Die joodse volk 
is bestem om eksemplaries geregtig- 
heid te betrag. Daarom moet Israel 
in ons tyd `n staatsvorm vind wat eie 
joodse volksbestaan waarborg en wat 
daarby die vryheid en waardigheid 
van nie-joodse medeburgers respek- 
teer. 


Epiloog: Kerk en Israel 


Tsraels weg is nou verbonde met 
die verwagting van die Kerk. Daar- 
om kan ons as Christene nie daaroor 
swyg nie. Die volle verwerkliking van 
Sy identiteit sou inhou, dat die joodse 
volk die koms van God in sy midde 
werklik sou aanvaar. Maar dit is die- 
selfde as die aanvaarding van Jesus 
Christus in wie God die verbond met 
sy volk bevestig en vervul het. Die 
daadwerklike aanvaarding van Chris- 
tus sou die weg open tot die alge- 
hele vervulling van Gods bedoeling 
met die wêreld naamlik die Ryk van 
God. Solank ons nog in die voorlopig- 
heid leef, solank sal God langs die 
Kerk die joodse volk as 'n sigbare 
teken van sy verkiesende trou be- 
waar. Ook die Christelike gemeente 
het nog nie sy bestemming bereik nie 
en leef nog in die voorlopigheid. So 
is die joodse volk en die kerk beide 
onderweg en word beide, elk op 'n 
eie wyse, bewaar in Gods trou. 

Tot so ver die inhoud. 

Hier word vrae aan die orde gestel 
en antwoorde gegee wat beslis `n 
,theologische” besinning sal aanwak- 
ker. Dit is nie nodig dat met alles in 
die boekie saamgestem word nie, maar 
dit dien beslis as aansporing om oor 
hierdie saak verder na te dink. Die 
boekie is kort, kernagtig en maklik 
leesbaar. Vir elkeen wat die 36 blad- 
sye deurlees, sal dit tyd wees wat goed 
spandeer is. 


LEES 


Vir die dogters van Eva” van 
Murray Jansén, 1970, N.G. Kerk-Boek- 
handel, Posbus 245, Pretoria. Prys: 
R1.50. 


Die skrywer het in bogenoemde 
boek met sy 123 pagina's en 19 hoof- 
stukke, 'n byna ultra moderne werkie 
die lig laat sien. Daarmee wil ek geen- 
sins beweer dat dit 'n modernistiese 
uitgawe is nie. Hier en daar sal die 
ouer geslag seker die wenkbroue op- 
trek vir die tekening van sekere 


] Na bladsy 30 


WAT ANDER SE 


Die sending onder die Jode het die 
stiefkind van ons kerk geword. Selde 
of nooit word daaroor gepreek of 
daaroor gebid . . . Langer as tagtig 
jaar is die werk opgedra aan kommis- 
sies en eensam arbeiders. 

Die Kerkblad. 
Beroepingswerk in beweging 

Sowel in die Hervormde asook in 
die Gereformeerde kerke in Neder- 
land is daar by die beroeping van 
predikante belangrike veranderinge 
aan die gang. Stecds meer kerkrade 
gaan daartoe oor om op `n ander wyse 
`n predikant te beroep as wat vroeër 
gebruiklik was. Is sowel Tlervormde 
as in Geref. Kerkblaaie kom heden- 
daags baie ,,predikante advertensies” 
voor dit wil sê `n kerkraad maak be- 
kend, dat daar by hulle `n vakature is 
en vra vir solisitante. Predikante wat 
in aanmerking wens te kom, gee dan 
hiervan kennis aan die betrokke kerk- 
raad. 

Nederlandse Herv. Persbureau 


Die Presbiteriaanse Kerk in 'Tai- 
wan (Formosa) het kennis gegee dat 
hulle hul lidmaatskap van die Wêreld- 
raad van Kerke beëindig omdat die 
Wêreldraad party trek vir kommunis- 
tiese Sjina teen nasionalistiese Sjina 
(Taiwan). Gedurende 1968 het die 
Wêreldraad al besluit om lidmaatskap 
van Peking in die Verenigde Volke 
Organisasie te steun. 

RE.S. 


TOENEMENDE BESWARE TEEN 
DIE GELDELIKE STEUN AAN 
TERRORISTE 


Die voorsitter van die Raad van die 
Evangeliese Kerk in Duitsland het 
die kantoor van die wêrelraad van 
Kerke laat weet: Die besluic het by 
ons in uitgebreide kringe `n buitenge- 
wone onrus (ons onderstreep Red.) 
verwek en dreig om die teendeel van 
die doel te bewerk. Dis nie min lede 
van die kerk wat energiek protesteer 
nie. Hulle is bereid om vir allerhande 
doeleindes gawes te gee, maar veral 
diegene onder ons, wat die derde 
wêreld ken (Afrika Red.), oorweeg 
tans of hulle nog wel verder aan die 
Evangeliese Kerk kan behoort. 


Dr. Hans Thimme van die West- 
faalse Evangeliese Kerk skrywe: ,,Baie 
beslis is ek van mening, dat ons ons 
geld slegs aan vryheidsbewegings mag 
stuu1, wat prinsipieel van geweld af- 
sien.” 


Prof. di. Beyerhaus van Tibingen 
in Duitsland het op `n kongres van 
die Evangeliese Akademie `n baie 
skerp aanval teen die besluit gemaak. 
Volgens hom vertoon die teenwoor- 
dige ontwikkeling van die ekumeniese 
beweging anti-christelike trekke. (Ons 
onderstreep Red.). 


Ten slotte is daar nog `n aantal 
vae berigte oor 'n geheim gehoue kon- 
ferensie in Ulvenhout, Nederland 
waar enkele lede van die Wêreldraad 
van Kerke met lede van die Christe- 
like Instituut van Suid-Afrika sou 
vergader het. 


— Dit alles volgens De Kruisbanier 


ONBUS IN DIÉ GEREF. KERK VAN 
NEDERLAND 


Na die jongste sinodesitting van die 
Nederlandse Geref. Kerke het die be- 
staande onrus in dié kerke nie ver- 
minder nie, maar inteendeel, toege- 
neem. 


Die onrus is veroorsaak deur vreem- 
de leringe van Geref. professore aan 
die Vrye Universiteit in Amsterdam, 
veral oor wat prof. Kuitert leer naam- 
lik die verwerping van die historisiteit 
van Adam en van die sondeval. 


Oor hierdie sinode skrywe die Her- 
vormde ds. Vroegindewey in ,,De 
Waarheidsvriend”: 


,Dat die Geref. Kerke, wat ontstaan 
het uit die Afskeiding en die Dolean- 
sie (albei afskeidings uit die Herv. 
Kerk, die een in 1834 en die ander in 
1886. Joh. D.), nou ook die leervryheid 
offisieel aanvaar het en daarmee die 
binding aan Skrif en Belydenis duide- 
lik losgelaat het, is vir ons 'n teken 
aan die muur. Juis oor die leervryheid 
wat hulle (die Gereformeerdes Joh. 
D.) in die Herv. Kerk gesien het, is 
die weg van afskeiding bewandel. En 
dikwels is aan die hervormde gerefor- 
meerdes (die regtervleuel van die 
Herv. Kerk. Joh. D.), wat hulle Kerk, 
die Hervormde, as planting van God 
in Nederland nie kon verlaat nie, die 
verwyt gemaak, dat hulle die leervry- 
heid aanvaar deur in die Herv. Kerk 
te bly en daarmee `n sware sonde op 
hulleself laai. 


Maar nou het dit duidelik geword 
dat die weg van die skeiding geen 
enkele garansie bied vir 'n kerklike 
lewe volgens Skrif en Belydenis nie. 


Daarteenoor staan dat die hervormd 
gereformeerde lewe na die aderlating 
van Afskeiding en Doleansie in die 
Hervormde Kerk opgebloei het op 'n 
wyse waaroor baie hulle oor verwon- 
der het.” 


Die Geref. sinode het ruimte aan 
die professore en predikante gebied 
deur hulle te handhaaf ondanks hulle 
afdwalings. 


— Persbureau Nederl. Herv Kerk. 


Tussen die Hervormde en die Gere- 
formeerde kerke (in Nederland) het 
daar self `n sodanige wedersydse ver- 
draagsaamheid ontstaan, dat baie hul- 
leself afvra, waarom daar eintlik nog 
sprake is van twee kerkgenootskappe. 


In 1924 is die eeufees van die Af- 
skeiding nog met dankbaarheid her- 
denk, wat die Doleansie (die Afskei- 
ding onder dr. Kuyper in 1886 — Joh. 
D.) betref, hoop baie, dat daar in 
1986 geen eeufees gehou sal word nie, 
want die verskuiwings in die Geref. 
Kerke het tot hierdie veranderde situ- 
asie gelei. 


[7] Vervolg op bladsy 32 

IN MEMORIAM 





In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 


vir wat hulle deur sy genade beteken het. 


LINGENFELDER — Hendrik Jacobus: Twee jaar 
van eensame verlange is verby, maar onvergeetlik 
bly vir ons die 29ste Maart 1969, toe ons moes af- 
skeid neem van my eggenoot en ons vader. Ons het 
die einde sien kom, en tog was die werklikheid `n 
skok. Ons treur — maar gun hom die rus, met mooi 


herinneringe wat altyd sal voortlewe. 


— J. S. Lingenfelder, Vierdestraat 26, Maraisburg. 


DOODSBERIGTE 


Dit het die almagtige God behaag om die siele 
van ons tans gestorwe broeders en susters 


wie se name hieronder vermeld word, tot Hom 
te neem. Hulle liggame is aan die aarde toe- 
vertrou in die vaste en sekere hoop van die 
opstanding tot die ewige lewe deur ons Here 
Jesus Christus wat die vernederde liggaam 
aan Sy verheerlikte liggaam gelyk sal maak. 
Die familie treur oor hulle heengaan en die 
Hervormde gemeenskap treur saam. 





KIES — Frans, Jacobus, Reinhoud,: Dit het die 
Almagtige God behaag om plotseling, op 12 Des. 
1970, van ons weg te neem my teerbeminde eggenoot 
en ons dierbare vader, groot en oorgrootvader, in 
die ouderdom van 75 jaar en 4 dae. Vir 20 jaar het 
hy sy las blymoedig gedra, daarom berus ons en gun 
hom die rus. 

— Diepbedroefde eggenote kinders, kleinkinders 

en agterkleinkinders, J. Kies, Klipfontein, Pk. Sende- 
lingsfontein. 
KRUGER — Diederik Johannes (Dirkie): Onvergeet- 
lik is die dag van 5 Desember 1970 toe van ons 
weggeneem is deur die dood, my dierbare lewens- 
maat ons vader en oupa, in die ouderdom van 75 
jaar, na 'n gelukkige egverbintenis van 48 jaar 6 
maande stil soos hy geleef het, het hy heengegaan. 
Ons swyg o Heer want dit was U wil. 

— Bedroefde eggenote, kinders en klein kinders, 
A. Kruger, Sylviastraat 10, Potchefstroom. Voorheen 
Witrandsfontein. 








Lees 


] Van bladsy 27 


vrouefigure uit die Bybel. Maar dit 
kan egter nie ontken word, dat die 
skrywer 'n gawe het om met die jeug 
in hulle taal en denkwyse, oor ver- 
hewe dinge te spreek nie. Wat egter 
belangrik is, is dat elke hoofstuk af- 
sluit met `n suiwer Bybelse verkondi- 
ging vir ons moderne jeug. Hierdie 
werkie kan ouers gerus maar So gou 
as moontlik, as 'n geskenkie aan hul 
groter wordende seuns en veral dog- 
ters gee. Die jongmense van ons tyd, 
wat nie meer ernstige boeke kan lees 
nie, sal hierdie ernstige boek, wat in 
hierdie moderne strant geskryf is, nie 
links laat lê nie. 

Dr. L. M. Le Roux. 


Heyns, dr. J. A.: Christus en Soera- 
tes sterwe (Gesprekke oor die Geloof). 

Pro Rege-pers Beperk, Potchef- 
stroom. 1968. 172 bls., R1.65. 

Die subtitel van die werk dui die 


Lees 


aard daarvan aan. Hier vind ons `'n 
aantal sketse, waarin die skrywer be- 
sig is om sommige vrae wat deur die 
geloof na vore gebring word te be- 
handel. In essensie gaan dit vir die 
skrywer om die volgende aspekte van 
die geloofsproblematiek: Die verhou- 
ding tussen Skepper en skepsel; tus- 
sen mens en medemens en mens teen- 
oor skepping. 


Die volgende redes kan genoem 
word waarom die resensent die boek 
met besondere waardering gelees het: 
In `n tyd waarin die teologiese denk- 
arbeid gekenmerk word deur 'n be- 
sondere bewoënheid met antropologie- 
se vraagstukke, en hierdie vraagstuk- 
ke gewoonlik vanuit `n humanisties- 
georiënteerde standpunt benader 
word, is dit verkwikkend om `n werk 
ter hand te neem waarin in duidelike 
taal gestel word dat dit die verhou- 
ding met God is wat vir die kerk en 
vir die gelowige die belangrike saak 

Lees 


is. Die boek is geskryf in vloeiende, 
maklike leesbare styl sodat enigeen die 
gang van die betoog maklik kan volg. 
Die werk is deurspek met kosbare 
stukke eksegese wat nie alleen getuig 
van die besondere geskooldheid van 
die skrywer nie, maar ook die Skrif 
besonder duidelik laat spreek ten op- 
sigte van die vrae waaroor die gesprek 
gaan. Hierin lê sekerlik die grootste 
verdienste van die werk; nadat die 
probleem gestel is laat die skrywer die 
Woord spreek- en daarom kan mens 
luister. 


As daar fout gevind word sal dit 
lê by die feit dat die skrywer die ge- 
sprek met die leser miskien oordoen. 
Dit is egter nie `n wesenlike beswaar 
nie en die werk kan met die grootste 
vrymoedigheid aanbeveel word. 


Litografies is die boek goed ver- 
sorg en skep dit 'n goeie indruk, be- 
halwe dat drukfoute voorkom op blad- 
sye 47 en 60. G.C.V. 





Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld: R1.00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings, en huwelike 

R1.50 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Doodsberigte en in Memoriams 
R2.00 per plasing. 


Die Advertensiebestuurder, 
DIE HERVORMER, 
Posbus 18061 — Hercules. 
Advertensies moet aan die advertensie- 
bestuurder gestuur word nie later nie 


as 6 weke voor datum van 
publikasie nie. 


As 'n foto geplaas moet word: R6.00 
ekstra vir die maak van drukkersblok. 


Gedruk deur 
N.H.W.-PERS, 
Posbus 18061, Hercules. 


Amptelike Berigte 


BEROEPE PREDIKANTE 


Aangeneem: 

Ds. D. J. van Staden na Kemptonpark- 
Oos. 

Bedank: 

Ds. W. J. Steyn na Brakpan-Harmonie. 

Ds. J. P. B. Viljoen na Premiermyn. 

Ds. W. C. M. de Beer na Delareyville. 

Ds. G. J. J. Labuschagne na Rusten- 
burg. 


RADIODIENSTE, MAART 1970 

Eredienste: 

7 Maart 7.00 nm. Kortgolf, Johannes- 
burg-Wes. 

14 Maart 10.30 vm., Kortgolf, Oos- 
Londen. 

21 Maart 10.30 vm., Medium en F.M., 
Springs. 

28 Maart 7.00 nm., Medium en F.M., 
Durban-Suid. 

4 April 7.00 nm., Kortgolf, St. Helena. 

Ontwaak my siel 7.40 vm. 

7 Maart: ds. F. H. v. d. Merwe. 

Oggendgodsdiens 10.15 vm. 

2 Maart: Ds. A. Brandt. 

9 Maart: Ds. A. J. Zwarts. 

23 Maart: Ds. D. J. Dreyer. 

30 Maart: Dr. P. J. T. Koekemoer. 

Vroeë oggend 6.30 vm. en Laataand 

11.10 nm. Oordenkings: 

3 Maart: Ds. C. L. Badenhorst. 

12 Maart: Ds. A. J. Conradie. 

15 Maart: Dr C. J. Mans. 

26 Maart Ds. J. B. J. van Rensburg. 

Ander Sondagprogramme: 

Jeugprogram: 2.35 nm. 

Kom na die waters: 6.05 nm. 

Wat sê die Bybel? 9.15 nm. 


OORMAAK VAN 'N PAAR PREEK- 
BUNDELS 

H.A.U.M. wens kennis te gee, dat 
die volgende preekbundels, wat inder- 
tyd uitgegee is deur Van Schaik, nou 
oorgemaak is aan H.A.U.M. en dus 
voortaan by laasgenoemde verkryg- 
baar is naamlik: 

1. Vier julle feesdae. 

2. Ons verkondig Christus. 

3. `n Gesant in 'n ketting. 

Aldrie deur ds. Joh. Dreyer, en ver- 
der Troos in Droefheid deur ds. Joh. 
Dreyer en ds. T. F. J. Dreyer. 


N.H.S.V. KONGRES 

Belanghebbendes word daaraan her- 
inner dat die N.H.S.V. Kongres van- 
jaar plaasvind op 3,4, 5 en 6 Mei 1971 
te Parys, O.V.S. 

Soos voorheen versoek die Kommis- 
sie van die Algemene Kerkvergade- 
ring kerklike instansies om gedurende 
daardie tyd nie ander vergaderings te 
hou nie aangesien dieselfde persone 
by meer as een byeenkoms dan teen- 
woordig moet wees. 


RINGSVERGADERINGE 
197] 


Van die volgende ringsvergaderinge 
is berig ontvang wat plek en datum 
betref. In terme van die Bepalings van 
die Kerkwet word dit bekend gestel. 
Die ringskribas sal in 'n oproep aan 
kerkrade self verdere besonderhede 
verstrek oor wat benodig word. Ge- 
loofsbriewe en jaarverslagvorms is 
reeds aan kerkrade gepos. Ringskribas 
word daarop gewys dat die datums in 
oorleg met die Administrateur (aan- 
dag mej. A. C. Venter) gereël moet 
word. 


Lees Art. 9(1-3), Bepalings tot die 
Kerkwet. 


Ring van: 

Potchefstroom, 26 Mei, Hartebeestfon- 
tein. 

Rustenburg, 10-12 Junie, Rustenburg. 

Zoutpansberg, 8-9 Junie, Pietersburg. 


Pretoria, 1 Junie opening, Pretoria 14 
Junie v.v. voortsetting. 


Middelburg, —. 
Heidelberg, 10-11 Mei, Heidelberg. 
Zeerust, 30 April 1-3 Mei, Zeerust. 


Krugersdorp, 11-13 Mei, Krugersdorp- 
Noord. 


Johannesburg, 24-26 Mei, Nederlands- 
sprekende Gemeente. 


Germiston, 25-27 Mei, Brakpan-Harmo- 
nie. 


Rhodesië, —. 


Suidwes-Afrika, 
hoek. 


Bloemfontein, 30 April Mei, St. He- 
lena. 


Pietermaritzburg, 14-15 Mei, Vryheid. 

Kaapland, —. 

Maauassi, 17-18 Mei, Leeudoringstad. 

Losberg, 10-12 Mei, Westonaria. 

Vereeniging, 21-25 Junie, Vereeniging. 

Noordelike Pretoria, 24-27 Mei, Vil- 
lieria. 

Bronkhorstspruit, 15-16 Junie, Marble 
Hall. 


Trichardtsfontein, 2-4 Junie, Chrissies- 
meer. 


Waterberg, 8-9 Junie, Potgietersrus. 


Zuurfontein, 24 Mei, e.v. aande Johan- 
nesburg-Noord. 


Heilbron, 4-5 Junie, Heilbron. 


23-25 April, Wind- 


— P. M. Smith, Skriba. 

A 
WAT ANDER SÊ 


LE] Van bladsy 29 


Die vernuwings is in die Geref. 
Kerke soms radikaler deurgevoer as 
in die Herv. Kerk. Die destyds as 
getier en minneliedere veroordeelde 
gesange word in baie Geref. Kerke 
gretiger as in baie Herv. gemeentes 
gesing. 


—G. Bezemer in Hervormd Weekblad. 


Ds Overduin, gereformeerde predi- 
kant in Veenendaal, oor die moontlike 
vereniging tussen die Herv. en die 
Geref. Kerke in Nederland: 


,Daar moel”, so skrywe ds. Over- 
duin, ,van albei kante af `n gemeem- 
skaplike oortuiging wees ten aansien 
van die eenwording. As dit nie aanwe- 
sig is nie, kan wel iets in die rigting 
geforseer word, maar dan kry mens `n 
teenoorgestelde effek. As die Geref. 
Kerke met die Herv. Kerk sou ver- 
enig, dan sal die volgende gebeur: `n 
deel sal met vreugde verenig, omdat 
hulle nie meer in `n belydeniskerk glo 
nie en graag ruimte van `n modali- 
teitekerk wil hé. (Modaliteitekerk — 
'n kerk waarin verskillende leeropvat- 
tings langs mekaar bestaan. Joh. D.) 
`n Ander deel sal sê: Hoe diep is ons 
kerk in afval en ontrou versink, laat 
ons na die Christelike Geref. Kerk of 
na die Vrygemaakte Kerke gaan. 


Nog `n ander deel sal sê: Ons bly 
pal staan. Ons bly trou. Ons wil geen 
leervryheid nie. Ons voel ons nie so 
tuis by die Christelike Geref. of by 
die Vrygemaakte Kerke of by die 
Hervormd (Gereformeerdes in die 
Herv. Kerk nie. Soos sake nou staan 
sou `n ewentuele vereniging met die 
Hervormde Kerk geen groter eenheid, 
maar meer verskeurdheid bring. 


Maar ek is oortuig dat die meeste 
mense ,,bondgemeentes” (— die reg- 
tervleuel in die Herv. Kerk, hervormd 
gereformeerd. Joh. D.) die meeste 
Geref predikante nie sou aanvaar nie. 
, .. En wat sou die plaaslike Geref. 
Kerke moet begin met die uitgesproke 
vrysinnige gemeentes? 


Aan albei kante is ons nie welkom 
nie. Ek sien voorlopig veel meer heil 
in intensiewer kontak, samewerking 
en kanselruil .. . Ek het die indruk 
dat die Geref. Bond (in die Herv. 
Kerk. Joh. D.) as organisasie nie 
veel neiging vertoon tot eenwording 
met die Geref Kerk nie.” 


Hierby voeg ek: As `n belydeniskerk 
en `n modaliteitskerk nie deug nie, 
wat dan van `n Christusbelydende 
Kerk? 


— Persbureau Nederl. Herv. Kerk. 
Joh. Dreyer. 


As God tot `n val gebring sou word, 
sit anti-gode hulleself op sy plek. 

Die tydgees is nie uit God nie, is 
nie die gees van waarheid nie. Dit is 
die gees van die wêreld, die gees van 
dwaling, die gees wat bedwelm en 
verdoof, die gees wat lei tot 'n laf- 
hartige aanpassing, die gees wat veel 
laat praat oor die regte van die mens, 
maar wat nie opkom vir die reg van 
die Here nie. 


— Dr. Ph. J. Huyser. 


'n Volk, `n gemeenskap wat `n 
werklike roeping dra, is maar net vir 
een ding geskik: die vervulling van sy 
goddelike roeping. 


— Dr. Aalders. 


Waaragtige Christelike kunstenaar- 
skap is die lofprysing en verheerliking 
van God. Die Christelike geloof bring 
die kunstenaarskap onder die kruis, 
sodat dit nie ongerem en spontaan 
tot uiting kom nie. 


— Dr. Aalders. 


Die getal sigaretrokers neem vinnig 
af in die Verenigde State. Sedert 1966 
het 13 miljoen die rookgewoonte laat 
vaar. Byna 2 derdes van die bevolking 
rook nie meer nie. 'n Dekade gelede 
was dit byna die helfte van die vol 
wasse bevolking wat gerook het. 


Church Herald. 

AANDAG ALLE 
PROSTAATKLIERLYERS 
'n Nuwe geneesmiddel vir die 
prostaatklier. Verligting, vinnig 
en langdurend. Ook vir alle nier- 
kwale. Slegs R2.90 k.m.b. Geen 
k.b.a. bestellings. 
Regstreeks van: 
Mev. R. MULLER, 
Krugerspos, 
Lydenburg. 
Dankie. 


Blindederm- 


ontsteking 


Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes iN 
te spring. Hierdie middel het 

moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 


Kentekens 


@ Pyn in regtersy. 

@ Aangepakte Tong. 

@ 'n Temperatuur (koors) tussen 
100 en 102 grade. 

@ Hardwording van die Maag- 
wande. 

Die DR. MULLERS-BLINDE- 

DERMMIDDEL is verkrygbaar by 

aptekers teen 70c per bottel of posvry 

van Noorwood Coaker, Posbus 89, 

Ladybrand. 














Pyn se Moses... 


OTTO se 


VYF-AKSIE 
SENUWEE PYNPOEIERS 


PRYS: 17de en 37de 


Nie net 'n gewone Hoofpyn 
Poeier nie. 
Seker die enigste pynpoeier met vyf 
bestanddele en En vir 'n sekere 
doel. 


Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn, Jig, Rumatiek, Verkoue, Heupjig, 
Koorsagtigheid en enige ander pyn. 


OTTO'S verlig pyn binne enigê oom- 

blikke. OTTO'S bring genesing aan en 

verban pyn. OTTO'S kalmeer en voed 

die senuwees. OTTO'S breek verkoue 
en koors. 





As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 





Na jare van navorsingswerk 


bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Gollinse Pille 


PRYS: d5c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge 

wande. 


Die lewer kan te veel of te min gal 
vervaardig en dan volg al die vermelde 
moelikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld 
Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
Soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 
hoes en enige bors aandoeninge. Dié 
is seker die enigste Tiemie Stroop so 
bemark vir die gebruik van Babas en 
Tiemie bevat die gesonde ontsmet- 
tingsmiddel naamlik ,fThymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom 
Kindersiektes laat u skrik, maar met 
OTTO SE TIEMIE STROOP is u heel- 
veilig, vernaam as kinders vals ver- 
koues het met tande kry. 

Dié middel is uitstekend vir Babas en 
Kinders tot 8-10 jaar en dit is smaak 

vol. 

Senuwees! Senuwees! 
DIE ALOMBEKENDE KLAGTE IN 
DIE MODERNE WÊRELD 





DIE ANTWOOSD. 
DIE GEURIGE ROOI STROOP! 


OTTO SE SENUWEE EN 
VERSTERKMIDDEL 
Die algemene versterkmiddel vir 
lusteloosheid, senuweeswakheid, sleg- 
te eetlus, bloedarmoede, slaaploosheid, 
moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKMIDDEL 
u enigste toevlug! 


Die Brein en Rugmurg is die hoof 


senustelsel. ,,Hulle voedsel is TYk, 
skoon bloed.” Vanuit die ruggraat sprei 
die hele senuweestelsel, elk bedoel vir 
'n sekere deel van die liggaam. Word 
een of ander senuwee gestoor of ooreis, 
dan volg die bovermelde kwale, geken- 
merk deur die kortgebondenheid. 


Die toevlug — Otto se Senuwee en 
Versterkingsmiddel. 


PRYS: 65c 
32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk. Oral 


Eers 


(ip 


verkrygbaar of direk van Apteker. 

REIK NA 


GELUKKIGHEID 


Lewensgeluk spruit uit sprankelende gesondheid. En gesondheid kan spruit 
uit Neurotone. Neurotone besorg aan u gestel weer die natuur se 
lewensbelangrike Lesitien-faktor wat senuwee-uitputting, ouderdom en die 
moderne lewenswyse u van beroof. Dit verfris en voed u senuwees en 
knap u metabolisme op. Dit skenk u nuwe lewenskrag en wakker u energie aan. 


Pasop vir hierdie 
waarskutekens van swak 
gesondheid: 


Merk waar van toepassing 





` Moegheid, 
Bewerigheid, 
Neerslagtigheid, 
Prikkelbaarheid, 
Verveeldheid, / 

` Tekort aan enêrgie, 

` Oud voor u tyd, 
Senuhoofpyn, 





























Maagpyn, 


Hardlywigheid, 




















Lusteloosheid, 

 Duiseligheid, 
Slaaploosiseid, 
Afsydtgheid. 


























As u aan enigeen van 
hierdie kwale ly, het u 
die hulp van Neurotone 


ETE 

SOMMIGE VAN DIE TALLE 
DANKBARE GEBRUIKERS VAN 
NEUROTONE 


Hier is uittreksels uit briewe wat hulle 
aan ons geskryf het ... 


Kaapse opvoedkundige beveel NEUROTONE 
aan 





Ek wil hierdie womderlike 
tonikum by elkeen aanbeveel wat 
las het van die aandoenings in 
die advertensie vermeld. Na 
slegs een bottel was ek glad nie 
meer kortas nie. Neurotone 
laat jou gelukkiger en stand- 
vastiger voel en Stel jou in 
staat om die dagtaak met meer 
ywer en ne aan te pak. 

H. Mulder 
elivillde. 

Nooit weer sonder NEUROTONE 





“Pk moel aan aA skryk om 4 
mee 1ë deel hoe wouwderlik u produk. 
Meurolowe is. Voor ek dit gebruik. het, 
hef ek. aam. verstavdelike wilpufting, 
OorMoegheid an senuspang gely en 
kon me slaap me. Meurolewe doem 
beslis alles waarop dit aaausproal maak, 
en ek (is verheug oor die. resultate 
“Wley. 'R. van der Westhuizen, 
Observalorg, Kaapstad. 





GE Mt n aa verandoierdke 
n Vader wet. TT onge Kl 
SE garad ad Aan ma ME Ma 

ve baal dmand Maat aap, 
ma Ad aa vskl geraak — 
sende ondek Eduan Med va 
Au daderad ogetafer 
Ai. MT grd) 
Polareralarg 


GEE SPRANKEL- 
NUWE 
LEWENSKRAG 


75c vir 50 tablette. R1.25 vir 
100. Ook in vloeistofvorm 
beskikbaar. Veilig vir volwas- 
senes en kinders. Bevat geen 
Suiker nie. 

PETERSEN BEPERK 
POSBUS 5785, JOHANNESBURG. 

